Dhivehsehge Dhulun: Veenuvee Eh Neygi Loabiveriyaa Vanee Gellifai! - Vaguthu\n4 މަސް ކުރިން ( އޮގަސްޓް 1, 2021 )\nމީހެއްގެ ދިރިއުޅުމުގައި ދިމާވާނެ ކަމެއް ނޭނގޭނެއެވެ. އެހެން މީހަކު އުޅޭ ހާލާއި ހަށިގަނޑުގައި އަޅާ ވޭނާއި، މީހާގެ ހިތުގައިވާ އެއްޗެއް އެނގޭ ނަމައޭ ހިތަށް އަރައެވެ. އަހަރެންނަށް މިއަދު އެ ކަންތައް އެނގޭ ނަމަ އެ އެކުވެރިޔާގެ ހާލަތު އެނގޭނެއެވެ.\nމީސް މީޑިއާއަކީ ދުނިޔޭގެ އެތަން މިތަނުގައި ތިބޭ ރައްޓެހިންނާ ގުޅުން ވަރުގަދަކޮށްދޭ އެއް ޕްލެޓްފޯމަށް ވާއިރު، އެ ޕްލެޓްފޯމުން އެތައް ގާތް އެެކުވެރިންނަކާއި ދިމާވެއްޖެއެވެ. އެފަދަ ޕްލެޓްފޯމްތަކުން ދިމާވި ރަހުމަތްތެރިންް ވަރަށް ރަނގަޅެވެ. ދުނިޔޭގެ އެތަން މިތަނުން އެތައް ބަޔަކާއި ދިމާވެ އެތައް ވާހަކައެއް ދެކެވުނެވެ. މިއީވެސް އެގޮތަށް ދިމާވި އެކުވެރިއެކެވެ. އަހަރެންނަށް މިއީ ލޯބިވެރިއާއޭވެސް ބުނެވިދާނެއެވެ. ވާހަކަދެއްކީ އެހާ ގާތް ކޮށެވެ. އޭނާ އަހަރެންގެ މުޅި ހިތް ފަތަހަ ކޮށްލިއެވެ. ހަމައެކަނި ކޮށްލާ އޭނާގެ ރީތި މޫނުގެ ސެނެޕް ތަކުންނެވެ.\nއެއީ 2018 ވަނަ އަހަރުގެ ކުރީކޮޅެވެ. އެ އެކުވެރިޔާ އާ ދިމާވީ ސްނެޕުންނެވެ. އަބަދުވެސް ގުޑް މޯނިންގ، ގުޑް އާފްޓަނޫން، ގުޑްނައިޓް ސްނެޕް ކުރެއެވެ. އާދައިގެ މަތިން ސްޓްރީކްވެސް ކުރެއެވެ. މިގޮތަށް ގޮސް ގުޅުން ވަރަށް ރަނގަޅުވެއްޖެއެވެ. ހާލު އަހާލެވި ކަންކަން ކުރިއަށް ދިޔައެވެ. އެއިރު އަހަރެންގެ އުމުރަކީ 18 އަހަރެވެ. އޭނާ ބުނިގޮތުން ނަމަ އުމުރަކީ 21 އަހަރެވެ. ވަރަށް ގިނައިން ދެ މީހުން ސެންޕްކޮށް ހަދަމުން ދާއިރު، ދެ މީހުންގެ ދެމެދުގައި ހާއްސަ ގުޅުމެއް އުފެދެން ފެށިއެވެ. އެކަމަކު އޭނާއަކީ ސީދާ ކާކުކަން އަހަރެންނަށް އަދި އަދަށް ދާންދެންވެސް ނޭނގެއެވެ. އޭނާއަށް އަހަރެން އެނގޭ ކަމަށް ބުންޏެވެ.\nލައްކައަށްވުރެ ގިނަ މީހުން މި އުޅޭ މާލޭގައި ދެ މީހުން ދިރިއުޅެމުންދާއިރު، ދުވަހަކުވެސް ބައްދަލުވާން ނާހައެވެ. އެކަމަކު ދެ މީހުން އަބަދުވެސް އެކަކު އަނެކަކުގެ މޫނު ސެނެޕްކޮށް ހަދައެވެ. އެހެންވެ "އަނެއްހެން" ފެނި ދެނެވި މީހެއްގެ ގޮތަށް އަހަރެން އޭނާ ދަންނަމެވެ. އެކަމަކު މިއަދު އަހަރެން އޭނާ އެނގެން ބޭނުން ވެއެވެ. އެއީ އަހަރެންގެ ހިތުން ފުރަތަމަ ޖާގައެއް ލިބުނީ އޭނާ އަަށެވެ. އޭނާގެ ނަން އަހަރެން ހާމަ ކުރަން ބޭނުން ނޫނެވެ. އެއީ މިއަދު އަހަރެން އޭނާއާ ދުރަށް ގޮސް ހުރީމައެވެ.\nއަހަރެންގެ ފުރަތަމަ ލޯބިވެރިޔާއަކީ އެއީއެވެ. އެހެންކަމުން އޭނާގެ އެ ސޫރަ ހިތު ތެރޭގައި ވާނެއެވެ. އަދި އެ ރީތި މޫނު އަހަރެންގެ ހިތް އަބަދުވެސް ކިޔާނެއެވެ. އެ ރީތި ހަށިގަނޑުގައި އަބަދުވެސް ބައްދާލަން ބޭނުން ވާނެއެވެ.\nއަހަރުމެންގެ އެ ގުޅުމަކީ ސިއްރު ގުޅުމެކެވެ. އެއްވެސް މީހަކަށް އެކަން ނޭނގޭނެއެވެ. އެކަމަކު އަހަރެން އެއިރު އުޅޭ ގޮތުން އަހަރެންގެ ދިރިއުޅުމަށް ބަދަލު ތަކެއް އަންނަ ހެން ހީވެގެން އަހަން ފެށިއެވެ. އެއީ ހެނދުނު ހޭލާއިރު އަހަރެން ފޯނު ބަލާ ކޮންމެ ދުވަހަކު މޫނު މަތިން ފެންނަ އެ އުޖާލާކަމުގެ ސަބަބުން ކަމަށް ވެދާނެއެވެ. އެކަމަކު 2019 ވަނަ އަހަރުގެ ޑިސެމްބަރު މަހުގެ 15 ވަނަ ދުވަހުގެ ފަހުން އަހަރެންގެ މޫނު މަތިން އެ އުޖާލާ ކަން ގެއްލިއްޖެއެވެ.\nއެއީ އޭނާ އަހަރެންނަށް ގުޑްބާއި ކިޔާފައި ފޮނުވި ސެނެޕާއެކު އަބަދަށް ގެއްލިގެން ދިއުމުންނެވެ. އަހަރެން އެ ސެނެޕް ހުޅުވި ފަހުން އަހަރެންނަށް ސްނެޕް ބެކް ކުރެވުމުގެ ކުރިން ބްލޮކް ކޮށްލައިފިއެވެ. ވީގޮތެއް އަދި އަދަށް ވެސް ނޭނގެއެވެެ. އަހަރެންނަށް ބޮޑު ހައިރާން ކަމެއް ލިބިގެން ދިޔައީ އޭގެ ހަަތަރު ދުވަސް ފަަހުން އަހަރުމެން ދެ މީހުން އަސްލަށް ބައްދަލު ވާން ކިޔައިގެން ތިބި ދުވަހަށް ވުމުންނެވެ. އެ ބައްދަލު ކުރާ ދުވަސް ވެގެން ދާނީ ދެ މީހުންގެ ދެމެދުގައި ލޯބީގެ ގޮށެއް ޖަހާލެވޭނެ ވަރުގެ ދުވަހަކަށެވެ. އެއީ އުއްމީދުކޮށްގެން ތިބި ގޮތެވެ.\nއޭނާ ބައްދަލުވާން ނިންމީ 2019 ވަނަ އަހަރުގެ ޑިސެންމަބަރު މަހުގެ 19 ވަނަ ދުވަހުއެވެ. ގަޑި ކިޔައިގެން ތިބީ މޭރީ ބްރައުންއަށް ދިއުމަށެވެ.\nއޭގެ ފަހުން އަހަރެންނަށް ރަނގަޅަށް ނުނިދެއެވެ. ނުކެވެއެވެ. ވަނީ ކިހިނެއް ކަމެއް ނޭނގެއެވެ. ދިރިއުޅުމުގައި ގޯސް ބޮޑުކަމެއް ކުރެވިއްޖެ ކަހަލަ އިހުސާސްތަކެއް ވާން ފަށައިފިއެވެ. އަހަރެންނަށް އޭނާ ދެކެ ލޯބި ވެވުނީ ކަން ޔަގީނެވެ.\nޑިސެންބަރު 19 ވަނަ ދުވަހުއެވެ. އޭނާ އަހަރެންނަށް ސެންޕް ކޮށްލާނެ ކަމަށް އުއްމީދު ކޮށްގެން ހުރީމެވެ. އެނބުރި އަތުވެދާނެ ކަމަށް އުއްމީދުކޮށްގެން ހުރީމެވެ. އެކަމަކު ވީ ކަމެއް ހަރާމެވެ. އޭނާގެ އެއްވެސް ސެނެޕެއް އަހަރެންނަށް ނައެެވެ. އެ ދުވަހު ހިތަށް އެރިއެވެ. އަހަރެންނަށް އޭނާގެ ނަމްބަރު ނުނެގުނީމައެވެ. އެއީވެސް ކުރެވުނު މޮޔަކަމެކެވެ.\nއަހަރެން އެ ދުވަހު ވަރަށް ނަލަ ހެދިލައިގެން މާބޮނޑިއެއް ހިފައިގެން އަހަރުމެން ބައްދަލު ކުރަން އޮތް ދުވަހު މޭރީ ބްރައުންއަށް ދިޔައީއެވެ. އެތަނުގެ މަތީގައި އިށީނދެ އެތައް އިރެއް ވަންދެން އިންތިޒާރު ކުރީމެވެ. ދެ މީހުންނަށް ކާ އެއްޗެހިވެސް އޯޑަރު ކުރީމެވެ. އެކަމަކު އޭނާ ނައެވެ. އަހަރެން އެކަނި އެތަނުގައި އެތައް އިރެއް ހޭދަ ކުރުމަށްފަހު މާބޮނޑި ހިފައިގެން ގޮސް ޑަސްޓްބިނަށް ލާފައި އެނބުރި ގެއަށް ދިޔައީމެެވެ.\nއޭގެ ފަހުންވެސް އޭނާ އަހަރެން ގާތުގައި ބުނި ނަން މީސް މިޑިއާގެ އެކި ޕްލެޓްފޯމްތަކުގައި ޖަހައިގެން ހޯދީމެވެ. އެކަމަކު އެ ނަމުގައި އަންނަ މީހުންނަކީ އޭނާއެއް ނޫނެވެ. އަދިވެސް ހިތަށް އަރަނީ އަހަރެންގެ މޮޔަ ކަމެވެ. އަހަރެންގެ ހިތުން ޖާހަ މި ދެވުނީ ކާކަށް ކަމެއްވެސް ނޭނގެއެވެ.\nއޭނާއަކީ އަހަރެންގެ އެންމެ ފުރަތަމަ އަދި އެންމެ ފަހުގެ ލޯބިވެރިޔާއެވެ. ކުރިއަށް އޮތް ތަނުގައި އަހަރެންގެ ދިރިއުޅުމަށް ވާނެ ގޮތެއް ނޭނގެއެވެ. އަހަރެން މި ދަނީ ރާއްޖެއިން ބޭރަށް ފުރައިގެންނެވެ. އެނބުރި އަންނާމަވެ. އިންތިޒާރުގައި އަދިވެސް ހުންނާނަމެވެ.\nއޮގަސްޓް 1, 2021 00:37\nވަރަށް ކިޔާ ހިތުން ފެށީ. އެކަމް ސްޓޯރީ ވަކި ހިސާބަކުން ކިޔުން ހުއްޓާލައިފިން. ފޫގަނޑެއް\nއޮގަސްޓް 1, 2021 00:55\nތިޔައީ އަންހެނެތްތަ؟ ފިރި ހެނެއްތަ؟\nއަހަރެންވެސް5އަހަރު ވަންދެން ތިޔަކަހަލަ ލޯތްބެއް ވީން... އަދިވެސް ހަގީގަތަކީ ކޮބާ ކަމެއް ނޭނގެ...\nއޮގަސްޓް 1, 2021 10:36\nގަމާރުކަން...ބަލަ މާބޮޑިއެއް ހިފާގެންދާނީ ފިރިހެނެއް ވީމަދޯ. އެލްއޯއެލް\nއޮގަސްޓް 1, 2021 10:46\nމިވާހަކަ ކިޔާލީމަ ވައްތަރީ ފިރިހެނެއް އަންހެން ކުއްޖެއް ކަމައްހެދިގެން އެފިރިހެން މީހާ ފޮޓޯއެއް ދައްކާގެން ހައްދާލައިގެން އުޅުނުކަން. ދެން ބައްދަލުކުރަން ނިންމިހިސާބުން ތިކަންތިނިމުނީ. ދެންކިތަންމެވަރަކައް އިންތިޒާރު ކުރިޔަސް އޭނައެއް ނާއްނާނެ.\nއޮގަސްޓް 1, 2021 06:24\nތިޔައީ މިޒަމާނުގެ ޒަމާނީ ތަހުޒީބުގެ ތެރޭގައި ހިމެނޭ ތަހުޒީބު ކަމެއްކަމަށް މި ގައުމުގައި ތަހުޒީބުކަމަށް ދައުވާކުރާ މީހުން ދެކިގެން އުޅޭ ގޮތް. ތަހުޒީބު ކަމަކީ ދޮގުހެދުމާއި އޮޅުވާލުމާއި މަކަރުހެދުމާއި ހީލަތް ހެދުން ކަމަށް މިގައުމުގެ ގިނަ ބަޔަކު މިއަދު ގަބޫލުކުރޭ. އަދި ތަހުޒީބުގެ ނަމުގައި މީސްމީހުންގެ އަތުން ފައިސާ އަތުލުމަކީ މިއަދުގެ ޒުވާނުންގެ މެދުގައި އާންމުވެފައި އޮތް ކަމެއް.\nއޮގަސްޓް 1, 2021 08:49\nމިއީ ނޫހުގައި ޖަހާވަރުގެ ވާހަކައެއްބާ!!!.\nއޮގަސްޓް 1, 2021 12:41\nނޫހުގައި ޖެހީމަ އަހަރެންނަށްވެސް އެއްޗެއް ދަސްވެއްޖެ މިހެން ފެންނަހާ މީހަކަށް ހިތްދިނުމުގައި ސަމާލުވާން ޖެހޭކަން.\nއޮގަސްޓް 1, 2021 12:21\nމަބުނީ ވަގުތު ކުދިންނަށް “މީސް މީޑިއާ” މިބަސް ދިވެހި ކޮއްލި އިރު “މީޑިއާ” މިބަސް ދިވެހި ނުކުރެވުނީ ކީއްވެބާ\nބޮލަށް ތުރާ މިމީހުން ބަސްތައް ދިވެހިކުރަން އުޅޭ ޒާތުން ސަހާދެއް


Galleries – މިނިސްޓްރީ އޮފް އެންވަޔަރަންމަންޓް، ކްލައިމެޓް ޗޭންޖް އެންޑް ޓެކްނޯލޮޖީ Galleries – Page 10 – މިނިސްޓްރީ އޮފް އެންވަޔަރަންމަންޓް، ކްލައިމެޓް ޗޭންޖް އެންޑް ޓެކްނޯލޮޖީ\nމާލީ އިދާރާތަކުން ފައިސާ ފޯރުކޮށްދިނުމުގައި އެނަރޖީ އެފިޝަންސީއަށް ...\n19 ޖުލައި 2017 ޙިއްސާކުރެއްވުމަށް\nއއ. ތޮއްޑޫގައި ކުރިއަށް ގެންދިޔަ “ފެންފަހި” ކެމްޕޭނުގެ ޙަރަކާތްތައް\n2017 އ.ދ.ގެ މައި މަރުކަޒުގައި ބޭއްވުނު ހައިލެވެލް ޕޮލިޓިކަލް ފޯރަމް އޮން ...\n18 ޖުލައި 2017 ޙިއްސާކުރެއްވުމަށް\nޏ. ފުވައްމުލަކު ގޮނޑުދޮށް ހިމާޔަތްކުރުމުގެ މަޝްރޫޢުއަށް ކުވައިތު ފަންޑުން ...\n15 ޖުލައި 2017 ޙިއްސާކުރެއްވުމަށް\n15 ޖުލައި 2017\nފުވައްމުލައް ސިޓީގެ ހިމާޔަތްކުރެވިފައިވާ ސަރަހައްދު ބެލެހެއްޓޭނެ ނިޒާމެއް ...\n11 ޖުލައި 2017 ޙިއްސާކުރެއްވުމަށް\nހދ. އަތޮޅުގެ މީހުން ދިރިއުޅޭ 13 ރަށުގައި ސޯލަރ ޑީސަލް ހައިބްރިޑް ޕަވަރ ސިސްޓަމް ...\n24 މެއި 2017 ޙިއްސާކުރެއްވުމަށް\nދިވެހިރާއްޖޭގައި އެނަރޖީ އެފިޝެންސީ އާމެދު ހޭލުންތެރިކަންހުރި މިންވަރު ...\n23 މެއި 2017 ޙިއްސާކުރެއްވުމަށް\nރ. އަތޮޅު މަދަރުސާގެ ދަރިވަރުންނަށް އަމާޒުކޮށްގެން އެނަރޖީ އެފިޝަންސީ އަށް ...\n11 މެއި 2017 ޙިއްސާކުރެއްވުމަށް\nހއ އަތޮޅުގެ މީހުން ދިރިއުޅޭ ހުރިހާ ރަށެއްގައި ހަކަތައިން ކަރަންޓު އުފައްދާ ...\n30 އޭޕްރިލް 2017 ޙިއްސާކުރެއްވުމަށް\n30 އޭޕްރިލް 2017\nސ. ފޭދޫ، ސ. މަރަދޫފޭދު އަދި ސ. މަރަދޫ ނަރުދަމާ ނިޒާމުގެ ޢަމަލީ މަސައްކަތް ފެށުން\n29 އޭޕްރިލް 2017 ޙިއްސާކުރެއްވުމަށް\n29 އޭޕްރިލް 2017\nPage 10 of 17«...89101112...»


HEYRIYA| Bodu Master Plan Eh: Addu City Fathuruverikamuge Mai Habakah! - Vaguthu\nއެޗްޕީއޭގެ ފިޔަވަޅުތަކުގައި ހިފެހެއްޓުމެއް ނެތް! - 20 ގަޑިއިރު ކުރިން\n(އައްޑޫ ސިޓީ) އައްޑޫގައި ހުރި ރިސޯޓުތަކުގެ ތެރެއިން ފަތުރުވެރިންނަށް މިހާރު ހިދުމަތް ދެމުން އަންނަ އެއް ތަނަކީ ސައުތު ޕާމް ރިސޯޓެވެ. ޝަންގްރިއްލާ ވިލިނގިލި ރިސޯޓް އެންޑް ސްޕާ އާއި ކެނަރީފް ރިސޯޓުން ފަތުރުވެރިންނަށް ހިދުމަތްދޭން އަދި ނުފަށައެވެ. އައްޑޫގައި 11 ގެސްޓްހައުސްއެއް ހިންގަމުން އަންނަ އިރު ސިޓީ ހޮޓަލެއް ހުޅުވައި ދަނީ ހިދުމަތް ދެމުންނެވެ.\nސަރުކާރާއި އައްޑޫ ސިޓީ ކައުންސިލްގެ ވިސްނުން ހުރީ ކުރިއަށް އޮތް އަހަރުތަކުގެ ތެރޭގައި އައްޑޫއަކީ ފަތުރުވެރިންގެ ބޮޑު މަންޒިލަކަށް ހެދުމެވެ. އެކަމަށް ހާއްސަ އިސްކަމެއް ދީގެން ތަރައްގީގެ ބޮޑެތި މަޝްރޫއުތަކެއް ހިންގުމަށް ވަނީ އަމާޒު ހިފައިފައެވެ.\nއައްޑޫ ސިޓީގެ މޭޔަރު އަބްދުﷲ ސޯދިހް (ސޯބެ) ވިދާޅުވީ، އައްޑޫގައި ފަތުރުވެރިކަމަށް ފަސް ސަރަހައްދެއް ކަނޑައަޅާފައިވާ ކަމަށެވެ. އަދި އެ ފަސް ސަރަހައްދުން 4،000 އެނދުގެ ހޮޓެލް ތަރައްގީ ކުރުމަށް މަސައްކަތް ފަށާނެ ކަމަށް ސޯބެ ވިދާޅުވިއެވެ. އަދި އެ ފަސް ސަރަހައްދުގައި ތަރައްގީ ކުރަން ނިންމި ހޮޓާ ތަކުގެ ތެރެއިން 50 އިންސައްތަ ހޮޓެލް އެންމެ ފަހުން ނެރުނު އިއުލާނާއެކު އެވޯޑް ކުރުމުގެ މަރުހަލާ ފެށިފައިވާ ކަމަަށް ވިދާޅުވިއެެވެ.\nއައްޑޫ ސިޓީގައި ގެސްޓްހައުސް އާއި ސިޓީ ހޮޓެލް ވިޔަފާރި ތަރައްގީ ކުރުމަށް ޓޫރިޒަމް ޒޯންތަކުގެ ގޮތުގައި ކަނޑައަޅާފައިވާ ފަސް ސަރަހައްދަކީ ހިތަދޫ ފަޅޯ ދަނޑިފަންނު ޓޫރިޒަމް ޒޯން އާއި، މަރަދޫ ވެންބޮޅަފިށި އިންޓިގްރޭޓެޑް ޓޫރިޒަމް ޒޯން އާއި، ފޭދޫ ދިގިހެރަ އިންޓިގްރޭޓެޑް ޓޫރިޒަމް ޒޯންގެ އިތުރުން ހުޅުދޫ މާފިށި އިންޓިގްރޭޓެޑް ޓޫރިޒަމް ޒޯން އަދި މީދޫ މުލިމަތި އިންޓިގްރޭޓެޑް ޓޫރިޒަމް ޒޯނެވެ.\n"މިހާރު އިވެލުއޭޝަން ނިމި އެވޯޑް ކުރުމަށްޓަކައި މިނިސްޓްރީ އޮފް ޓޫރިޒަމްއަށް ފޮނުވާފައި ވަނީ،" ސޯބެ ވިދާޅުވިއެވެ.\nސޯބެ ވަނީ އެ ފަސް ސަރަހައްދުގެ ލޭންޑްސްކޭޕްގެ މަސައްކަތް ކުރަމުންދާ ކަން ފާހަގަ ކުރައްވައިފައެވެ. އެއީ ޑިޒައިން ކުރުމާއި، އެ ސަރަހައްދަށް ބޭނުންވާ އީއައިއޭ ހެދުމެވެ.\n"ކޮންމެ ސަރަހައްދެއްގައި ގާތްގަނޑަކަށް ހަ މިލިއަން ރުފިޔާ އާއި ހަތް މިލިއަން ރުފިޔާއާ ދެމެދުގެ އަދަދެއް ހިނގާ، ދެން އެއީ އިންޑިއާގެ ހައި އިމްޕެކްޓް ޓޫރިޒަމް ޕްރޮޖެެކްޓްގެ ތެރެއިން ހިނގާ މަސައްކަތެއް،" ސޯބެ ވިދާޅުވިއެވެ.\nއައްޑޫގައި ފަތުރުވެރިކަމަށް ދޫކުރާ ރަށްތައް!\nއައްޑޫ ސިޓީގެ މަރަދޫ އާއި ހިތަދޫއާ ދޭތެރޭގައި އޮންނަ ފަޅު ރަށްތަކުގެ ތެރޭގައި ހިމެނޭ ހަންކެޑެއަކީ ކުރިން ވެސް އެތައް ފަހަރެއްގެ މަތިން ފަތުރުވެރިކަމަށް ދޫކުރި ރަށެކެވެ. ނަމަވެސް އެ ތަނުގެ މަސައްކަތް ކުރިއަށްގެންގޮސްފައެއް ނުވެއެވެ. އެރަށަކީ އައްޑޫ ސިޓީގެ ރައްޔިތުންގެ އުއްމީދާއި ގުޅިފައިވާ ސަރަހައްދެކެވެ. އެތަނުގައި ރިސޯޓެއް އެޅުމަކީ ޔަގީނުންވެސް އައްޑޫ ރައްޔިތުން އެދިއެދި ތިބި ގޮތެވެ.\nހަންކެޑައިގައި 100-200 އެނދުގެ ސިޓީ ހޮޓަލެއް ތަރައްގީ ކުރުމަށް އެންމެ ފުރަތަމަ ހަވާލުކޮށްފައި ވަނީ 2005 ވަނަ އަހަރު، ފުވައްމުލައް ކުންފުންޏެއް ކަމަށްވާ ތޫނޑު ޕްރައިވެޓް ލިމިޓެޑް ކިޔާ ކުންފުންޏަކާއެވެ. އެ ކުންފުނިން އެތަނުގައި އެއްވެސް މަސައްކަތެއް ކޮޮށްފައެއް ނުވެއެވެ. އެއާއެކު އެ ކުންފުނި ޖޫރިމަނާކޮށް، ހާފް ޑިގްރީ ކިޔާ ކުންފުންޏަކާ 2008 ވަނަ އަހަރު ހަންކެޑެ ހަލުކުރި ނަމަވެސް، މަސައްކަތް ކުރިއަށް ގެންގޮސްފައެއް ނުވެއެވެ. އެ ކުންފުނިން އެތަނުގައި އެޅީ ސާމްޕަލް ރޫމެކެވެ.\nއޭގެ ފަހުން ހަންކެޑެ ތަރައްގީ ކުރަން ޑޮލަޓަން ޕްރައިވެޓް ލިމިޓެޑު ކިޔާ ކުންފުންޏަކާއި ސިންގަޕޫރުގެ ކުންފުންޏެއް ކަމަށްވާ ކްރެސެންޑާޒް ގްރޫޕާ ސަރުކާރުން ހަވާލު ކުރިއިރު، އެއްބަސްވުމާ އެގޮތަށް މަސައްކަތެއް ކުރިއަށް ނުދިއުމުން އެއްބަސްވުން ޖެހުނީ ބާތިލް ކުރާށެވެ. ކްރެސެންޑާޒްއާ އެކުގައި ސަރުކާރުން ގާއިމު ކުރި އެއްބަސްވުން ބާތިލް ކުރީ ޖެނުއަރީ 31، 2019 ގައެވެ.\nއައްޑޫއަކީ ޓޫރިޒަމްގެ މައި ހަބަަށް ހެދުމަށް ކުރަމުންދާ މަސައްކަތުގެ ތެރެއިން ހަންކެޑެ މިއީ މުހިންމު ރަށެކެވެ. އެ ރަށާއި ގުޅޭ ޕްލޭންތައް ދައްކާ ގޮތުން އެ ރަށުގައި ހޮޓަލާއި ގެސްޓްހައުސް އާއި ސްޕާ އާއި ބީޗް ކުލަބާއި ކޮންފަރެންސް ހޯލާއި ފިޓްނެސް އާއި ކުޅިވަރާއި ވޯޓަ ސްޕޯޓްސް އާއި ޑައިވިން އަދި އިވެންޓް ސްޓޭޖް ފަދަ ތަންތަން ހަދާނެއެވެ.\nސ. ފޭދޫ އާއި ސ. މަރަދޫފޭދޫގެ ދެކުނު ހުޅަނގު ފަރާތުގައި އޮންނަ ސަވާހިލި ފަތުރުވެރިކަމަށް ދޫކުރުމަށް، ޓޫރިޒަމް މިނިސްޓްރީއަށް ހުށަޅުމަށް އައްޑޫ ސިޓީ ކައުންސިލުން ވަނީ ނިންމައިފައެވެ. އައްޑޫ ސިޓީ ކައުންސިލުން ވިދާޅުވީ، އެރަށް ތަރައްގީ ކުރަނީ އެ ސިޓީ އަށް އަންނަ ފަތުރުވެރިންނަށް ގެސްޓްހައުސްތަކުން ނުލިބޭފަދަ ހިދުމަތްތައް ދިނުމަށް މަގުފަހިކުރުމުގެ ގޮތުން ކަމަށެވެ. ކުރިން ރައީސް ޔާމީން ސަރުކާރުގައިވެސް އެތަން ފަތުރުވެރިކަމަށް ތަރައްގީ ކުރުމުގެ ވިސްނުން ގެންގުޅުނެވެ.\nއިތުރު ރަށްތަކެއް ހިއްކައިގެން ތަރައްގީ ކުރަނީ\nފަތުރުވެރިކަމުގެ ދާއިރާއާ ގުޅޭ އިތުރު ޕްލޭންތައް ހިއްސާ ކުރައްވަމުން ސޯބެ ވިދާޅުވީ، ފަތުރުވެރިކަމުގެ ޕްލޭންތަކުގެ ތެރެއިން ފަސް ރަށެއް ހިއްކާނެ ކަމަށެވެ. އޭގެ އިތުރުން، ހިތަދޫގައި ހިއްކާ ބިމުގެ ތެރެއިން ސަރަހައްދީ ބަނދަރުން ފެށިގެން ދެކުނަށް، ޕޮލިސް އެކަޑަމީ ހިސާބުން ހަންކެޑެ ބްރިޖާއި ހަމައަށް ހިއްކައިގެން އެތަން ޓޫރިޒަމްއަށް ކަނޑައެޅޭނެ ކަމަށްވެސް ސޯބެ ވިދާޅުވިއެވެ.\nއަދި ގަމުގެ ދެ ސަރަހައްދެއްގައިި ހޮޓާ ހެދުމަށް ގަން އެއާޕޯޓް ކޮމްޕެނީއާ ވާހަކަ ދައްކަވަމުން އަންނަ ކަަމަށް ސޯބެ ވިދާޅުވިއެވެ. އަދި ދޫގަސް ތަރައްގީ ކުރުމަށްޓަކައި އެއާޕޯޓް ކޮމްޕެނީ އާ ވެސް ވާހަކަ ދައްކަވަމުންދާ ކަމަށް ސޯބެ ވިދާޅުވިއެވެ.\n"މި ތަފާތު ތަންތަނާއި އެއްކޮށް އައްޑޫގެ ބެޑުގެ 8000 އެނދަށް ބަދަލު ކުރުމަށްޓަަކައި މި މަސައްކަތް ކުރަމުން ދަނީ، އެގޮތުން ކުރިއަށް އޮތް ދެ އަހަރު ތެރޭގައި 4000 އެނދު އެޅުމަށްޓަކައި ފަސް ސަރަހައްދެއް ކަނޑައެޅި އިއުލާނު ކުރެވޭނެ،" ސޯބެ ވިދާޅުވިއެވެ.\nއަދި އިތުރު 4000 އެނދު އެޅުމަށްޓަކައި، އެ ފަސް ރަށާއި، ގައުކެނޑި ސަރަހައްދުން ހިއްކައިގެން ޓޫރިިޒަމްއަށް ބޭނުން ކުރާނެ ކަމަށް ވިދާޅުވިއެވެ.\nއައްޑޫގައި އިކޯ ޓޫރިޒަމް ކުރިއެރުވުމަށް އިންޑިއާއިން ދިވެހި ސަރުކާރަށް 2.49 މިލިއަން ޑޮލަރު (38 މިލިއަން ރުފިޔާ)ގެ އެހީ ދިނުމަށް އެއްބަސްވިއެވެ. އިންޑިއާ އިން ހާމަކޮށްފައިވާ ގޮތުގައި އައްޑޫގެ ފަތުރުވެރިކަން ތަރައްގީ ކުރުމުގެ މަސައްކަތް މިހާރު އޮތީ ޓެންޑަރިން މަރުހަލާގައެވެ. އެގޮތުން ޓެންޑަރިން މަރުހަލާ މި ހަފްތާގައި ފެށުމަށް ހަމަޖެހިފައިވާ ކަމަށްވެއެވެ.\nއައްޑޫގެ ފަތުރުވެރިކަމާއި އެއާޕޯޓާއި ގުޅިފައި!\nއައްޑޫ ސިޓީގެ އެއާޕޯޓް ތަރައްގީ ކުރުމުގެ ވިސްނުން އެތަނުން ހިންގަމުންދާ އައްޑޫ އިންޓަނޭޝަނަލް އެއާޕޯޓްސް ކޮމްޕެނީ (އޭއައިއޭ)ގެ އެބަ ހުއްޓެވެ. އެ އެއާޕޯޓްވެސް ތަރައްގީ ވާން އޮތީ ސިޓީއަށް ބޭނުންވާ އެނދުތައް އިތުރު ކޮށްގެންނެވެ.\nއަދި އައްޑޫއަށް ފަތުރުވެރިން ގެނައުމަށްޓަކައި، އޭއައިއޭގެ ވިސްނުން ހުރީ ގަމުގައި ސިޓީ ހޮޓަލެއް އެޅުމަށާއި، ފަތުރުވެރިކަމުގެ ދާއިރާއާ ގުޅުން ހުރި އެހެނިހެން ހިދުމަތްތައް ފެށުމަށެވެ.\nގަން އިންޓަނޭޝަނަލް އެއާޕޯޓް -- ވަގުތު އިމޭޖެސް: އިބްރާހިމް ޝާބިލް\nއޭއައިއޭގެ މެނޭޖިން ޑިރެކްޓަރު ގައިސް ނަސީރު "ވަގުތު"އަށް ވިދާޅުވެފައި ވަނީ، އެ މަސައްކަތުގެ ތެރެއިން މިހާރު ކުންފުނީގެ ވިސްނުން ހުރީ ހޮޓަލެއް އެޅުމަށް ކަމަށާއި، އެއީ 200 އެނދުގެ ހޮޓަލެއް ކަމަށެވެ.\nގަން އެއާޕޯޓް ހިންގަމުންދާ، އޭއައިއޭގެ މެނޭޖިން ޑިރެކްޓަރ ގައިސް ނަސީރު"ވަގުތު"އަށް މައުލުމާތު ދެއްވަނީ - ވަގުތު އިމޭޖްސް: އިބްރާހިމް ޝާބިލް\n"ސައުތްލޭންޑުން ފެށިގެން އިކްއޭޓަ ވިލޭޖާއި ހަމައަކީ އެންމެ ރީތި ބީޗް އޮންނަ ސަރަހައްދު، މިތާ އަޅުގަނޑުމެން މި ތިބެނީ އެޑްމިނިސްޓްރޭޝަން އޮފީހެއް އަޅައިގެން، މި ތަންތަން ބަދަލު ކުރަން ނިންމީ ފައިދާ ލިބޭނެ ތަނަކަށް ހެދުމަށް، އެހެންވީމަ މިތަނުގައި 200 ބެޑްސްގެ ހޮޓަލެއް އަޅަން ނިންމީ" ގައިސް ވިދާޅުވިއެވެ.\nގައިސް ވިދާޅުވީ، އިތުރު ހޮޓަލެއް ދޫގަސްގައިވެސް އެޅުމަށް ނިންމާފައިވާ ކަމަށެވެ. ދޫގަސްގައި އެޅުމަށް ނިންމާފައި ވަނީ ޓްރާންސިޓް ހޮޓަލެކެވެ.\n"މި އޮފާގެ ސަބަބުން އައްޑޫއަށް ޒިޔާރަޔް ކުރާ ފަތުރުވެރިންނަށް އިތުރު އެކޮމޮޑޭޝަން ލިބޭނެ، އޭައިއޭއިން މަސައްކަތް ކުރަމުން ދަނީ މި ރީޖަންގެ ފަތުރުވެރިކަން ކުރިއަރުވަން" ގައިސް ވިދާޅުވިއެވެ.\nއައްޑޫގައި ކުރިއަށް ރޭވިފައި ހުރީ ރައްޔިތުންގެ ވިންދާ ގުޅިފައި ހުރި އުންމީދީ މަޝްްރޫއުތަކެކެވެ. މި މަޝްރޫއުތަކަކާ އެކު އައްޑޫގެ ފަތުރުވެރިކަން އާ އުސްމިނަކަށް ދާނެ ކަން ޔަގީނެވެ. ރައްޔިތުން ތިބީ މި ތަރައްގީ ފެންނާނެ ދުވަހަކަށް ކެތްމަދުވެފައެވެ.\nއައްޑު އަށް "ދިރުން" ގެނައުމުގެ އަޒުމުގައި ހުންނެވި ނިޒާރު!\nމާޗް 8, 2021 09:09\nއައްޑު ރައްޔިތުން ހައްލާލަން ދައްކާ މޮޅޭތި ވާހަކަ.. އައްޑު އަކީ ޓޫރިޒަމަށް މުސްތަޤުބަލެއް އޮތް ތަނެއް ނޫންކަން އައްޑު އަތޮޅުގައި ތިބި ހެޔޮ ވިސްނޭ އެންމެނަށ\nމާޗް 8, 2021 09:17\nޙެއުނިވޭހެއް މިފަދަ ބޮނޑޮ ދޮގޮ ހަދާއް.\nއެމްޑީޕީން ކޮންމެ ކެންޕޭނަކަށް އައްޑޫ ރައްޔިތުން ގުނބޯހައްދާ!!ހެހެހެ މިއޮތީ ވާކަމެއް ރާއްޖޭގައި ޓުއަރިޒަމް ހިއްސާވެސް އިންޑިއާ އަށް ދާންފެށީ!!ކޮބާ ވޭތުވެދިޔަ ކެންޕޭން ވެދިން ވައުދުތަށް އެއްވެސްކަމެއް ލޮލަކަށް ނުފެނޭ އަނެއްކާވެސް ތަމެން އެމްޑީޕީން ހަނދަށް ގެންދާނަމޭ ތިކިޔަނީ\nވޯޓު ދޮގު ސީރީސް.\nމާޗް 8, 2021 09:55\nކޮންމެ ވޯޓަކާއި ކައިރިވީމަ ހުވަފެންދައްކަންފަށާނެ އަހަރެމެން ދިވެހިރަތްޔަތުންނަކައް ނުވިސްނޭނެ މިމީހުންނާއި ތިމީހުންގެ އާއިލާތައް އުޅެނީއުފާވެރިކޮއް އެހެންނުންވާނީ ދިވެހިރަތްޔަތުން ހައްދާލާައިރައްވޯޓުލިބޭނެވިއްޔާ\nމާޗް 8, 2021 09:59\nނަނަ ހުވަފެން ދުށީމޭ، ދަރާވާހިނދު ދުނިޔޭން، ބާރަކަށް މީހަކުގެ ނުމެލާ، އާރަކަށް މާމުއި ފެތޭތީއޭ،، މިލަވައާއި، ސޯބެ ކިޔާ ލަވައާއި އޮތީ ކޮން ތަފާތެއް،، މޭޔަރަކަށް ހުރެ، ހިތަދޫގައި ހަދަންފެށި ޕާކު ނިމިއްޖެތޯ އަހާބަލަ؟؟؟ އާނ، ފިސާރި ރަނގަޅަށް އައްޑޫ ބިން ވިއްކާލައިފި،، އަދި އެޑީލްތަކުން ލިބުނު ،،،،،، ކަން ކުރާމީހުން މާ ވާހަކަ ގިނަނުކޮށް އަމަލު ގިނަކުރާނީ\nމާޗް 8, 2021 11:15\nއައްޑޫ މީހުން ހަމަ މިހާޤަމާރުކަމަށް ހީކުރުމަކީ މިސަރުކާރުން އައްޑޫމީހުން މޮޔަހެއްދުން ނޫންބާއޭ ހަމަ ހިތައް އަރާ! ކިހިނެއް ތޯ ރާއްޖޭގެ އެންމެބޮޑު ޓޫރިޒަމް ސަރަހައްދަން އައްޑޫ ހަދާނީ، އައްޑޫ އަތޮޅު އެއީ ގުދުރަތީ ގޮތުން އެހާ ބޮޑު އަތޮޅެއް ނޫން، ފަޅުތަކާއި ގިރި ތައް އެހާމެ މަދު، ވޯޓް ހޯދަން ވީމަ އައްޑޫ މުހިންމު، ވޯޓްލާ ނިމުނީމަ އައްޑޫ މީހުން ގެ މަތީން ހަދާން ނެތިދޭ، މި ސަރުކާރުގެ ވޭތުވެ ދިޔަ ދެ އަހަރާއި ބައިގަވެސް އައްޑޫ ސިޓީގެ މެޖޯރިޓީ އޮތީ އެމްޑީޕީގަ މިހާރު ނުވި ކަމެއް ފަހުން ނުވާނެ، އެމްޑީޕީ ވާނީ ދޮގާއި މަކަރާއި ހީލަތުން 2003 އިން ފެށިގެން މިއަދާއި ހަމަޔަށް އައްޑޫ ރައްޔަތުން ނަށް ދޯކާދީފައި، މިފަހަރު ސޮރީ\nމާޗް 8, 2021 11:20\nދެކުނުގެ ހުރިހައި ކުންޏެއް ޖަމާކުރާތަނަކަށް ތިތަން ހަދަންފެނޭ.\nމާޗް 8, 2021 11:23\nހުސް ކައުންސިލް ދަޅަ. ދަވްލަތުގަ ފައިސާނެތް އެހާގިނަދަރަނި ނެގިއްޖެ.ވެރިކަމަށް އައި އިރު ރިޒާވް ގާހުރި 934 މިލިއން ޑޮލަތރު ގަ މިހާރުހުރީ159 މިލިއަން ޑޮލަރު. ދަވްލަތުގެ އެސެޓް ހުސްވީމަ ކޮން ރިސޯޓް ވަހަކަ.އައްޑޫމީހުން 2008 ންފެށިގެން ކައުންސިލް ދެނީ އެމްޑީޕީ އަށް މިހާތަނަށް އަތޮޅުތަރައްގިއަށް ކައުންސިލުން ކަމެއް ނުކުރާތާގަ ޕްރޮޖެކްޓެއްހަދާ ސަރުކާރަށްހުށަހެޅިވާހަކަ ވެސް އެޑުނާހަން. މިހާރު ތިބީ ވިސްނޭ ރައްޔިތުންތަކެއް.\nމާޗް 8, 2021 11:40\nމިވަރުންވެސް ވޯޓް ލިބެންޏާ އޯކޭނު.\nމާޗް 8, 2021 12:12\nދޮގުހެދުމުގެ މޫސުމް ފެށުނީ! ކޮބައި އުދުހޭ ރޭލު އަޅާ ނިމުނީތަ؟\nމާޗް 8, 2021 12:39\nމާޗް 8, 2021 13:01\nހުސްދޮގު ބުހުތާން. ބޮލެއްހުރި އެއްވެސް އިންސާނަކަށް ޤަބޫލުކުރެވޭނެޒާތުގެ ވަހަކައެއްނޫން. ހުސްދޮގު ބުހުތާން. ބޮލެއްހުރި އެއްވެސް އިންސާނަކަށް ޤަބޫލުކުރެވޭނެޒާތުގެ ވަހަކައެއްނޫން. ހުސްދޮގު ބުހުތާން. ބޮލެއްހުރި އެއްވެސް އިންސާނަކަށް ޤަބޫލުކުރެވޭނެޒާތުގެ ވަހަކައެއްނޫން. ހުސްދޮގު ބުހުތާން. ބޮލެއްހުރި އެއްވެސް އިންސާނަކަށް ޤަބޫލުކުރެވޭނެޒާތުގެ ވަހަކައެއްނޫން. ހުސްދޮގު ބުހުތާން. ބޮލެއްހުރި އެއްވެސް އިންސާނަކަށް ޤަބޫލުކުރެވޭނެޒާތުގެ ވަހަކައެއްނޫން.ހުސްދޮގު ބުހުތާން. ބޮލެއްހުރި އެއްވެސް އިންސާނަކަށް ޤަބޫލުކުރެވޭނެޒާތުގެ ވަހަކައެއްނޫން.\nމާޗް 8, 2021 13:26\n3 އަހަރު ވީއިރުވެސް އޮއްޓަރު ހުރިކަމެއް ނުވާއިރު ކުއްލިއަކަށް އިންތިހާބު ކައިރިވާއިރަށް ވަރަށް ބޮޑުތަރަށްގީއެއް އަނެއްކާ ލޮލައް ފެންނާނެ ތަރަށް ގީއެއްބާ ތިއީ\nމާޗް 8, 2021 15:10\nނުވާނެތިކަމެއް މިގަރުނު ނިމިގެން ދާއިރުވެސް.\nމާޗް 8, 2021 15:38\nއަސްގެނެސިއެއްނުން....އިންޑިއާ ގެސްޓުން އަންނާނެ އަޑުއައް އަސްދުއްވަން\nމާޗް 8, 2021 18:24\nއައްޑޫގައި ދިވެހިން ޖައްވައްދާން ޖައްވީ ބަނދަރަކާއި ކާރު އުފައްދާ ކާރުޚާނާއަކާއި އަދި ތެޔޮވަޅަކާއި ރަން ބާޒާރެއްވެސް އެޅޭނެ. އެއީ މިހާރު ފަންޑު ލިބިފަ ހުރި ކަންކަން. ދެން އޮތީ ބިންގާއެޅުން.\nމާޗް 8, 2021 18:29\nއަޑޫގައި ދެން ސިމެންތި ދަގަނޑު އަދި ރަބަރުވެސް އުފައްދައި ރާއްޖޭން ބޭރައް ގިނައަދަދުތަކުން އެކުސްޕޯޓުވެސް ކުރެވޭނެ. އަދި ދުވާލަކު ހަތަރު ސަތޭކެ މެޓްރިކް ޓަނުގެ މަހާއި ކުކުޅު ބިހާއި އަދި އެކިވައްތަރުގެ ފޭރާން އުފައްދައި ބޭރު ކުރެވޭނެ. މިތިބީ ހުސަ ފަންޑު ހަމަޖެހިފަ ހުރި ކަންކަން.. އައްޑޫގެ ކޮންމެ ދަނޑުވެރިޔަކައް 20 ހެކްޓަރުގެ ދަނޑަކާއި 200 އަހާއި އަދި 150 ބަކަރި ލިބޭނެ. އަދި ކޮންމެ ކުޑަކުއްޖަކައް ދުވާލަކު2މެޓާޕެކެޓާއި ކިރު ޕެކަޓަކާއި2ދޮންކެޔޮވަތް ވެސް ލިބޭނެ. މިހާރު އޮތީ ފަންޑު ހަމަޖެހިފަ.\nމާޗް 8, 2021 18:37\nއައްޑޫން އެބަޖެހޭ ގޫބައްޑާ އެކުސްޕޯޓުކުރާނެ މަރުކަޒެއް އުފައްދަން. އަދި ދުނިޔޭގެ ބައިނަލްއަގުވާމީ ފެންވަރުގައި ގޫބައްޑާ ޕުރޮމޯޓުކޮއް ސަރަހައްދީ ފެންވަރުގައި ގޫބައްޑާގެ ވިޔަފާރި ކުރިއަރުވަން.\nމާޗް 8, 2021 21:07\nމިނިވަންކަން ލިބުނު އިރުވެސް އައ އްޑޫގަ ޓޫރިޒަމް ބޭނުން ފެން ވަރެ އްގަ ވާނެ...ބަޔަކު އަޑީގަ ތިބެގެން އައ އްޑޫ ބާކީކޮ އްލީ...ކލގ...ޗޕ...ޖެހިލުން ވަނީ...\nތި ނިޒާރަކާ ސޯބެ އަކު ހަމަ ޖާބިރެކޭ އެ އެއއއއއެއްވެސް ތަފާތެ އް ނެތް. ކޭބަލް ކާރާ،5ފުރޮޅުލީ ބަ އިސްކަލާ، އިންޖީނުލީ އަތްގާޑި އަލާ،4އިންޖީންލީ ބޮ އްކުރަ އާ، ބެޓްރީން ދުވާ ފަ އިނާ އި، މިކަހަލަ ހާސަރު ގަބޫލުކުރާނީ އައ އިހާގެ އާއ އިލާގެ ނުކިޔަވާ ތިބި ބޯބުރާންތިން.\nމާޗް 9, 2021 01:24\nތިޔަ އައްޑޫ އިނގިރޭސިންނައް ވިއްކާލަބަލަ ތިޔަތާ ކުނޫޅޭ ބޯހަމަޖެހޭ މީހުނެ އް ތާކުންތާކުޖެހޭމީހެ އް ބޯހަމަޖެހޭ މީހަކުވި އްޔާ އުޅެނީ ރަށުންބޭރުގަ އި ކޮންމެވެސް އެހެން ރަށެ އްގެ މީހަކާ އިންދެގެން.....\nމާޗް 9, 2021 08:30\nއައްޑޫ ސިޓީގެ ބޮޑު މާސްޓާ ޕްލޭނުގައި އޮތީ އައްޑޫ ބޭރުން ބްރިޖެއް އަޅައި މި ބްރިޖް މަތިން ރެއިލް ދުއްވާގޮތަށް. ތިރީ ހައިވޭއިން އަސް ދުއްވާގޮތަށް. ރައްޔިތުން ޖީބަށް ޕައުންޑް


Story: Gusaa (fahu bai)\nގުސާ (ފަހު ބައި)\n"އައްދެ. ކޮފީއަކަށް އަރަން ވެސް ނުކުރޭ. ކަލޭ އަމިއްލަ އަށޭ ހަމަ ރަނޑުވެގަނެގެން ތި އުޅެނީ." މަލާމާތުގެ ރާގުގައި އޭނާ ބުނެލިއެވެ.\n"އަހަރެން ފާޚާނާއަކަށް ދާން ޖެހިގެން." ބަހަނާއެއް ދައްކާލީމެވެ.\n"ހިނގާ އަހަރުމެން ގެއަށް. ނިންމައިފަ ކޮފީއަކަށް ދާނީ." އަޝްރަފުގެ ދެވަނަ ދައުވަތު ލިބުނެވެ.\nއޭނާ ކިބައިން ސަލާމަތްވުމަށް އަހަރެން ކުރަންފެށި މަސައްކަތް ނާކާމިޔާބުވާ ގޮތްވިއެވެ. އޭނާއަށް ދޭންވީ ޖަވާބެއް އަހަންނަކަށް ނުވިސްނުނެވެ. މަޑުމަޑުން ސައިކަލް ދުއްވަމުން ދިޔައީމެވެ.\n"މިތަނަށް މަޑުކޮށްލާ. ޕާކުކޮށްލައިފަ އާދޭ." ކުއްލިއަކަށް އަޝްރަފުގެ ރާގު ބަދަލުވިކަން އަހަންނަށް ފާހަގަވިއެވެ.\nހަދަންވީ ގޮތެއް އަހަންނަކަށް ނުވިސްނުނެވެ. އަޝްރަފު ބޭލުމަށްފަހު ދުއްވާލައިފި ނަމަ އޭނާ ބުނާނީ އަހަރެން ފިލީ ކަމަށެވެ. އެހައި ހިސާބުން އަހަންނަކީ ފިނޑިއެއް ކަމަށް އޭނާ ކަނޑައަޅާނެއެވެ. ބިރުގަންނަ މީހަކަށް ނިންމާނެއެވެ. އަހަންނާ ދިމާއަށް 'ފިލި ސުހައިލް' ކިޔަން ފަށާނެއެވެ. އޭރުން 'ލަގަބުގެ' ލިސްޓު ދިގުވާނެއެވެ. އެކަން ވާހަކަ ފަޒީލާއާ ހަމައަށް ވެސް ދާނެއެވެ. ކަންވީ ގޮތް ނޫން ގޮތަކަށް ވެސް ވާހަކަ ފަތުރައިލަފާނެއެވެ. އަޝްރަފަކީ ނުރައްކާތެރި މީހެއްކަން މިވީ މަދު ވަގުތު ކޮޅުގެ ތެރޭގައި ވެސް އަހަންނަށް ވިސްނިއްޖެއެވެ. އޭނާގެ މަގުސަދަކީ ކޮބައިކަން ޚުދު އޭނާ އަމިއްލައަށް ބުނެދީފިއެވެ.\nއަހަރެން ސައިކަލް މަޑުކޮށްލީމެވެ. އަޝްރަފު ފޭބިއެވެ. އޭނާ އިޝާރާތް ކުރީ ޕާކުކުރަންވީ ތަނަށެވެ. އޭނާ ފޯނު ނެގިއެވެ. އަހަރެންގެ ޚިޔާލު ކަފިކަފިވަމުން ދިޔައެވެ. އެންމެ ފަހުން ގޮތެއް ނިންމީމެވެ. ޕާކު ކުރަން މިސްރާބު ޖެހީމެވެ. ޕާކު ކުރުމަށްފަހު އަޝްރަފާ ދިމާއަށް އަހަރެން ހިނގައިގަތީމެވެ.\n"ރެޑީ؟" އަޝްރަފު ފޯނު ބޭއްވިއެވެ.\nއަހަރެން ހީކުރީ އަހަންނަށް ބުނި ވާހަކައެއް ކަމަށެވެ. އަހަރެން ބޯޖަހައިލީ އެހެންވެގެންނެވެ. އޭނާ ހުރީ ހިނިތުންވެގެންނެވެ.\n"ވަރަށް ބިރުންދޯ ތި ހުންނަނީ މަންޖެ." އަނެއްކާ ވެސް އަޝްރަފުގެ ރާގު ބަދަލުވާން ފެށިއެވެ.\nއަހަރެން އެނބުރި ދާން ހިތަށް އެރިއެވެ. އޭނާގެ މަޅީގައި ޖެހިއްޖެ ނަމަ ކޮންމެ ފަދަ މުސީބާތެއް ވެސް ދިމާވެދާނޭ ހިތް ބުނެލިއެވެ. އެއީ އަހަރެންގެ ހަތުރެއް ކަމަށް ހިތް ބުނަމުން ދިޔައެވެ. އަހަންނަށް ހުއްޓެވުނެވެ.\n"އެ އަހަރެން މަޖަލަށް ބުނި އެއްޗެކޭ." އަޝްރަފު އަހަރެންގެ ކޮނޑުގައި ހިފައިލިއެވެ.\nއޭނާ ހުޝިޔާރީ ހެއްޔެވެ؟ ނޫނީ އަހަރެން ތަޅުވަނީ ހެއްޔެވެ؟ ނޫނީ އޭނާ އަހަރެންގެ ހިތުގައި ޖައްސަން ބޭނުންވަނީ ހެއްޔެވެ؟\nސުވާލުތައް ވަށައިގެން އެނބުރެމުން ދިޔައެވެ. ދެވަނަ ފަހަރަށް އަޝްރަފު ބަލައިލިއެވެ. މަޑުމަޑުން ހިނގަންފެށީމެވެ. އޭނާގެ ފަހަތުންނެވެ.\n"އެގާރަވަނަ ބުރިއަށް އަރަން ޖެހޭނީ. ލިފްޓް ހުރީ ހަލާކުވެފަ ހުރީމަ އުނދަގޫ ދޯ." ތިންވަނަ ފަންގިފިލާއާ ހަމައަށް އެރުމުން އޭނާ ބުނެލިއެވެ.\nސިޑި މަތީގައި ވަނީ ފަނޑު އަލިކަމެކެވެ. އަހަރެންގެ ކުރީގައި ހުރެ އަޝްރަފު އަރަމުން ދިޔައެވެ. ދޭތެރެ ދޭތެރެއިން އޭނާ ފަހަތް ބަލައިލައެވެ. އަހަންނަށް ހުއްޓެވުނެވެ. ވަރުބަލި ވެގެންނެވެ.\n"ވަރުބަލިވީ؟" އޭނާ އަހައިލިއެވެ.\nއާއެކޭ ބުނުމުގެ ގޮތުން އަހަރެން މާނޭވާ ދޫކޮށްލީމެވެ.\n"އަދި މި އެރުނީ ނުވައަކަށް." އަޝްރަފު އައިސް އަހަރެން ގާތަށް ހުއްޓުނެވެ.\nއަނެއްކާ ވެސް އޭނާ އެއްކަލަ ސަކަރާތް ޖަހަން ފެށިއެވެ. އަހަރެންގެ ކުޑަވާ އިނގިލީގައި އޭނާގެ ކުޑަވާ އިނގިލި އަޅުވައިލިއެވެ.\n"ތި ކޮން ކަމެއް ދެން؟" އަހަރެން ހިތްހަމަ ނުޖެހުނެވެ.\n"ޗެކުކޮށްލީނު." އޭނާ ހީލިއެވެ.\n"މިހާރު އެނގިއްޖެއްނު ނޫންކަން." އަހަރެން ރުޅި ގަދަވާ ގޮތްވިއެވެ.\n"އެ ހަމަ މަޖާ."\n"ކޮންމެ ކަމެއް ކޮށްފަ ވެސް މަޖާ. ވަރަށް ހެއްވާ." އަހަރެން ހިތްހަމަ ނުޖެހޭކަން ފާޅުގައި ބުނީމެވެ. "ބޭނުމެއް ނޫން މައްޗަށް އަރާކަށް."\n"އޭ ސޮރީ. މަ ހީކުރީ ސުހައިލް ވަރަށް މަޖާވާނެ ކަމަށް." އަޝްރަފުގެ ރާގު އަނެއްކާ ވެސް ބަދަލުވަމުން ދިޔައެވެ. "ދެން އެކަހަލަ ކަމެއް ނުކުރާނަން. ޔަގީން. ހިނގާ."\nއެންމެ ފަހުން އަޝްރަފުގެ ކޮޓަރިއަށް ވަދެވުނެވެ. ތަނަވަސް ބޮޑު ކޮޓަރިއެވެ. ފުރިހަމަ ރީތި ކޮޓަރިއެކެވެ. އަހަންނަށް ހުރެވުނީ ކޮޓަރީގެ އެތަން މިތަނަށް ބަލާށެވެ. އަހަރެންގެ ލޮލުގައި އަޅައި ގަތީ ފާރުގައި ތަތްކޮށްފައިވާ ތަސްވީރެވެ. އަހަންނަށް އެ ތަސްވީރާ ދިމާ ދެވުނެވެ.\n"ތި ފަޒީ ދިން އެއްޗެއް. ބުނި ސުހައިލްގެ ކުރެހުމެކޭ." އަޝްރަފު ބުނެލިއެވެ.\nއަޝްރަފު ދިއް ކޮށްލީ ތުވާއްޔެކެވެ. ހުދުކުލައިގެ ތުވާއްޔެކެވެ.\n"ފާޚާނާއަށް ވަންނަން އައި މީހެއް ވީމަ." އަޝްރަފު ހިނިތުންވެލިއެވެ.\nއަހަރެންގެ ހިތުގައި އޮތް ސުވާލުގެ ޖަވާބު ދިނެވެ. ހިނިތުންވެލަމުން ތުވާލީގައި ހިފީމެވެ. އޭނާގެ އިނގިލީގެ އިޝާރާތުން ފާޚާނާ ދެއްކިއެވެ. އަހަރެން ފާޚާނާ ދިމާއަށް ހިނގައިގަތީމެވެ. ފާޚާނާއަށް ވަދެ މޫނު ދޮވެލީމެވެ. އަހަންނަށް ވިސްނެމުން ދިޔައީ އަޝްރަފު ދެއްކި ވާހަކަތަކެވެ. ދެވަނަ ސިކުންތުގައި އޭނާއާ ގުޅޭ ގޮތުން ސުވާލުތައް މަތިމައްޗަށް އޮހެންފެށިއެވެ.\nއެއީ ކޮންކަހަލަ މީހެއް ހެއްޔެވެ؟ އޭނާގެ ވިސްނުން ބަދަލު ވަނީ ހެއްޔެވެ؟ އެކި ފަހަރު އެކި ރާގަށް އެ ވާހަކަ ދައްކާނީ ކީއްވެ ހެއްޔެވެ؟ އޭނާ ބޭނުން ވަނީ ކޮންކަމެއް ވަޒަންކުރަން ހެއްޔެވެ؟ އަހަންނަށް މެދު އޭނާ ދެކެނީ ކިހިނެއް ހެއްޔެވެ؟ ހަގީގަތުގައި ވެސް އޭނާ ފަޒީލާ ދެކެ ލޯބި ވަނީ ހެއްޔެވެ؟ ނޫނީ އޭނާ އަހަންނަށް ޖެއްސުން ކުރަނީ ހެއްޔެވެ؟ މިއީ ރޭވުމެއް ހެއްޔެވެ؟ ނޫނީ ކުޅޭ ޑުރާމާއެއް ހެއްޔެވެ؟\nއަހަންނަށް ބަލައިލެވުނީ ފާރުގައި ހުރި ލޯގަނޑަށެވެ. އަމިއްލަ ސޫރައަށް ބަލައިލެވުމުން ލަދުވެތިކަން އިހްސާސްވިއެވެ. އަޝްރަފާ އަޅައިބަލާއިރު އަހަންނަކީ ކާކު ހެއްޔެވެ؟ މީހަކު ގަޔާވާނެ އެއްވެސް ސިފައެއް އަހަރެންގެ އެބަހުރި ހެއްޔެވެ؟ އަހަރެންގެ އަތަށް ބަލައިލެވުނެވެ. ހަމުގެ ކުލައަށެވެ. ބޮލުގެ އިސްތަށިގަނޑަށެވެ. މޫނުގެ ބައްޓަމަށެވެ. ފަޒީލާއާ އަހަންނާ ގުޅޭ ހެއްޔެވެ؟ އޭނާއާ އަޝްރަފާ ގުޅޭ ހެއްޔެވެ؟ އަހަންނަށް ފަޒީލާ ދެކެ ލޯބި ވެވޭ ހެއްޔެވެ؟ އޭނާދެކެ އަޝްރަފު ލޯބިވޭ ހެއްޔެވެ؟ ކުރިމަތި ލާން މި ޖެހެނީ ލޯބީގެ ހަނގުރާމައަކާ ހެއްޔެވެ؟ އަޝްރަފު އެ ބުނަނީ ތެދެއް ހެއްޔެވެ؟ އެކަން ފަޒީލާއަށް އެނގޭ ހެއްޔެވެ؟\nޚިޔާލުތަކުގައި ހުއްޓާ ދޮރުގައި ޓަކި ޖަހައިލިއެވެ. ލަސްވެގެން ކަން އަހަންނަށް އެނގުނެވެ. އަވަސްއަވަސް ކޮށްލައިގެން ފާޚާނާއިން ނުކުތީމެވެ.\n"އަހަރެން ހީކުރީ ވެއްޓުނީ ކަމަށް." އަޝްރަފު ލާނެތް ގޮތަކަށް ހީލިއެވެ. "އާދޭ ކޮފީއެއް ބޮއެގެން ދާންވާނީ."\nއަޝްރަފު އިޝާރާތްކުރީ ސޯފާ ކައިރީގައި ހުރި ކޮފީ ތަށްޓަށެވެ. އޭނާ ތުނބުގައި ކޮފީތަށި ޖައްސައިލިއެވެ. އަހަރެން ވެސް އަޝްރަފު ކުރިމަތީގައި އިށީނީމެވެ. ކޮފީތަށި ނަގަމުން އޭނާގެ މޫނަށް ބަލައިލީމެވެ.\n"ކީކޭ؟ އެއްޗެއް އަހަން އުޅޭހެން ހީވޭ؟" އަޝްރަފު ދެނެގަތެވެ.\n"ތެދަށް ބުނެބަލަ." އަހަރެން ބުނެލީމެވެ.\n"ފަޒީދެކެ އަޝްރަފު." އަހަންނަށް ބުނެވުނީ އެ ވަރަށެވެ.\n"އާނ. ވަރަށް ބޮޑަށް ވެސް. އޭނާ ހޯދުމަށް އަހަރެން ކޮންމެ ފަދަ ގުރުބާނެއް ވެސް ވާން ޖެހިލުމެއް ނުވޭ. އެކަމަކު މާ ލަސްވީ ކަންނޭނގެ. އަހަރެންގެ ފިނޑިކަމުން އެކަން ނުވީ." އަޝްރަފު ހީލިއެވެ. "މަ ވަރަށް ޖޭ ވޭ. ކަލޭ ކަހަލަ މީހަކަށް ފަޒީ ލިބުނީމަ. ދެން ކުރާނެ ކަމެއް ނެތް ދޯ. ތަގުދީރާ ދެކޮޅެއް ނެހެދޭނެ."\nއަހަންނަށް ދެ ފަހަރަކު އާ ފުރިލެވުނެވެ. މީހާ ލޮޑުވާން ފެށިއެވެ. ދެ ލޮލަށް ބަރުހެލިކަން ވެރިވަމުން ދިޔައެވެ. އެސްފިޔަ ޖަހައިލަން ވެސް އުނދަގޫވާން ފެށިއެވެ. މަޑުމަޑުން ދެ ލޯ މެރެމުން ގޮސް ދެ ލޯ މެރުނެވެ. ދެން ވީނުވީއެއް ނޭނގުނެވެ. އަހަންނަށް ލޯ ހުޅުވާލެވުނެވެ. އޭރު ވެސް ހަށިގަނޑުގައި ވަނީ ލޮޑުކަމެވެ. ވަރުބަލިކަމެވެ. ސިހިފައި އަހަންނަށް ބަލައިލެވުނެވެ. އޮވެވުނީ އެނދެއްގައެވެ. ވަށައިގެން ހޯދާލެވުނެވެ. ކުއްލިއަކަށް އެނދުން ތެދުވެވުނެވެ. އޭރު ފޯނު ރަނގަބީލު ވަނީއެވެ.\n"މަ ކުއްލިއަކަށް ހުޅުމާލެއަށް އަންނަން ޖެހިގެން މި އައީ. ސުހައިލަށް ނިދުނީމަ އެނދުގައި ބޭއްވީ." އަޝްރަފު ފޯނުން ވާހަކަދެއްކިއެވެ. " ފަޒީ އަތުން ނަންބަރު ވެސް ލިބުނީ. ދަމުން ކޮޓަރި ތަޅުލައިފަ ދާތި. މަށަށް ދެވޭނީ ދަންވަރު."\nހައިރާންކަމާއެކު އަހަންނަށް ބަލައިލެވުނެވެ. އަނެއްކާ ގޯހެއް ހިނގީ ހެއްޔެވެ؟ އަހަންނަށް ބަލައިލެވުނީ ގަމީހަށެވެ. ސޯޓަށެވެ. ވަށައިގެން ބަލައިލެވުނެވެ. އެނދުގައި އޮތް މިލަފޭއްޔަށެވެ. ގޯހެއް ހިނގިކަމުގެ ނިޝާނެއް ނެތެވެ. އަހަންނަށް އެހެންވިސްނެން ފެށީ ކީއްވެ ހެއްޔެވެ؟ ނިދީގައި އެ ފެނުނީ ކޮން ކަންތައް ތަކެއް ހެއްޔެވެ؟ ސުވާލުތަކުން ފުރިގެންވީ ހިތަކައިގެން ތެދުވެލީމެވެ. މުޅި ހަށިގަނޑުގައިވަނީ ލޮޑުކަމެވެ. ބޭނުންވަނީ ތާޒާ ވެލާށެވެ. ގަޑިއަށް ބަލައިލެވުނެވެ. އޭރު ގަޑިން އެގާރަ ޖަހަނީއެވެ. އަހަރެން ބޭނުންވީ އަވަހަށް ގެއަށްދާށެވެ. އަރާމުކޮށްލަން ބޭނުންވާތީއެވެ.\nކައިވެނީގެ ކަންކަމަށް ވާން ޖެހޭ ހުރިހާ ތައްޔާރީއެއް ވުމުގައި އަހަންނާއި ފަޒީލާ އަވަދި ނެތި އުޅެމުން ދިޔައީމެވެ. ކައިވެންޏަށް ފަހު ހަނީމޫނު ދަތުރުގެ ކަންކަން ރޭވުމަށް ހަވާލުވީ ފަޒީލާގެ ދޮންބެގެ ދެމަފިރިންނެވެ.\nކައިވެނި ކުރުން އޮތީ އަންގާރަ ދުވަހުއެވެ. ހަފުތާގެ ފުރަތަމަ ދުވަހެވެ. ހުރިހާ ކަމެއް ނިންމަ ބާކީ އޮތީ އެއް ދުވަހެވެ. އޭރު ވެސް ނުނިމޭ އެތައް ކަމެއް ހުއްޓެވެ. އަހަރުމެން ރާވައިގެން ތިބީ ހޯމަ ދުވަހު ހުރިހާ ކަމެއް ނިންމާށެވެ. އެހެންވެ އާދިއްތަ ދުވަހަށް ނިންމަން ރާވާފައިވާ ކަންކަން ކުރުމަށް ކަނޑައެޅީ ގަޑި ޖެހުމުން ފަޒީލާއަށް ގުޅަން ފެށީމެވެ. އޭނާގެ ޚަބަރެއް ނުވުމުންނެވެ.\nފަޒީލާ ފޯނަކަށް ޖަވާބެއް ނުދެއެވެ. އެންމެ ފަހުން އޭނާ ފޯނު ނިއްވާލާފައިވާ ކަމުގެ މެސެޖު ލިބެމުން ދިޔައެވެ. އަހަރެންގެ ހިތުގެ ތެޅުން އަވަސްވާން ފެށިއެވެ. އެންމެ ފަހުން ފަޒީލާގެ ދޮންބެދައްތައަށް ގުޅާން ފެށީމެވެ. ދެ ފަހަރަކު ރަނގަބީލުވުމުން ވެސް ފޯނަށް ޖަވާބު ލިބޭ ގޮތެއް ނުވިއެވެ. އެންމެ ފަހުން އެ ފޯނު ވެސް ނިއްވާލީއެވެ.\nކޮންމެ ވެސް ކަމެއް ދިމާވެއްޖެ ކަމަށް ހިތް ބުނާން ފެށިއެވެ. މަޑުމަޑުން ހިތުގެ ވިންދު އަވަސްވަމުން ގޮސް މީހާ ދާ ހިއްލާ ފޯ ވާން ކައިރިވިއެވެ. ފަޒީލާއާ ގުޅުން ހުރި ހުރިހާ ނަންބަރަކަށް ގުޅި އިރު ވެސް އެކަކު ވެސް ފޯނެއް ނުނެގިއެވެ. އެންމެ ފަހުން އަހަރެން ގޮތް ހުސްވާން ކައިރިވިއެވެ. ހަނދާނަށް އައީ އަޝްރަފުގެ މަތީންނެވެ. އޭނާ ގުޅި ނަންބަރު ފޯނަށް ރައްކާކުރެވުނު ކަމެވެ. އަޝްރަފުގެ ނަމުގެ ބަދަލުގައި އަހަރެން ލިޔުނީ 'ދައްޖާލު' ކަން ހަނދާންވިއެވެ.\n"ފަޒީމެން ގޭ އެއްވެސް މީހަކަށް ނުގުޅިގެން. އެމީހުންނަށް ގުޅޭނެ ގޮތެއްވޭތޯ ބަލައިލަ ދީބަލަ." އަޝްރަފު ފޯނު ނެގި އިރަށް އަހަރެން ބުނެލީމެވެ.\n"އެބަ ބަލައިލަން." ނިދިން ބަރުހެލިވެފައިވާ ރާގަކަށް އަޝްރަފު ބުނެލިއެވެ.\nއަހަންނަށް އިންތިޒާރުކުރެވެމުން ދިޔައީ އަޝްރަފުގެ ކޯލަކަށެވެ. ދޭތެރެ މެދުން ދެތިން ފަހަރަކު ފަޒީލާގެ ފޯނަށް ގުޅީމެވެ. އޭރު ވެސް ފޯނު އޮތީ ނިއްވާލާފައެވެ. އަހަރެންގެ ފޯނު ރަނގަބީލުވާން ފެށިއެވެ. ގުޅަނީ އަޝްރަފުކަން ފޯނުގައިވާ ނަމުން ދެނެގަނެވުނެވެ.\n"ނުނނަގާ ފޯނެއް. ކިހިނެއްވީ؟" އަޝްރަފުގެ އަޑުގައި ވަނީ ނިދީގެ އަސަރެވެ.\n"ކަމެއްވީބާ؟" އަހަންނަށް ބުނެލެވުނެވެ.\n"ނޭނގެ. ހިނގައިބަލަ. އެގެއަށްދާން. އަހަރެން ވެސް ދާނަން. އާދެ މަ ނަގަން." އަޝްރަފު ބުނެލިއެވެ.\nއަޝްރަފާއެކު އަހަރެން ދިޔައީ ފަޒީލާމެން ގެއަށެވެ. އަހަރެން ފަޒީލާއާ ރައްޓެހިވެގެން އުޅުނަސް މާގިނައިން އެގެއަށް ގޮސް ނޫޅެމެވެ. އާއްމުކޮށް އަހަރުމެން ބައްދަލުވެ އުޅެނީ ބޭރުގައެވެ. އާއިލާގެ މީހުންނާ ބައްދަލުވެ އުޅެނީ ވެސް ބޭރުންނެވެ.\nދޮރުގައި ދެތިން ފަހަރު ޓަކި ޖަހައިލުމުން ވެސް ދޮރެއް ނުހުޅުވިއެވެ. އެންމެ ފަހުން ރަނގަބީލަށް ފިތައިލީމެވެ. ދޮރު ހުޅުވާ ގޮތެއް ނުވިއެވެ. އެންމެ ފަހުން ރަނގަބީލަށް ފިތައިލީ އަޝްރަފެވެ. ދޮރުހުޅުވުނެވެ. ދޮރު ހުޅުވާލީ ފަޒީލާގެ ދޮންތަ، އަމީޒާއެވެ. އޭނާގެ މޫނު މަތިން ފެންނަން ހުރީ މާޔޫސްކަމުގެ އަސަރުތަކެވެ.\n"ކޮބާ ފަޒީ؟" ތެޅިތެޅި އޮތް ހިތަކާއެކު އަހަރެން އަހައިލީމެވެ.\nޖަވާބެއް ނުލިބުނެވެ. ފަޒީގެ ދޮންތަ ހިނގައިގަތީ އެތެރެ އަށެވެ. އަނގަޔަކުން ނުބުނެއެވެ. އަހަރެންގެ ފަހަތުގައި އަޝްރަފު ހުއްޓެވެ.\n"ދޮންތާ! ކޮބައިތަ ފަޒީ؟ ކިހިނެއްތަ ވީ؟" އަނެއްކާ ވެސް އަހަރެން އަހައިލީމެވެ.\nއަމީޒާ ހުއްޓުނެވެ. އޭނާ އެނބުރި ބަލައިލިއެވެ. ރުޅިވެރިކަމާއެކުގައެވެ. އަހަންނަށް ހުރެވުނީއެވެ. ވެގެން އުޅޭ ގޮތް ސާފު ނުވެގެންނެވެ.\n"ވީކަމެއް ކުރިކަމެއް އެނގޭނީ މަށަށްތަ؟" އަމީޒާ ރުޅިވެރިކަމާއެކު ބުނެލިއެވެ.\n"ކީކޭ؟" އަހަންނަށް ބުނެލެވުނެވެ.\n"ނަސީބެއް ހުރިހާ ކަމެއް ނުނިމެނީސް އެނގުނުކަން." އަމީޒާ ދެ ބުމައަށް ބާރުކޮށްލަމުން ބުނެލިއެވެ. "މަ އޭރު ވެސް ބުނިން ކަމުދާ ކަމެއް ނޫނޭ."\n"ދޮންތާ ކީކޭތަ ތި ކިޔަނީ؟" އަހަރެން ކުރިއަށް ޖެހިލީމެވެ.\n"މަށަށް ދޮންތާއޭ ކިޔާނެ ކަމެއް ނެތް. ތިކަހަލަ މުޑުދާރު މީހަކު މަށަށް ދޮންތަ ކިޔާނެ ކަމެއް ނެތް. މަ މީ ކަލޭގެ ދޮންތައެއް ނޫން." އަމީޒާ ބާރަށް ހަޅޭއްލަވާގަތެވެ.\nއެއަޑަށް ޖެހިގެން ހުރި ކޮޓަރީގެ ދޮރު ހުޅުވުނެވެ. އަހަންނަށް ފެނުނީ ފަޒީލާއެވެ. އޭނާގެ ދެ ލޯ ވަނީ ރަތްވެފައެވެ. ކޯތާފަތްވަނީ ކަރުނުން ފޯވެފައެވެ. މޫނު ވަނީ މިލައި މޯޅިވެފައެވެ. ފަޒީލާގެ ފަހަތުގައި އޭނާގެ ތުއްތަ، އަރީޝާ ހުއްޓެވެ. ފަޒީލާގެ ދެ ކޮނޑުގައި ހިފަހައްޓައިލައިގެންނެވެ.\n"ފަޒީ ކީއްތަ ވެގެން މިއުޅެނީ؟ ދޮންތަ ކީއްވެތަ އަހަރެން ދެކެ ރުޅި އައިސްގެން މި އުޅެނީ؟ ވެގެން އުޅޭ ގޮތެއް ބުނެބަލަ." އާދޭހުގެ ރާގުގައި އަހަންނަށް ބުނެވުނެވެ.\nބަދަލުގައި ފަޒީލާގެ ގިސްލުން އިތުރުވިއެވެ. އޭނާގެ ލޮލުން ހޯސް ލާފައި ކަރުނަތައް އޮހިގަތެވެ. ދެ ތުންފަތަށް ބާރުކޮށްލަމުން އޭނާ ހިންދިރުވަމުން ދިޔައެވެ. ގަދަކަމުން ކަހަލަ ގޮތަކަށެވެ.\n"ކަލޭ ކީއްކުރަން މިގެއަށް ތި އައީ؟" ރުޅިވެރި ކަމާއެކު އަމީޒާ އަނެއްކާ ވެސް ފެށިއެވެ. "އަދިވެސް އަހަރުމެންނަށް ދެވުނު ލަނޑު ކުޑައީތަ؟ އަހަރުމެން ފަޟީހަތް ކުރެވުނު ވަރު ކުޑައީތަ؟ މުޅި އާއިލާގެ އިއްޒަތާއި އަބުރު ކަލޭގެ ސަބަބުން ގެއްލިއްޖެ. އަހަރުމެންނަށް މީހަކާ ހަތަރު ކަޅި ހަމަކޮށްލަން ވެސް ނުކެރިފަ މި ތިބީ."\n"އަޅެ ކޮންމެ ވެސް މީހަކު ވެގެން އުޅޭ ގޮތް ބުނެދީބަލަ." އަހަންނަށް މަޑުމައިތިރި ކަމާއެކު ބުނެލެވުނެވެ.\n"އާން. މީހުން ކަލޭއަށް ރަނޑޭ އެ ކިޔަނީ ހަމަ ރަނގަޅަށް. މާ އަޅޭ ވެގެން އުޅޭނެ ކަމެއް ނެތް. ހަމަ މިހާރު މިތަނުން ދާން އުޅޭ." އަމީޒާ އަހަރެންގެ ކުރި މައްޗަށް ހުއްޓުނުނެވެ.\n"އަހަންނާ މެދު އެހާ ބޮޑު އިލްޒާމެއް އަޅުވާއިރު، ވެގެން އުޅޭ ގޮތް ސާފު ނުވަނީސް މިތަނުން ގުޑައި ވެސް ނުލާނަން." އަހަރެން ގާތަށް ވެސް ރުޅިއައެވެ. "އަހަންނަކީ ކިތައްމެ ރަނޑު މީހަކަސް މީހަކު ލަދުގަންނަ ވަރު ކަމެއް އަދި މިހާތަނަށް ނުކުރަން. އަހަންނަނީ ވެސް ކަލޭމެން ހެއްދެވި ފަރާތުން ހެއްދެވި އިންސާނެއް. އަހަރެންގެ މި ސިފައަކީ އަހަރެން އަމިއްލަށް ލިބިގަތް ސިފައެއް ނޫން."\n"ހުއްޓައިލާ. މިގެއަކީ ޒުވާބުކުރާ ގެއެއް ނޫން. ތިމާއަށް ކުރެވުނީ ކިހައި ވަރެއްގެ ކަމެއްކަން ނޭނގުމަކީ އަހަރެންގެ ކުށެއް ނޫން." ފަޒީލާ ގިސްލަމުން ގިސްލަމުން ގަދަކަމުން ކަހަލަ ގޮތަކަށް ވާހަކަދައްކަމުން ދިޔައެވެ. "ގޮތަކަށް އުޅުނީ ކާކުކަން އެއޮތީ އެންމެންނަށް ފެންނަން. މި ހުރިހާ ކަމަކާ ކުރިމަތިލާން މި ޖެހުނީ އަހަންނަށް. އަހަރުމެންނަށް. އަހަރެންގެ އާއިލާއަށް."\n"ފަޒީ ތި ކިޔާ އެއްޗެއް ސާފުކޮށް ކިޔައިބަލަ." އަހަރެން ފަޒީލާ ކުރިމައްޗަށް ހުއްޓިލީމެވެ.\n"އަމިއްލައަށް ބަލައިބަލަ." އަރީޝާ ފޯނު ނަގައި އަހަންނަށް ދައްކައިލިއެވެ.\nހައިރާން ކަމާއެކު އަހަންނަށް ބަލައިލެވުނެވެ. އަރީޝާގެ ފޯނު އަތުލެވުނެވެ. ފޯނުގެ ސްކުރީނަށް ކަޅި ޖަހައިނުލައި ބަލަން ހުރެވުނެވެ. އެއްމެ ފޮޓޯއެއް ނޫނެވެ. އެތައް ފޮޓޯއެކެވެ. ފޮޓޯ އެކަންޏެއް ނޫނެވެ. ވީޑިއޯއެވެ. އެއީ އަޝްރަފުގެ ކޮޓަރިއެވެ. އަހަރެން އޮތީ ނިވާކަމެއް ނެތިއެވެ. ވަށައިގެން ތިން ފިރިހެނުން ތިއްބެވެ. އެމީހުން ވެސް ތިބީ އެހާލުގައެވެ. އެއްވެސް މީހެއްގެ މޫނެއް ނުފެނެއެވެ. މޫނު ފެނުނީ އަހަރެން އެކަންޏެވެ. އަހަންނަށް ބަލައިލެވުނީ އަޝްރަފުގެ މޫނަށެވެ. ރުޅިވެރިކަމާއެކުގައެވެ.\n"މީ ހަގީގަތެއް ނޫން. މީ.. މީ ރޭވުމެއް... މީ އަހަންނަށް ދިން އަނިޔާއެއް." އަހަންނަށް ބަލައިލެވުނީ އަޝްރަފާ ދިމާއަށެވެ.\n"ސާފުކޮށް، ރީތިކޮށް ފެންނާން އޮއްވާ ވެސް ތި ބުނަނީ ހަގީގަތެއް ނޫނޭ. ތިވަރު މީހަކު ދެން ވާނީ ކޮން ރަނގަޅެއް." އަމީޒާ ހަޅޭއްލަވާ ގަތެވެ.\nއަހަންނަނަށް ބަލައިލެވުނީ އަޝްރަފާ ދިމާއަށެވެ. އޭނާ ހުރީ ލާނެތް ގޮތަކަށް ހެވިފައެވެ. ބޮޑުވާ އިނގިއްޔާއި ޝަހާދަތް އިނގިލި ދެމެދުގައި ދަތްދޮޅި ޖައްސައިލައިގެންނެވެ. އަހަރެންގެ ލޭ ހޫނުވަމުން ދިޔައެވެ.\n"ކަލޭ ކުރިން ބުނި ނަމަ. އަހަރެން ހުރިހާ ކަމެއް ކަލޭ ބޭނުން ގޮތަށް ކޮށްދިނީމުސް." އަހަރެން އަޝްރަފާ ދިމާއަށް ދުއްވާގަނެވުނެވެ.\nއަހަރެން ބޭނުންވީ އަހަންނަށް ދިން ލަނޑުގެ ހިތިކަން އޭނާގެ އަރުގައި ހިއްޕައިލާށެވެ. ބުއްދިއަށްވުރެ އިސްކުރެވުނީ ރުޅިވެރިކަމެވެ. އަހަންނަށް ފުންމާގަނެވުނީ އަޝްރަފުގެ މޭމައްޗަށެވެ. ކުއްލިއަކަށް އޭނާ ބިންމައްޗަށް ވެއްޓުނެވެ. ބަލާކަށް ނުހުރެ އޭނާއަށް ހަމަލާދޭން ފެށީމެވެ. މޫނުމަތީގައި ދެ އަތުން ތެޅޭވަރަކަށް ތެޅީމެވެ. ގޭތެރޭގައި ރޯ އަޑާއި ހަޅޭއްކުގެ އަޑު ގަދަވަމުން ދިޔައެވެ. އަހަރެންގެ ދެއަތުގައި ހިފައި ނެގިކަން އެނގުނެވެ. ދެން ވީ ނުވީއެއް ނޭނގުނެވެ. ލޯ ހުޅުވާލެވުނު އިރު އަހަރެން އޮތީ އައިވީ ގުޅައިފައެވެ. ކުށްވެރިއެއްގެ ގޮތުގައި ފުލުހުންގެ ބެލުމުގެ ދަށުގައެވެ.\nއެންމެފަހުން ކުށްވެރިވީ އަހަރެންނެވެ. އަޝްރަފަށް ހަމަލާދީ އޭނާ ޒަޚަމުކޮށްލުމުންނެވެ. ހުއްދަނޫން ޢަމަލުތަކެއް ކޮށް އެ މަންޒަރު އުފެއްދުމުގެ ކުށުގައެވެ. ބަދުނާމުވީ ވެސް އަހަރެންނެވެ. ބޭޒާރުވެ ބޭކާރު ވީ ވެސް އަހަރެންނެވެ. އެކަކަށް ވެސް ހަގީގަތެއް ނޭނގެއެވެ. ތެދުވެރި ލޯތްބެއް ވެވުނީތީއެވެ. އެކަމުގެ ހަދިޔާއެއްގެ ގޮތުގައެވެ. ކެހިވެރިއެއްގެ ދަލުގައި ޖެހިގެންނެވެ. މިއީ އަޝްރަފުގެ ރޭވުންތެރިކަމާއެކު އޭނާ އަހަންނަށް ދިން ގުސާއެކެވެ. ކެއްސެކެވެ. އަނިޔާއެކެވެ. މުޅި އުމުރަށް ދިރިއުޅުން މަތި އަހަރެން ފޫހިކޮށްލި ހާދިސާއެވެ. އެދުވަހު އަހަންނަށް ފޯނުގައި ލިޔެވުނު ނަމަކީ ރަނގަޅު ނަމެކޭ މިއަދު ހިތަށް އަރައެވެ. އާއެކެވެ. އެއީ އަހަންނާ ދިމާވި ފައްކާ ދައްޖާލެކެވެ. ގަބޫލުކުރަން ދަތި ނަމަވެސް މިއީ އަހަރެންގެ ހިތި މާޒީއެވެ.


ގުޅީފަޅަށް ޕޯރޓު ބަދަލުކުރުމާމެދު އާއްމުންގެ ޚިޔާލު ހޯދަން ސަރވޭއެއް ފަށައިފި ގުޅީފަޅަށް ޕޯރޓު ބަދަލުކުރުމާމެދު އާއްމުންގެ ޚިޔާލު ހޯދަން ސަރވޭއެއް ފަށައިފި\nގުޅީފަޅުގައި ބައިނަލްއަޤްވާމީ ބަނދަރެއް ތަރައްޤީކުރުމާގުޅޭގޮތުން އާއްމުން ދެކޭގޮތް ބެލުމަށް ޚާއްސަ ސަރވޭއެއް ފަށައިފިއެވެ.\nއޮންލައިންކޮށް ކުރިއަށްގެންދާ މި ސަރވޭއަކީ ލޭންޑް އެންޑް މެރިން އެންވަޔަރަމަންޓަލް ގްރޫޕް، ލަމަޔަރއިން އިކޮނޮމިކް މިނިސްޓްރީއާއި ގުޅިގެން ކުރިއަށްގެންދާ ސަރވޭއެކެވެ. ލަމަޔަރއަކީ ގުޅީފަޅު އިންޓަރނޭޝަނަލް ޕޯރޓް ޑިވެލޮޕްމަންޓް ޕްރޮޖެކްޓުގެ އީ.އައި.އޭ ކޮންސަލްޓަންޓެވެ. އަދި މި ސަރވޭއަކީ މި މަޝްރޫޢަށް ބޭނުންވާ އީ.އައި.އޭގެ މަސައްކަތްތަކުގެ ތެރެއިން ކުރެވޭ ސަރވޭއެކެވެ.\nމި ސަރވޭއަކީ މާލޭގެ ޕޯޓުތަކުގައި ދެވޭ ޚިދުމަތްތައް ގުޅީގަޅަށް ބަދަލުކުރުމުގެ މަޝްރޫޢު ރާވާފައިވާ ގޮތާމެދު އާއްމުންގެ ޚިޔާލު ހޯދުމުގެ ގޮތުން ކުރިއަށްގެންދާ ސަރވޭއެކެވެ. އަދި މި މަޝްރޫޢުގެ ސަބަބުން ތިމާވެއްޓަށާއި މުޖުތަމަޢުއަށް އަސަރު ފޯރާނޭ މިންވަރާމެދު އާއްމުން ދެކޭގޮތް ބަލާނެކަމަށްވެސް މި ސަރވޭ އިންތިޒާމްކުރާ ފަރާތުން ބުނެއެވެ.\nގުޅީފަޅުގައި އިންޓަރނޭޝަނަލް ޕޯރޓް ހެދުމަށް ކުރިއަށްގެންދާ މި މަޝްރޫޢުގެ މައިގަނޑު ބޭނުމަކީ މާލޭ ސަރަޙައްދުގައި މިހާރު ހުރި ހުރިހާ ވިޔަފާރި ބަނދަރުތަކުގެ މަސައްކަތްތައް ގުޅީފަޅަށް ބަދަލުކުރުމެވެ.\nމާލޭގެ ވިޔަފާރި ބަނދަރުތަކުގެ ޖާގައިގެ ދަތިކަން ހުރުމުގެ ސަބަބުން ބަނދަރުތަކުން ޚިދުމަތް ހޯދާ ފަރާތްތަކަށް ގިނަ ދަތިތަކަކާ ކުރިމަތިވާކަން ސަރުކާރުން ވަނީ ފާހަގަކުރައްވާފައެވެ. އަދި މިކަމުގެ ސަބަބުން ބަނދަރުތަކުން ޚިދުމަތްތައް އިތުރަށް ފުޅާކުރުމަށްވެސް ބޮޑު ހުރަސްތަކެއް އެޅިފައިވާކަން ސަރުކާރުން ވަނީ ފާހަގަކުރައްވާފައެވެ. އެހެންކަމުން ގުޅީފަޅުގައި އިންޓަރނޭޝަނަލް ޕޯޓެއް ތަރައްޤީކުރުމުގެ އެންމެ ބޮޑު ބޭނުމަކީވެސް މިކަންކަމަށް ޙައްލެއް ހޯދުންކަމަށް ސަރުކާރުން ވިދާޅުވެއެވެ.\nއެގޮތުން މާލޭ ކޮމާރޝަލް ހާރބަރ، ނޯތު ހާރބަރ އަދި ޓީ-ޖެޓީ ސަރަޙައްދުގެ ބައެއް ޚިދުމަތްތަކާއި މަސައްކަތްތައް ގުޅިފަޅު ޕޯރޓް 2023 ގައި ހުޅުވުމުން އެ ސަރަޙައްދަށް ބަދަލުކުރެވޭނެކަމަށް ސަރުކާރުން ވިދާޅުވެއެވެ.\nމި ޕޯޓް ބޭނުންކުރަން ފެށުމުން މާލޭގެ ބަނދަރުތަކުގެ ޖާގަ ތަނަވަސްވެ، މަސައްކަތްތަކަށް ފަސޭހަވުމުގެ އިތުރުން، އަލުން ތަރައްޤީ ކުރުމަށް ޖާގަ ލިބިގެންދާނެކަމަށްވެސް ސަރުކާރުން ވިދާޅުވެއެވެ.\nބ.ފުޅަދޫ ބަނދަރުގެ ހެދުމުގެ މަޝްރޫޢާއެކު ރަށަށް އުފާވެރިކަން\nބ.ފުޅަދޫ ބަނަދަރު ފުންކުރުމުގެ މަސައްކަތް އަންނަ މަހު ނިމޭނެ: އެމްޓީސީސީ


FAM ah fiyavalhu alhaidhinumah edhi Majilis ah garaareh hushahalhaifi - One Online\nރައްޔިތުންގެ މަޖިލީހުގެ މެދުހެންވޭރު ދާއިރާގެ މެންބަރު އަލީ އާޒިމް ---\nއެފްއޭއެމް އަށް ފިޔަވަޅު އަޅައިދިނުމަށް އެދި މަޖިލީހަށް ގަރާރެއް ހުށަހަޅައިފި\nޔޫތު މިނިސްޓްރީން ކުޅިވަރު ގާނޫނާ އެއްގޮތަށް ފުޓުބޯޅަ އެސޯސިއޭޝަން އޮފް މޯލްޑިވްސް އާއި ދޭތެރޭ ފިޔަވަޅު އަޅާފައި ނުވާތީ އެ އެސޯސިއޭޝަނާ މެދު ގާނޫނުގައިވާ ގޮތުގެ މަތިން ފިޔަވަޅު އަޅައިދިނުމަށް މެދުހެންވޭރު ދާއިރާގެ މަޖިލިސް މެންބަރު އަލީ އާޒިމް ރައްޔިތުންގެ މަޖިލީހަށް ގަރާރެއް ހުށަހަޅުއްވައިފިއެވެ.\nމަޖިލީހުގެ މިއަދުގެ ޖަލްސާއަށް އެމައްސަލަ އެޖެންޑާ ކޮށްފައިވާއިރު، އެގަރާރުގައި ބުނެފައިވަނީ އެގަރާރަކީ ދިވެހިރާއްޖޭގައި ކުޅިވަރު ދާއިރާގައި ހަރަކާތްތެރިވާ ކްލަބު ޖަމިއްޔާތައް، އެސޯސިއޭޝަންތައް އަދި ފެޑަރޭޝަންތައް ރެގިއުލޭޓްކޮށް ގާނޫނުން މަތިކޮށްފައިވާ މައްސޫލިއްޔަތުތައް އަދާކުރުމަށް މަތިކޮށްފައިވާ ފަރާތްތަކުން އެކަން ފުރިހަމަ ގޮތުގައި އަދާނުކުރާތީ ހުށަހަޅާ މައްސަލައެއް ކަމަށެވެ. އަދި މި ގަރާރުގެ މަގުސަދަކީ ކުޅިވަރުގެ ހުރިހާ ފެންވަރެއްގައި ހިންގޭ ހަރަކާތްތަކުގައި އެއްވެސް ތަފާތު ކުރުމެއްނެތި ހުރިހާ މީހުންނަށް ބައިވެރި ވެވޭ ހަރަކާތްތަކެއްކަން ކަށަވަރުކޮށްދިނުމަށް މިހާރަށްވުރެ ހަރުދަނާ މަސައްކަތްތަކެއް ކުރުން ކަމަށެވެ.\nއެފްއޭއެމްގެ ރައީސްކަންވެސް ކުރީން ކުރެއްވި، އަލީ އާޒިމް ހަ ނުކުތާއެއް ފާހަގަކުރައްވައި، ހުށަހެޅުއްވި ގަރާރުގައި ބުނެފައިވަނީ އެފްއޭއެމް ހިންގަމުންދަނީ އެ އެސޯސިއޭޝަނުގެ ހިންގާ ގަވާއިދާއި، ދިވެހި ކުޅިވަރު ގާނޫނު އަދި ފުޓްބޯޅައިގެ މައި ޖަމިއްޔާ ފީފާގެ ހިންގާ ގަވާއިދާ އެއްގޮތަށް ނޫން ކަމަށެވެ. އެހެންކަމުން ގަވާއިދުގައި ވާ ގޮތުގެ މަތިން އަމަލުކުރުމަށް ސްޕޯޓްސް މިނިސްޓްރީ އަށް އެންގުމަށާއި ރަނގަޅު ކުރަން ޖެހޭ ކަންކަން ރަނގަޅު ކުރުމަށް ފަހު ނޫނީ އެފްއޭއެމްގެ އިންތިހާބު ނުބޭއްވުމަށް އެންގުމާއި އަދި ވަގުތުން ވަގުތަށް މިކަންކަން ބަލައި އަޅަން ޖެހޭ ފިޔަވަޅުތައް އެޅުމަށް ދައުލަތުގެ ކަމާބެހޭ އިދާރާތަކަށް އެންގުމަށް އެގަރާރުގައި ވަނީ އެދިފައެވެ.\nއެގަރާރުގައި ބުނެފައި ވަނީ، އެފްއޭއެމްގެ ހިންގާ ގަވާއިދުގެ 34 ވަނަ މާއްދާގައި ބުނާ އަދަދަށް ކޮންމެ މަހަކު އެއް ފަހަރު، ހިންގާ ކޮމިޓީގެ ބައްދަލުވުން ބާއްވާފައި ނުވާ ކަމަށާއި 83 ވަނަ މާއްދާގައި ބުނާ އެސޯސިއޭޝަންތައް ވެސް އުފަންކޮށްފައި ނެތް ކަމަށެވެ.\nއެހެންކަމުން އާޒިމް އެދިފައިވަނީ ރައްޔިތުންގެ މަޖިލީހުން އެމައްސަލަ ބަލައި ހިންގާ ގަވާއިދާއި ކުޅިވަރު ގާނޫނާއި އަދި ފީފާގެ ހިންގާ ގަވާއިދާ އެއްގޮތަށް އަމަލުކުރުމަށް މިނިސްޓްރީ އަށް އެންގުމަށާއި އެ ކަންކަމަށް އަމަލުކުރުމަށް ފަހު މެނުވީ އެފްއޭއެމްގެ އިންތިހާބު ނުބޭއްވުމަށް އެންގުމަށް އަދި ވަގުތުން ވަގުތަށް މިކަންކަން ބަލައި އަޅަން ޖެހޭ ފިޔަވަޅުތައް އެޅުމަށެވެ.\nއެފްއޭއެމްގެ އިންތިހާބު މިމަހުގެ ތެރޭގައި ބާއްވަން ނިންމަވާފައިވާކަން އެ އެސޯސިއޭޝަންގެ ރައީސް ބައްސާމް އަދީލް ޖަލީލް ވަނީ ވިދާޅުވެފައެވެ. އެ އިންތިހާބުގައި ވާދަކުރައްވަނީ ބައްސާމް އެކަންޏެވެ. އެހެންކަމުން އެއިންތިހާބުގައި އަހާނީ ފެންނަ ނުފެންނަ ވޯޓަކަށެވެ.\nގުޅޭ ޓެގު އެފްއޭއެމް މިނިސްޓްރީ އޮފް ޔޫތް، ސްޕޯޓްސް އެންޑް ކޮމިއުނިޓީ އެމްޕަވާމަންޓް މަޖިލިސް މެންބަރު އަލީ އާޒިމް ފުޓްބޯޅަ


Furaigen dhaa meehunnah test kureveyne faseyha inthizaameh - vNews.mv\nޠާހިރާ އަޒްހާރު Male' | 15 August 2020, 14:43\nރާއްޖެއިން ފުރައިގެންދާ މީހުންނަށް ކޮވިޑް-19 އަށް ޓެސްޓުކުރުމުގައި ފަސޭހަ އިންތިޒާމުތަކެއް ހަމަޖައްސައިދީފިއެވެ.\nރާއްޖެއިން ފުރައިގެންދާ ކޮންމެ މީހަކުވެސް ކޮވިޑް-19 އަށް ޓެސްޓުކުރަންޖެހޭއިރު، މި މީހުންގެ ޕީސީއާރު ޓެސްޓު ހެދޭނެ5ހޮސްޕިޓަލެއް އެޗްޕީއޭއިން ވަނީ ކަނޑައަޅާފައެވެ. އެއީ އިންދިރާ ގާންދީ މެމޯރިއަލް ހޮސްޕިޓަލާއި، އޭޑީކޭ ހޮސްޕިޓަލާއި، ޓްރީޓޮޕް ހޮސްޕިޓަލްގެ އިތުރުން ކުޅުދުއްފުށީ ރީޖަނަލް ހޮސްޕިޓަލާއި، އައްޑޫ އިކުއަޓޯރިއަލް ހޮސްޕިޓަލްއެވެ.\nފުރާމީހުންގެ ޕީސިއާރު ޓެސްޓު އައިޖީއެމްއެޗުން ހަދައިދޭ އަގަކީ 1534ރ. އެވެ. އަދި އޭޑީކޭ ހޮސްޕިޓަލުން 1500ރ. އަށް މި ޓެސްޓު ހަދައިދޭއިރު، ޓްރީޓޮޕް ހޮސްޕިޓަލުން މި ޓެސްޓު ހަދައިދިނުމަށް ހަމަޖެހިފައިވަނީ 2000ރ. އަށެވެ. މީގެ އިތުރުން އަތޮޅުތެރޭގެ ދެ ސަރަހައްދަކުންވެސް ފުރާ މީހުންނަށް ޕީސީއާރު ޓެސްޓު ހެދޭނެ އިންތިޒާމު މިހާރު ހަމަޖެހިފައިވާއިރު، ކުޅުދުއްފުށީ ރީޖަނަލް ހޮސްޕިޓަލުންނާއި، އައްޑޫ އިކުއަޓޯރިއަލް ހޮސްޕިޓަލުން މި ޓެސްޓް ހަދައިދިނުމަށް ހަމަޖެހިފައިވަނީ 1534ރ. އަށެވެ.\nއެޗްޕީއޭއިން ބުނީ ފުރައިގެން ދާ މީހުން ޓެސްޓު ނަތިޖާ އަވަހަށް ހޯދުމަށް ފުރުމުގެ 48 ގަޑިއިރު ކުރިން އެމީހެއްގެ ސާމްޕަލް މިއިން ކޮންމެވެސް އެއް ތަނަކަސް ދޭންވާނެ ކަމަށެވެ. އަދި ޓެސްޓު ހެދުމަށް އެ ފަތުރުވެރިއެއްގެ ޓްރެވަލް އިނީޝިއަރީގެ ކޮޕީއަކާއި، ލެބޯޓްރީއަށް ހުށަހަޅަންޖެހޭ އެހެނިހެން ލިޔެކިޔުންތައް ހުށަހަޅަންވާނެ ކަމަށް އެޗްޕީއޭއިން ބުނެއެވެ.\nކޮވިޑް-19 އާއި ގުޅިގެން ރާއްޖޭގެ ބޯޑަރު3މަސްދުވަސް ވަންދެން ބަންދުކޮށްފައި އޮތުމަށްފަހު މިދިޔަ ޖުލައި މަހުގެ 15 ވަނަ ދުވަހު ވަނީ ހުޅުވާލާފައެވެ. އަދި ރައްކާތެރިކަމުގެ ފިޔަވަޅެއްގެ ގޮތުން ރާއްޖެ އެތެރެވާ ކޮންމެ މީހެއްގެ ޕީސީއާރު ޓެސްޓު ހަދަމުންދެއެވެ. އަދި އެމީހަކު ފުރައިގެން ދިއުމުގެ ކުރިންވެސް ޕީސީއާރު ޓެސްޓު ހަދަންޖެހޭއިރު އެމީހަކަށް ރާއްޖެއިން ބޭރު ވެވޭނީ ނެގެޓިވް ނަތިޖާއަކާއެކު ކަމަށް އެޗްޕީއޭއިން ވަނީ ކަނޑައަޅާފައެވެ.


އިހަވަންދޫން ގޯތި ދިނުން ސުވާލުމާކެއްގައި.... — Ihavandhoo.com\nއިހަވަންދޫން ގޯތި ދިނުން ސުވާލުމާކެއްގައި....\n27 އޭޕުރީލު 20154މުހައްމަދު އަކްރަމް\nއެންމެ ފަހުން ބޭއްވި ލޯކަލް ކައުންސިލް އިންތިހާބުގައި އިހަވަންދޫ ކައުންސިލަށް ވާދަކުރެއްވި ބައެއް ކެންޑިޑޭޓުން ފޮޓޯ: އިހަވަންދޫ.ކޮމް ފައިލް\nއިހަވަންދޫން ގޯތި ދޫނުކުރާތާ6އަހަރު ފާއިތުވެފައިވަނިކޮށް ގޯއްޗެއްގެ އިންތިޒާރުގައި ތިބި ގިނަބަޔަކަށް ހިނިތުންވުން ގެނުވީ 10 ފެބުރުއަރީ 2013 ވަނަ ދުވަހު ގޯއްޗަށް އެދި ހުށައެޅުމުގެ ފުރުޞަތު ހުޅުވާ ލުމުންނެވެ. ރައްޔިތުން ގޯއްޗަށް އެދި ފެން ބޮވައިގެންފައިވާވަރު ހާމަވެގެން ދިއައީ ފުރުސަތު ހުޅުވައިލި 100 ގޯއްޗަށް 335 ފަރާތަކުން އެދުމުންނެވެ.\nދެން އަނެއްކާވެސް ކުރަން ޖެހުނީ ދިގު އިންތިޒާރެކެވެ. އަނެއްކާވެސް ގޯއްޗަށް އެދިއެދި ތިބި ރައްޔިތުންނަށް ހިނިތުންވުމެއް ލިބުނީ 29 ނޮވެމްބަރު 2013 އޭރުގެ ކައުންސިލުން ފާސްކުރި ޤަރާރަކުންނެވެ. ގޯތި ބޭނުންވެގެން ހުށަހަޅާފައިވާ 335 މީހުންގެ ތެރެއިން ޝަރުތުހަމަވާ 248 ތިބިކަމަށާއި ޝަރުތުހަމަވާ ކޮންމެ މީހަކަށް ގޯތިދިނުމަށް އިހަވަންދޫ ކައުންސިލުން އިޤުރާރު ވާކަމަށް އެޤަރާރުގައި ވެއެވެ.\nކައުންސިލުންވީ ވަރުގަދަ އިޤުރާރްވީތާ މާގިނަ ދުވަސްތަކެއްނުވެ ކައުންސިލްގެ ދައުރު ނިމި އާ ކައުންސިލެއް ހުވާކުރިއެވެ. އާކައުންސިލްގެ ރައީސް2އޭޕުރީލު 2014 ގައި ބުނުއްވީ އިހަވަންދޫން ގޯތި ދިނުމަށް ފަށާފައިވާ މަސައްކަތް ފުރިހަމަ ކުރުމަށް ކުރަންޖެހޭ މަސައްކަތް އިހަވަންދޫ ކައުންސިލުން ފަށާފައިވާ ކަމަށާއި ނަމަވެސް ޝަރުޠު ހަމަވާ ހުރިހާ ފަރާތްތަކަށް ގޯތި ދެވޭކަށް ނެތްކަމުގައެވެ. އަނެއްކާވެސް މާޔޫސްކަމެވެ. ދެން އަދި އިވުނީ މާއެހެންކަހަލަ ވާހަކައެވެ. ކައުންސިލަރު މުހައްމަދު ރަޝީދު ފޭސްބުކްގައި ލިޔުއްވި ކޮމެންޓަކުން އެއްބަޔަކަށް އުފާވެރިކަން ގެނުވިއިރު އަނެއްބަޔަކުވީ މާޔޫހެވެ. އެބޭފުޅާ ލިޔުއްވާފައިވާ އޮތީ ގެވަޅު ވަރަށް އަވަހަށް ދޫކުރާނެ ކަމަށާއި ދެ ކުދިން ތިބި މީހުންނަށް ގެވަޅު ކަށަވަރުކަމުގައެވެ.\nއަނެއެކާވެސް ގެވަޅުގެ ވާހަކަ ހިނދުމަށްފަހު މިދިޔަ ހަފުތާގައި އެވާހަކަ ފާޅުވީ ބޮޑު ޓުވިސްޓަކާއި އެކުއެވެ. ކައުންސިލްގެ ރައީސް އާސިފްގެ އިތުބާރު ނެތް ކަމުގެ މައްސަލަ ހުށަހެޅިއިރު އިދިކޮޅުމެންބަރުން ފާހަގަކުރި 32 ނުގުތާގެ ތެރޭގައި ގޯތި ދޫކުރުމުގެ ކަންތައް އޮތްތަން ފެނުނެވެ. ކައުންސިލުން ދޫކުރުމަށް ނިންމާފައިވާ 100 ގޯތި ކައުންސިލްގެ އެއްވެސް މެންބަރަކަށް ނޭގި ލޭންޑް ސާރވޭ އޮތޯރިޓީއަށް ފޮނުވާއިގެން ކެންސަލް ކުރިކަމަށް އިދިކޮޅުމެންބަރުން، ތުހުމަތު ކުރެއެވެ.\nކަމަކަމީ އެތައްބައެއްގެ ވިންދާއި ގުޅިފައިވާ ކަމަކަށްވާތީ، ގޯތި ދިނުމުގެ މަސައްކަށް ހަޤީގަތުގައި ކުރިމަތިވެފައިވާ ފުލުސްޓޮޕަކީ ކޮބައިކަން ތިލަކޮށްލެވޭތޯ މަސައްކަތް ކުރީމެވެ.\n"އަޅުގަނޑުމެންނަށް ފެނުނީ މިކޮޅަށް (ކައުންސިލަށް) މޯލްޑިވެސް ލޭންޑް އެންޑް ސަރވޭ އޮތޯރިޓީން ފުނުވާފައޮތް ޖަވާބެއް. އޭގައޮތީ ލަފައެއް ދީފަ. ކައުންސިލުން ގޯތިދިނުމަށް ކޮށްފައޮތް އިއުލާން ގައި ޤަވާއިދާއި ހިލާފު ކަންތައްތަކެއް އެބަހުރި ކަމަށާއި އަލުން އިއުލާނުކޮށްގެން ގޯތި ދިނުމަށް ލަފާދޭކަމަށް. ދެން އަޅުގަނޑުމެން ބެލީ އެއީ މިކޮޅުން ފޮނުވި ކޮންސިޓީއެއްގެ ޖަވާބެއްތޯ. ބެލިއިރު އެނގުނީ ގޯތީދޫކުރަން ކުރިން ކޮށްފަ އޮތް އިއުލާންގަ މިވެނި މައްސަލަތަކެއް އެބަހުއްޓޭކިޔާފަ މިކޮޅުން އެކޮޅަށް (މޯލްޑިވެސް ލޭންޑް އެންޑް ސަރވޭ އޮތޯރިޓީ އަށް) ލަފައަކަށްއެދި ލިޔުމެއް ފޮނުވާފައޮތް ކަން" ކައުންސިލަރު މޫސަ އަބުދުއްލަތީފް އޭނައަށް އެކަން އެނގުނުގޮތް ތަފްސީލް ކޮށްދިނެވެ.\nމޫސަ ބުނުއްވި ގޮތުގައި އެކަމުގައި ލަފައަކަށްއެދި މޯލްޑިވެސް ލޭންޑް އެންޑް ސަރވޭ އޮތޯރިޓީއަށް ފޮނުވާފައިވަނީ ކައުންސިލުގައި މަޝްވަރާކުރުމެއް ނެތިއެވެ. އެބޭފުޅާ ގަބޫލުކުރާ ގޮތުގައި، ކައުންސިލްގެ ނިންމުމެއްނެތި އެފަދަ ލިޔުމެއް ކައުންސިލުން ބޭރެއް ނުކުރެވޭނެއެވެ.\nކައުންސިލްގައި ހިމެނޭ ޕީޕީއެމް ކައުންސިލަރަކު ނަންނުޖެހުމަށް އެދި ބުނުއްވީ ގޯތީދިނުމުގެ ކަންކަން އަނެއްހެން ހިނގާފައޮތްގޮތް ގޯސް ނޫންކަމަށާއި ރާއީސް ބޭނުންފުޅުވަނީ ވީހާވެސް އަވަހަށް ގޯތި ދޫކުރުމަށް ކަމަށެވެ. "އެގޮތުން މޯލްޑިވެސް ލޭންޑް އެންޑް ސަރވޭ އޮތޯރިޓީން މިހާރު ދީފައޮތް ލަފާ (އަލުން އިއުލާންކޮށްގެން ގޯތި ދިނުމަށް) ބަދަލު ކޮށްދިނުމަށްއެދި މިހާރު ވާނީ ފޮނުވާފަ، މަސައްކަތް ކުރަމުންމިދަނީ ވީހާވެސް އަވަހަކަށް ގޯތި ދިނުމަށް" އޭނާ ބުނުއްވިއެވެ. އެބޭފުޅާވެސް ބުނުއްވީ ކައުންސިލުން އެފަދަ ލަފައަކަށް އެދި މޯލްޑިވެސް ލޭންޑް އެންޑް ސަރވޭ އޮތޯރިޓީގައި އެދުމުން ވަރަށް ހިތްހަމަ ނުޖެހުނު ކަމުގައެވެ. "ނިމިފަ އޮތް ކަމެއްގަ، ލޭންޑް އޮތޯރިޓީގަ އެގޮތަށް ލަފަޔަށް އެހީމަ ހިތްހަމަ ނުޖެހުނު" އެބޭފުޅާ ބުނުއްވިއެވެ. އަދި ހަމަ އެއާއެކު މޯލްޑިވެސް ލޭންޑް އެންޑް ސަރވޭ އޮތޯރިޓީގެ މަޝްވަރާއަށް އެހުމުގެ ކުރިން ކައުންސިލް ބައްދަލުވުމެއްގައި އެކަމާ ގުޅޭ ގޮތުން މަޝްވަރާ ކުރިކަން ނުވަތަ ނޫން ކަމެއް ނޭގޭކަމަށް ވެސް އެބޭފުޅާ ބުންޏެވެ. ނަމަވެސް އެކަމުގައި މޯލްޑިވެސް ލޭންޑް އެންޑް ސަރވޭ އޮތޯރިޓީގެ މަޝްވަރާއަށް އެހީ މޯނިންގް ބްރީފިންގައި މަޝްވަރާ ކޮށް ކައުންސިލަރެއްގެ ލަފާގެ މަތިންކަމަށް ރައީސް އާއި ޒިންމާދާރު ވެރިޔާ ދަންނަވާ ކަމުގައި އޭނާ ބުނުއްވިއެވެ.\nކައުންސިލަރު އަލީ ރަމީޒް ބުނުއްވީ އެކަން އުޅެނީ އެބޭފުޅާގެ "ބޮލަށް ކަނޑާލަން" ކަމުގައެވެ. "ރައީސް އާއި ޒިންމާދާރުވެރިޔާ އުބުނާ މޯނިންގް ބުރީފިންގް އެއްގައި އޮގޮތަށް (ލޭންޑް އެންޑް ސަރވޭ އޮތޯރިޓީގެ މަޝްވަރާއަށް އަހަން) މަޝްވަރާ ދިނީ އަހަންނޭ އެމީހުން ބުނަނީ. އެކަމަކު ލޭންޑް އެންޑް ސަރވޭ އޮތޯރިޓީގެ މަޝްވަރާއަށްއަހާ އެލިޔުން ބޭރުކޮށްފައިވަނީ މިއަހަރުގެ މާޗް4ވަނަދުވަހު. އަހަރެންމީ މިއަހަރުގެ ފެބުރުއަރީ މަހުގެ 15 ވަނަދުވަހުން ފެށިގެން މާޗް 29 އަށް ޗުއްޓީގައި ހުރިމީހެއް. އަނެއްކާ މިދިޔަ އަހަރުގެ ޑިސެންބަރު މަހުގެ ފަހުން މޯނިން ބުރީފިންއެއް ނުބާއްވާ. އެހެންނޫނަސް މޯނިން ބުރީފިންއެއްގައި މަޝްވަރާކޮށްގެ ނިންމޭނެ ކަމެއްނޫން އެއީ. ކައުންސިލްގެ ޖަލްސާއަކަށް ހުށަހަޅާ، އަގުލަބިއްޔަތުން ފާސްކޮށްގެން އެކަން ކުރެވޭނީ" އަލީ ރަމީޒް އޭނާގެ ވާހަކަ ކުރިޔަށް ގެންދިޔައެވެ.\nކުރިން ގޯތިދޫކުރުމަށް ކޮށްފައިވާ އިއުލާނުގައި މައްސަލަހުރިކަމަށް ބުނެ ލޭންޑް އެންޑް ސަރވޭ އޮތޯރިޓީގެ މަޝްވަރާއަށް އެހީ އޮޅުވާލުން ތަކެއްގެ ތެރޭން ކުރިންކޮށްފައިވާ އިއުލާން ބާތިލް ކުރުމަށްކަމަށް އަލީރަމީޒް ތުހުމަތު ކުރައްވައެވެ. " ލޭންޑް އެންޑް ސަރވޭ އޮތޯރިޓީގެ މަޝްވަރާއަށް ފޮނުވާފަ އޮތް ސިޓީގަ ފާހަގަ ކޮށްފަހުރި، ގޯއްޗަށް ކުރިމަތިލުމަށް ކުރިން ކޮށްފައޮތް އިއުލާނުގައި ކުރިމަތި ލާމީހުންގެ ކިބާގައި ހުންނަންޖެހޭ ޝަރުތު ފަދަކަންކަން ހިމަނާފަ ނެތްވާހަކަ. ކުރިން ކޮށްފަ އޮތް އިއުލާނާއި އެހެންލިޔެ ކިއުންތައްވެސް ބަލާފިން. އެއެއްޗެހި އެބަހުރި ޝަރުތު ތަކާ އެއްޗެހި ހިމަނާފަ. މީ އެހެންވީމަ އޮޅުވާލުމެއްގެ ތެރޭން ހިންގަމުންދާ ކަމެއް ނޫންތޯ؟" އަލީ ރަމީޒް ސުވާލު އުފެއްދިއެވެ.\nގޯތި ދިނުމުގެ ކަންތަކަށް މިފަދަ "ޓުވިސްޓެއް" ގުނުވީ އިހަވަންދޫއަށް ނިސްބަތްވާ ޕީޕީއެމް އެކްޓިވެސްޓެއްގެ ނުފޫޒާއި ރޭވުމުގެ ދަށުންކަމަށް އަލީރަމީޒް ތުހުމަތު ކުރައްވައެވެ. އޭނާ ތުހުމަތު ކުރާގޮތުގައި ކުރިން ގޯތި ދިނުމަށް ކޮށްފައިވާ އިއުލާނުގެ ދަށުން ކުރިމަތި ލާފައިވާ ފަރާތްތަކަށް ގޯތިނުދީ އެކަން ހުއްޓުވަން މަސައްކަތްކުރާތާ އެތައްދުވަހެއް ވެއްޖެއެވެ. " އެމީހުންނަށް އެކަން ނުވެއޮތީ ޕީޕީއެމްގެ ކައުންސިލަރުންވެސް އެކަމަށް ތާއީދު ނުކުރާތީ. އެމީހުންނަށްވެސް އެނގޭ ކައުންސިލަށް ހުށަހަޅާގެން އެމީހުން ބޭނުންވާގޮތަށް އެކަން ނުނިންމޭނެކަން. އެހެންވެ އޮޅުވާލުމުގެ ތެރޭން އެމީހުންނަށް އެކަން ކުރަން ޖެހުނީ" އަލީ ރަމީޒް ބުނުއްވިއެވެ.\nކައުންސިލްގެ ރައީސް ޢާޞިފްގެ ބަސް މިކަމުގައި މުޅިން ތަފާތެވެ. "ބިމާ ބެހޭ ޤާނޫނުގައި ވާގޮތުން ގޯތި ދޫކުރެވޭނީ ގޯއްޗަށް އެދި ހުށަހަޅާ މީހުންގެ ޝަރުތުތަކާއި އެމީހުންނަށް ޕޮއިންޓް ދޭނެ އުސޫލެއް ކައުންސިލުން ފާސްކޮށް، މިނިސްޓްރީއަށް ފޮނުވައިގެން ހުއްދަލިބުމުން. ކުރިން އިއުލާން ކުރިއިރު އެއުސޫލުން ކަންކޮށްފަކާ ނެތް. ވީމާ މިހާރު ގޯތި ދޫކުރާއިރު ތިބިބައެއް މިކަމުގައި ޒިންމާނަގަން ޖެހޭނީ އެހެންވެ ހުރިހާ ކައުންސިލަރުންގެ ރައްކަލަކަށް މިނިސްޓްރީގެ ލަފަޔަކަށް އެދުނީ." ޢާޞިފް ބުނުއްވިއެވެ. ލޭންޑް އެންޑް ސަރވޭ އޮތޯރިޓީގެ މަޝްވަރާއަށް އެހީ ކައުންސިލްގައި މަޝްވަރާ ކޮށްފައިތޯ އެހުމުން ޢާޞިފްބުބުނުއްވީ، ކައުންސިލްގައި މަޝްވަރާ ނުކުރިޔަސް ސަރުކާރުގެ ކަމާބެހޭ ތަންތަނުގައި ދަންނަވައިގެން އެކި ކަންކަމުގައި މަޝްވަރާތަކާއި ލަފާހޯދުމަކީ އެބޭފުޅާގެ ފަރުދީ ޒިންމާއެއް ކަމުގައި އެބޭފުޅާ ދެކޭކަމުގައެވެ.\nޢާޞިފް އިތުރަށް ބުނުއްވީ މޯލްޑިވެސް ލޭންޑް އެންޑް ސަރވޭ އޮތޯރިޓީން ދީފައިވާ ލަފައިން ކުރިން ކޮށްފައިވާ އިއުލާނުގެ ދަށުން ގޯތިދިނުމަށް ހުރަހެއް ނެތްކަމުގައެވެ. "ކުރިން ކޮށްފައިވާ އިއުލާނުގެ ދަށުން ގޯތި ދެވިދާނެ. ނަމަވެސް އޭރުން ޖެހޭނީ ކުރިމަތިލާފަތިބި ޝަރުތުހަމަވާ ހުރިހާ އެންމެންގެ މެދުގައި ގުރަކަށް ދާން. ޕޮއިންޓް ދީގެން އެކަމެއް ނުކުރެވޭނެ. ސަބަބަކީ ޕޮއިންޓް ދޭނެ އުސޫލެއް އޭރު އާމުކޮށްފައި ނެތުން" ގޯތި ދެވެން އޮތްގޮތް އާސިފް ތަފްސީލު ކޮށްދިނެވެ.\nނަމަވެސް ވަރަށް އިތުބާރުހުރި ގޮތަކަށް އެނގިފައިވާ ގޮތުގައި ކައުންސިލުން އެހި ލަފަޔާއި ގުޅިގެން މޯލްޑިވެސް ލޭންޑް އެންޑް ސަރވޭ އޮތޯރިޓީން ކައުންސިލަށް ފޮނުވާފައިވާ ލަފާގައިވަނީ ކުރިން އިހަވަންދޫން ގޯތި ދޫކުރުމަށް ކޮށްފައިވާ އިއުލާން ބާތިލްކޮށް، 29 އޮކްޓޯބަރ 2013 ގައި އެ އޮތޯރިޓީން ހުއްދަ ދީފައިވާ 100 ގޯތި ދޫކުރުމަށް ބިމާ ބެހޭ ޤާނޫނާއި، ބަންޑާރަގޯތި ދޫކުރުމުގެ ޤަވާއިދުގައިވާ ގޮތުގެ މަތިން ގޯތި ދިނުމަށް އަލުން އިއުލާން ކުރުމަށް ފެންނަ ކަމުގައެވެ.\nކޮންމެއަކަސް އެތައްބައެއް އުންމީދާގައި ގުޅުފައިވާ މިކަންތައް މިހާރުމިވަނީ ވާނުވާގައެވެ. އިހަވަންދޫ މަދަރުސާގައި މުދައްރިސެއްގެ ވަޒީފާ އަދާކުރާ އިބްރާހިމް ނަޝީދު ބުނީ ކަންކަން ދާގޮތުން އަވަސް މުސްތަގް ބަލެއްގައި ގޯތި ލިބޭނެކަމަށް އުއްމީދު ނުކުރާ ކަމުގައެވެ. ނަޝީދު އުންމީދު ނުކުރިޔަސް، ކައުންސިލަރަކަށް އިތުބާރުކޮށް ޖޫންމަހުގެ ކުރިން ގޯތިލިބޭނެ ކަމަށް ޤަބޫލްކޮށްގެން ހުރި ޒުވާނަކާ ދިމާވިއެވެ. އޭނާ ބުނީ ކައުންސިލް މެމްބަރ މުޙައްމަދު ރަޟީދަށް އިތުބާރު ކުރާ ކަމުގައެވެ. "މޯޑް ބުނި، ހަމަ ނޭވާ ލާނީ އެކަން ކޮށްފައޭ! ޖޫން މަހުގެ ކުރިން ގެވަޅު ދީ ނިންމާނަމޭ" އެޒުވާނާ ބުންޏެވެ.\n↵ ގެވަޅު ދޫކުރުން, އިހަވަންދޫ ކައުންސިލް, ޚާއްސަ ރިޕޯޓު\nއަނެއްކާވެސް އިހަވަންދޫއިން ގެވަޅުދޫކުރުމަށް އިއުލާންކޮށްފި\nއިހަވަންދޫން ގޯތި ލިބުނު ފަރާތްތަކަށް ލިޔުން ދޫކުރަން ފަށައިފި\nގޮނޑު، ބޮޑު ނުރައްކަލެއް .......\nއިހަވަންދޫގައި ޑަކުޓަރީ ބޭސްވިއްކުން - މި ސަރުކާރުގެ ފަޓާސްއާއި ހަވާގައި ޖެހި، ޖޯކަކަށްވީތޯ؟\nއިހަވަންދޫ ސްކޫލު ނުވަތަ އިހަވަންދޫ މަދަރުސާތޯއެވެ؟\nރައްޔިތުން އެދި ގޮވަނީ ޢަދުނާނަކަށެވެ!\n– 27 އޭޕުރީލު 2015 1 0\nތިޔާޔަކީ ސުވާލެއް އޮތްކަމެއްނޫން․ މިހާރުގެ ރައީސް ބޭނުމެއްނުވޭ މާލެއާ މާލެކައިރި ނޫން ތަނެއް ތަރައްޤީވާކަށް އެހެންވީމަ، އިހަވަންދޫން ގޯތި ދިނުން އެއީ ސަރުކާރުން އެންމެ ކުރަން ބޭނުންނުވާ ކަންތައް․ އަނެއްކާ ރައީސް އެވަނީ ޒުވާނުންނަށް މާލެއާ ހުޅުމާލެއަށް ވަޒަންވެރިވާން އަންނަންވެސް ގޮވާލާފަ އެއްނު․\nގޯތި ދޫކުރުމުގައި އިސްކޮށްއުޅޭ ބޭފުޅާއަށް އިހަވަންދޫގެ ބަންޑާރަ ގޯތީގެ ރެކޯރޑު އަދަދެއްގެ ބޮޑު އަކަފޫޓުން ގޯތި ލިބިފަވާއިރު އެހެން ބަޔަކަށް ގޯތިދިނުމާމެދު އޭނާ ވިސްނާނެހެނެއް ހިއެއް ނުވޭ․\nކައުންސިލްގެ ވެރިއެއްގެ ގޯތީ ކުއްލިއަކަށް ބޮޑުވިތަން ފެނުނު․ އެހެން މީހުންނަށްވެސް އެތިކޮޅެއް ދީގެން ކުރާކަމެއް ކޮށްބަ․ ދަރިފުޅު މީހަކާ އިނީމަ އޭނާއަށްވެސް ކުރިމަތިލެވޭ ގޮތް ހަދަނީ ދޯ؟\nމެއި މަހުގެ ބިލްތަކަށްވެސް ގޭގައި ތިބެގެން ފައިސާ ދެއްކޭނެ : ފެނަކަ އިހަވަންދޫ ބުރާންޗު -4ޖޫން 2020\nބަނދަރު ބޮޑުކުރުމުގެ މަސައްކަތް ފަށައިފި -4ޖޫން 2020\nއައި.ޑަބުލިއު.ސީ.ޖީގެ ކޮއްކޮމެންގެ މަދަހަ މުބާރާތް ފެށިގެން ކުރިއަށް ދަނީ... -3ޖޫން 2020


Home Minister Imran ah Kureege CP Munaz ge thuhumatheh!\nއިމްރާނަށް ކުރީގެ ސީޕީގެ ތުހުމަތެއް!\nހޯމް މިނިސްޓަރު އިމްރާން އަބްދުﷲ އަދި ކުރީގެ ސީޕީ އަބްދުﷲ މުނާޒް --\nރާއްޖޭގެ ޖަލުތަކުގެ ހާލަތު ބެލުމަށްފަހު އެކުލަވާލާފައިވާ "ޖަލު އޮޑިޓް ރިޕޯޓް" ގައިވާ ހުރިހާ ކަމަކީ ކުރެވޭނެ ކަމެއް ނޫން ކަމަށް ހޯމް މިނިސްޓަރު އިމްރާން އަބްދުﷲ ވިދާޅުވެފައިވާ ކަމަށް ކުރީ ކޮމިޝަނަރު އޮފް ޕްރިޒަންސް އަބްދުﷲ މުނާޒް ވިދާޅުވެއްޖެ އެވެ.\nކުރީގެ ސީޕީ މިހެން ވިދާޅުވީ މިއަދު ކުރައްވާފައިވާ ޓްވީޓެއްގައެވެ.\nމުނާޒް ވިދާޅުވީ "ޖަލު އޮޑިޓް ރިޕޯޓް" ގައިވާ ހުރިހާ ކަމަކީ ކުރެވޭނެ ކަމެއް ނޫން ކަމަށް ހޯމް މިނިސްޓަރު އިމްރާން އަބްދުﷲ ވިދާޅުވެ އެކަންކަން ބެލުމަށް ކޮމެޓީއެއް އެކުލަވާލި ނަމަވެސް އެ ކޮމެޓީން އެކަށީގެންވާ މަސައްކަތްތަކެއް ކޮށްފައިނުވާ ކަމަށެވެ. މުނާޒް ވިދާޅުވީ އެ ކޮމެޓީން 2019 ވަނަ އަހަރު ބޭއްވީ ގިނަ ވެގެން ދެ ބައްދަލްވުން ކަމަށެވެ.\nމީގެ އިތުރުން "ޖަލު އޮޑިޓް ރިޕޯޓް" ގައިވާ ކަންކަން ހާސިލްކުރުމަށް ބަޖެޓްވެސް ނުދޭ ކަމަށް މުނާޒް ވަނީ ވިދާޅުވެފައެވެ.\n"ޖަލު އޮޑިޓް ރިޕޯޓްގައިވާ ކަންކަން ހާސިލް ކުރުމަށް މޯލްޑިވްސް ކަރެކްޝަނަލް ސާވިސްއަށް ބަޖެޓް ދެއްވިންތޯ." މަޖިލީހުގެ ރައީސް ނަޝީދާއި، އެޗްއާރުސީއެމްއަށް ޓެގް ކޮށް މުނާޒް ކުރި ޓްވީޓްގައި ސުވާލު ކުރައްވާފައިވެއެވެ.\nޖަލު އޮޑިޓް ރިޕޯޓްގައި ފާހަގަކޮށްފައި ހުރި ކަންކަން ތަންފީޒު ކުރޭތޯ ބަލަން ހޯމް މިނިސްޓްރީން ކޮމެޓީއެއް އެކުލަވާލާފައިވަނީ ޖޫން 3، 2019 ގައެވެ.\n"ޕްރިޒަންސް ރިފޯމް މޮނިޓަރިން ކޮމެޓީ" ގެ ނަމުގައި އެކުލަވާލި މި ކޮމިޓީގައި ފަސް މެމްބަރުން ހިމެނި ވަޑައިގަންނަވަ އެވެ.\nކޮމިޓީގެ ހިމެނި ވަޑައިގަންނަވަނީ ހޯމް މިނިސްޓަރު އިމްރާން އަބްދުﷲ އާއި އެ މިނިސްޓްރީގެ ސްޓޭޓް މިނިސްޓަރު އަލީ ނަޒީރާއި އިންސްޕެކްޓާ އޮފް ކަރެކްޝަނަލް ސާވިސް އަހުމަދު މުހައްމަދާއި ސުޕްރިޓެންޑެންޓް އޮފް ޕްރިޒަންސް މުހައްމަދު އާސިފް އަދި ފުލުހުންގެ ތަރުޖަމާނު އިންސްޕެކްޓާ އޮފް ޕޮލިސް އިޒްމިއާ ޒާހިރެވެ. ކޮމިޓީގެ ރިޔާސަތު ބަލަހައްޓަވާނީ މިނިސްޓަރު އިމްރާނެވެ.\nމިދިޔަ އަަހަރުގެ އެޕްރީލް މަހު ނެރުނު ޖަލު ރިޕޯޓުގައި، ޖަލަށް ގެންނަން ބޭނުންވާ ބަދަލުތަކާއި އިސްލާހު ކުރަންޖެހޭ 180 އަށްވުރެ ގިނަ ކަންތައްތައް ފާހަގަ ކޮށްފައި ވެ އެވެ.\nމުނާޒް މަގާމުން ވަކިކޮށް، ޖަލު އޮޑިޓް ރިޕޯޓް ތަންފީޒުކުރެވޭތޯ ބަލަން މިނިސްޓަރު އިމްރާން އުފެއްދެވި ކޮމެޓީގައި ހިމެނިވަޑައިގަންނަވާ އިންސްޕެކްޓާ އޮފް ކަރެކްޝަނަލް ސާވިސް އަހުމަދު މުހައްމަދުފުޅު މިހާރު ވަނީ ސީޕީގެ މަގާމަށް އައްޔަން ކުރައްވާފައެވެ.\n"ޖަލުތަކަށް ހެޔޮ ބަދަލު އަންނަތަން ފެންނާނެ"


Himaayatheh Nulibifai Episode 32\nމުނިފޫހިފިލުވުން | ވާހަކަ | | ފުނަމާ | 14 ސެޕްޓެމްބަރ 2017 |4ކޮމެންޓް\n32 ވަނަ ބައި\nޖަހާލާ ބާރުގަދަ ގުގުރީގެ އަޑުން އިމާރާތްތަކަށް ގުޑުންއަރައިގެންދެއެވެ. ވިދާލާވިދުވަރާއިއެކު ލޮލުގެ އަލިކަން ފަނޑުވެދާނެހެން ހީވާ ކިތަންމެ ފަހަރެއް ހިގައްޖެއެވެ. އުޑުމަތީގެ ބަނަކަމާއިއެކު ކުރިމަތީގައި ހުންނަ ގެތައްވެސް ފެންނަނީ ނުހަނު ފުސްކޮށެވެ. މުޅިރާއްޖެއަށް މޫސުންގޯސްވެ ދަތުރުފަތުރުނުކުރަން ސަލާމަތީ ބާރުތަކުން އަންގާފައިވަނީ ކަނޑުތައް ކެކިގެން އުތުރޭތީއެވެ. ވައި މަޑުވާ ވަގުތެއްވެސް ނާންނާތީއެވެ. ބިރުވެރިކަމާއި ނާމާންކަން ރޭގަނޑާއި ދުވާލު ވަކިކުރަން އުނދަގޫވާހައި އަނދިރިއެވެ.\nރާޅުތަކުގެ ތެރޭގައި ޑިންގީ ޣަރަގުވެދާނެހެންހީވަނީއެވެ. ވައިދަގަ ދުވަހެއްގައި ހިކިފަތެއް ވަޔާއިއެކު އުފުލާލާނެހައި ލުއިކޮށް، ކިތަންމެ ރާޅަކާއިއެކު އެޑިންގީ އެދަނީ އުކަމުން، އެއްލަމުންނެވެ. ގަންބޫޓަށް އަރައިގެން ބޮޑު ވިއްސާރަކޯޓުގައި މުދިމު ހުއްޓަސް، ޒައިނަބު ހުރީ ތެމިފޯވެފައެވެ. ލައިގެން ހުރި ހަރުވާޅު ކަކުލާއި ހަމަޔަށް އޮޅާފާއިހުއްޓަސް ބޮޑުވެފައި އޮތް ފެންގަނޑުގެ ތެރޭގައި ޒައިނަބުގެ ކަކުލުންތިރި ތުރުތުރުއަޅަނީއެވެ. ގެއިން ނިކުތްއިރު އަތުގައި ކަޅު ކުޑައެއް އޮތަސް، ފޫޓަކަށް ހިނގާނުލެވިގެން އުޅެނިކޮށް ޒައިނަބުގެ އަތުގައި އޮތް ކުޑައިގެ ފޮތިގަނޑު ވައިގެތެރެއަށް ގޮސް، ހަމައެކަނި ދުނިގަނޑަށް ބަދަލުވިއެވެ. އެވަގުތު ދުނިގަނޑު އެއްލާލެވުމާއެކު ދެއަތް ހުރަސްކޮށް ހަށިގަނޑުގައި ބާރަށް ހިފަހައްޓާލެވުނެވެ. ގަދަ ވައިގެ ފިންޏާއި، ބޯވާރެއިން ހަށިގަނޑު ނިކަމެތިކުރާތީއެވެ.\n"ހޫނުކަމެއް ބޭނުންތަ" ބައްޕަގެ އަޑެވެ. މަލާމާތުންފުރިފައިވެއެވެ.\nދުއްވަމުންދިޔަ ކޮރޮޅީގެ ބުރަކި ކުއްލިޔަކަށް ޖެއްސީއެވެ. އެއްއަތުން ދަރިފުޅު ހިފަހައްޓާފައި އަނެއް އަތުން ކުރިމަތީގައި އޮތް ދަގަނޑުގައި ޒައިނަބު ހިފެހެއްޓިއެވެ. ވަރަށް ބާރަށެވެ. އެވަރަށް ހުށިޔާރުކަމާއިއެކު ނުހިފެހެއްޓުނުނަމަ އަނިޔާއެއްވާފަދަ ގޮތަކަށް ޒައިނަބުގެ މޭ، އެދަނގަޑުގައި ޖެހުނީއެވެ. ކަންފަތުގައި އަދިވެސް ހަރުލާފައިހުރީ ދެންމެ ޚިޔާލުގެތެރެއިން އިވުނު އަޑެވެ.\n"ނުވެސްފެނޭތަ، ކުރިމަތިން އޭތި ހުރަސްކުރިތަން... ވިސްނައިގެން އިންނަށްޗޭ... އަދި ގެއަށްދާން ވަރަށް ވަގުތުނަގާނެ" ރަފީގު ބުނެލިއެވެ. ޒައިނަބު ސިއްސައިގެން ދިޔައީއެވެ. ޚިޔާލުގެ ތެރޭގައި އިދެވުމުން ވަށައިގެން ހިނގާ އެއްވެސް ކަމެއް ޒައިނަބަށް ނުފެނުނީއެވެ. ދަނޑުގެ މާހައުލާއި ޒައިނަބުގެ ހަޔާތާއި ގުޅިފައިވަނީ ބިރުވެރި ސިފައެއްގައެވެ.\nއާއެކެވެ. ވާރޭގެ ބަރުތިކިތައް ޒައިނަބުގެ ހަށިގަނޑަށް އަމާޒުވަމުން ދިޔައިރުވެސް އެކެރިގަނޑުގެތެރޭގައި ފުއްޓަރުފަރާތަށް ޒައިނަބު ކޮންމެހެން ގެންދަން 'ބައްޕަ' ބޭނުމެވެ. ފަޅުރަށަށް ދިއުމަށްޓަކައި ރަފީގު މިހާރު ފުރާނެއެވެ. އޭނައަށް އަނގާފައި އޮތް ވަގުތުޖެހެނީއެވެ. ގެއެއްގެ އޮޅިގިރާކޮށް ދޮރުން ބޭރަށް ލޯވެސް ދިއްކޮށްލާނެ ރައްޔިތަކު ތޮއްޑޫގައި ނޫޅޭނެކަން މުދިމަށް އެވަގުތު ޔަގީނެވެ. މޫސުމީ ތޫފާނުގެ ބާރު އެއަށްވުރެން ބިރުވެރިއެވެ.\nކުޑައެއްނެތި ޒައިނަބު ތެމެމުން ދިޔައިރުވެސް ނުބައި މާނައެއްގައި ނޫނީ މުދިމުގެ ދުލުން ބަހެއް ނުނިކުތެވެ. ރަހުމެއް ދަރިކުލުނެއްގެ ޒައްރެއްގެ މިންވަރުވެސް އެއިންސާނެ ހިތުގައި ނުވެއެވެ.\nރާޅުތަކުގެ ތެރޭގައި ރަފީގު އުކަމުން، ޑިންގީގައި ނަގާޖަހަމުން ދިޔައިރުވެސް މުދިމުހުރީ ހެވި ދިލިފައި މަންޒަރުބަލާށެވެ. ޒައިނަބުގެ ހިތުގައި އެދުވަހު އޮތް އެއްޗެއް މިއަދަކު ހަނދާނަކަށް ނައެވެ. ރަފީގަކީ އޭރު، ޒައިނަބުގެ ވަގު ލޯބިވެރިޔާއެވެ. ރަފީގު އެދަނީ ޒައިނަބުގެ ފިރިމީހާ ގަތުލުކުރުމަށެވެ. ފަޒީލްގެ ނަން މިދުނިޔެއިން ނެތިކޮށްލުމަށެވެ. ފަޒީލްއަކީ ވަރަށްބޮޑު އެކަނިވެރިއެކެވެ. މުސްކުޅި މަންމައެއްހުރީތީވެ، އެމަންމަވެސް ދާދި ފަހަކުންވަނީ ނިޔާވެފައެވެ. ފަޒީލްގެ ފަރާތުން އިންސާފު ހޯދުމަށް މުގޯލިއަޅާނެ މީހަކު ނެތެވެ. ހުރިހަމައެކަނި މީހަކީ ޒައިނަބެވެ. ދެދަރީން ދާދި ކުޑައެވެ.\nފަޒީލްގެ ފަރާތުން ޒައިނަބުގެ ބައްޕައަށް ކުރިމަތިވި ހުރިހާ ހުރަހެއް އެވަނީ ކަޑައްތުކޮށްފައެވެ. ނުވަތަ އެކަމެއް ނެތިކޮށްލާފައެވެ. އެކަމެއްގެ އަޑު އެހެންކަންފަތަކަށް އިވުމުގެ ފުރުސަތެއް މުދިމު ދުނިޔޭގައި ހުރެ، ހަމަހިލާ ނުދޭނެއެވެ. ފަޒީލްއަށް ޝައްކުވުމުގެ ފުރުސަތު ނުދިނުމަށް މުދިމު ރޭވިރޭވުން ކާމިޔާބުވީ ލައިކާއަށް ހެޔޮނުބައި އެގެންދެނެވެ. ހަފްތާއަކު އެއްމެ ރެއަކަށްނޫނީ ފަޒީލަށް ރަށަށް އައުން މުދިމުވަނީ މަނާކޮށްފައެވެ. ރަށުގެ ދަނޑުތަކުން ވައްކަންކުރާތީއެވެ. ގަސްތަކަށް ގެއްލުންދޭތީއެވެ. އިތުބާރުކުރެވޭ މީހަކު ރަށުގައި ބެހެއްޓުން ކޮންމެހެން މުހިއްމުވާތީއެވެ. ލޯބިވާ އަނބިމީހާއާއި ދެދަރިން ދޫކޮށްފައި ފަޒީލް ފަޅުރަށުގައި ހުރީ ހަމައެކަނި ޒައިނަބަށްޓަކައެވެ. ހަމައެކަނި ޒައިނަބުގެ ލޯތްބަށްޓަކައެވެ. ޒައިނަބުގެ ކޮންމެ ބުނުމެއް ފުރިހަމަވުމަކީ ފަޒީލްގެ ދިރިހުރުމުގެ މޮޓޯއެވެ.\nހުއްދައެއްނެތި، އަނބިމީހާއަށް ސަޕްރައިޒެއް ދިނުމަށް އެދުވަހުގެ އިރުއޮއްސުނުވަގުތު ފަޒީލް ރަށަށްއައީ ނުހަނު ފޮނި އުއްމީދުތަކަކާއިއެކުއެވެ. ޒައިނަބުގެ ހަނދާންތަކުން ހިތަށް އުނދަގޫވާތީ ދުރުގައިހުރުން ދަތިވެގެންނެވެ. ނަމަވެސް ގޭތެރެއަށް ވަނުމާއިއެކު ފަޒީލްގެ ހަތަރެސްފައިގައި އެރޭ ހިލިހިލާ އެޅުނީއެވެ. އާއެކެވެ. ދުލާއި ކަންފަތުގައިވެސް ތަޅުއެޅުވީއެވެ. ފަޒީލްގެ އަނގައިން އެންމެ ލަފުޒެއް ބޭރުކުރިޔަސް، ދެ ދަރިންނާއި އަނބިމީހާގެ ފަތިފުށް ރަށުތެރޭގައި ބޭޒާރުކުރާނެކަމަށް ޒައިނަބުގެ ބައްޕަ ބުނެލިއެވެ. ހުރިހާ ނުލަފާކަމެއްކުރަނީ އޭނައެވެ. އެހެންމީހުން ބޭޒާރުކުރަން އޭނައެހެރީ ހަތިޔާރު ތައްޔާރުކޮށްގެންނެވެ. ފޯނުގައިވަނީ މަންޒަރުތައް ރައްކާކޮށްފައެވެ. އެއީ ޒައިނަބަށްވެސް ކުރިން އެގިފައިނުވާ ކަމެކެވެ. ފިރިހެންމީހާއަކީ ކާކުކަމެއް ނޭގެއެވެ. މޫނެއްފެންނަނީއެއް ނޫނެވެ. ނަމަވެސް އެފާސިދުއަމަލުގައި ޒައިނަބާއި ދެދަރީން އެތިބީ ސާފުކޮށް ފެންނާށެވެ. ހުރިތަނަށް ކަނޑާވައްޓާލި ރުކެއްހެން ފަޒީލްވެއްޓުނެވެ. ހެދޭނެ އެއްގޮތެއްވެސް ނެތެވެ. ދަރިން ގޮވައިގެން އެތަނުން ނިކުމެގެން ދާކަށް، ޒައިނަބު ތައްޔާރެއްނޫނެވެ. އޮފީހުގައި މައްސަލަ ރިޕޯޓްކުރެވޭކަށް ނެތެވެ. އަނބިދަރީންގެ ކަރާމާތަށްޓަކައެވެ. ފަޒީލްގެ ކުޑަކުޑަ ގެއަށް ބަދަލުވެވޭކަށްނެތެވެ. ޒައިނަބު އެއްބަހެއް ނުވިއެވެ. ފިރިމީހާއާއި ދަރީންނަށްވުރެން ބައްޕަ މުހިއްމުވަނީއެވެ. ކުރެވުނު ޒުވާބެއްކުރެވުނީ އެރޭގެ ފަތިސްވަންދެނެވެ. ފަޒީލްގެ ރުޅިކޮންޓްރޯލުން ނައްޓައިގެން ދެފަހަރަކު މުދިމުގެ އަނގަމަތީގައި ޖެހިއެވެ. އިރުއެރުމުގެ ކުރިން ރަށުން ނުފައިބައިފިނަމަ މުޅިރަށަށް ބޭޒާރުކުރާނެކަމުގެ އިންޒާރާއެކު ފަޒީލް ފުރަގަސްދީ، ގެއިން ނިކުތީ ޒައިނަބާއި ހަތަރުކަޅިވެސް ހަމަނުކޮށެވެ.\nނަބާގެ ގައިގައި ފަޒީލް އަތްވެސް ޖައްސައިނުލައެވެ. ނަމަވެސް އެތައް އިރެއްވަންދެން ލައިކާގެ ގައިގައި ބައްދައިގެން އޮވެ، ފަޒީލް ހަރުއަޑުން ރުއެވެ. މުދިމުގެ ގަދަ އަޑާއިއެކު ގެއިން ނިކުމެގެން ދަމުންވެސް ލައިކާއަށް ގޮވާލައިފައި ފަޒީލް ބުނެލިއެވެ.\n"ދަރިފުޅުދެކެ ބައްޕަ ވަރަށް ވަރަށް ލޯބިވޭ... ބައްޕަގެ ދަރިފުޅާ! ހަމަހޭގައި ނުބައިކަމަކަށް އެއްބަސްނުވާތި"\nދެލޮލުން ލޭކަރު އޮހޮރަމުން ބައްޕަޔަކު އެވަރުގެ އަސަރުގަދަ ޖުމުލައެއް ބުނެލާއަޑު އިވުމަކީ އާންމުކަމަކަށް ނުވެދާނެއެވެ. ފިރިމީހާ ފުރަގަސްދިން ވަގުތު ޒައިނަބުގެ ކަކުލުހުޅުން ވާގިދޫވެގެން ވެއްޓުނީ ތަޅުން މައްޗަށެވެ.\n"ހާދަ ފުން ޚިޔާލެއްގައި ތިއިނީ!" ލައިކާ ސިއްސައިގެން ދިޔައީ ސަކީނާމެޑަމްގެ އަޑު ދާދި ގާތުން އިވުނީމައެވެ.\nއަތުގައި ހުރި ދުވަސްވީ ލަކުނުތަކުގައި ލައިކާ ފިރުމާލިއެވެ. ތެދެކެވެ! އެއްބަސްނުވެ، ކުރެވެން އޮތް ހުރިހާ އިންކާރެއް ލައިކާ ކުރިއެވެ. އިލޮށިފަތީގެ ދިލައާއި ފައިވާންކިބައިގެ ހޫނުތަދު އަދިވެސް އެލަކުނުތަނުގައިވެއެވެ. ބެލްޓުން ތަޅާފައި ހުރިތަންތަން އަދިވެސް ފާޅުކޮށް އެގެއެވެ. އެލަކުނުތައް ލައިކާގެ ގައިގައިވަނީ ކަޅުވެފައެވެ.\nދެކަކުލުގައި ބައްދާލައިގެން އިންދެފައި ލައިކާ އިސްއުފުލާލިއެވެ. ހިނިތުންވާން މަސައްކަތްކުރިޔަސް، އެކަން ކާމިޔާބެއްނުވިއެވެ. ލޮލުގައި ޖަމާވެފައިހުރި ހޫނު ކަރުނަތައް ކޯތާފަތް ހުރަސްކޮށްފިއެވެ.\n"މަންމަ މަތީން މާ ބޮޑަށް ހަނދާންވަނީ... ކިތަންމެ ދެރަގޮތެއް ހެދިޔަސް އެއީ އަހަރެންގެ މަންމަ... ދައްތަ މަތީންވެސް ވަރަށް ހަނދާންވޭ... އެމީހުންދިރުއެޅެނީ މިހާރު ވަރަށް އުފަލުގައި ކަންނޭގެ... އެކަމަކު ދައްތަ ފިރިމީހާއަކީ ވަރަށް ނުބައި މީހެއް... އޭނައާއި އިނދެގެން ދައްތައަށް އުޅެވޭނެހެން ހިޔެއްނުވޭ" ލައިކާގެ މޫނުން ފެންނަ އަސަރުތައް ދެނެގަތުމުގައި ސަކީނާ ކުރިހޯދަނީ ތަޖުރިބާގެ އަލީގައެވެ.\n"މާބޮޑަށް ހަނދާންވަނީތަ؟ ގެއަށް ދާހިތްވަނީތަ؟ ދައްތަދެކެ ލައިކާ ވަރަށް ލޯބިވޭދޯ؟"\nބުރަކަށީގައި ފިރުމާލަމުން ސަކީނާ ސުވާލުކޮށްލިއެވެ. ގާތުގައި އިށީނެދެލީވެސް ލައިކާ އިށީދެގެން އިން ގޮތަށެވެ. ގާ އަށްޓަށް ދެފައި އެރުވުމަށްފަހު، ދެކަކުލުގައި ވަރަށް ހަމަޖެހިލާފައި ހިފަހައްޓާލިއެވެ. ޝައުގުވެރިކަމާއިއެކު ލައިކާގެ މޫނަށް ބަލާލިއެވެ. ކަރުނަފޮހެލި މަންޒަރު ފެނުމުން ސަކީނާއަށް އުނދަގޫވީކަން ޔަގީނެވެ. ނަމަވެސް ވާހަކައާއިގެން ކުރިއަށްދިއުން ބުއްދިވެރިކަމަށް ސަކީނާ ދުއްޓެވެ.\n"ދައްތައާއި ލައިކާއާއި ވަރަށް ވައްތަރުތަ؟" ވަރަށް ކުރުޖަވާބަކުން ފަށަށް ސަކީނާ ބޭނުންވީއެވެ. ނަތީޖާ ވަރަށް ރަގަޅެވެ. ލަސްލަހުން ލައިކާގެ ބޯ ގުހޫރުވާލިއެވެ. ނޫނެކޭ ބުނުމުގެ ގޮތުންނެވެ.\n"ކުޑަކޮށްވެސް ވައްތަރެއްނޫން... އެއްދުވަހަކު ބައްޕަބުނި، ލައިކާ ވައްތަރީ ބައްޕައާއޭ.. އެކަމަކު ދައްތަ ބައްޕައަކާއިވެސް މަންމައަކާވެސް މައްތަރެއްނޫނޭ" ފިކުރެއްގައި އިނދެފައި ލައިކާ ބުނެލިއެވެ. އާއިލާގެ ވާހަކަތަކުން ސުރުޚީ އެޅިފައިނުވާ ވާހަކަތައް ފުރަތަމަ ފަހަރަށް ސަކީނާއާއި ލައިކާ ހިއްސާކުރިއެވެ.\n"ކުރިން މާބޮޑަށް ފާހަގައެއްނުކުރެވޭ... އެކަމަކު މިހާރު ވިސްނާލީމައި ވަރަށް ރަގަޅަށް ސިފަކުރެވޭ... ދައްތަ ވަރަށް ވައްތަރު މަންމަގެ ބައްޕަޔާއި" ވަރަށް އާދައިގެ ރާގުގައި ޖުމުލަ ފެށިނަމަވެސް، އެޖުމުލަ ނިންމާލީ ނަފުރަތުން ފުރިފައިވާ ރާގެއްގައެވެ. ހައިރާންވެފައި ސަކީނާ ލައިކާގެ މޫނަށް ބަލާވެސްލިއެވެ.\n"ދައްތަގެ މިޒާޖުގައިވެސް ހުންނަނީ މަންމަގެ ބައްޕަގެ ގޮތްތައް... އެހާ ހަރުކަށި، އެހާނުބައި..." ބުނަން ބޭނުން ނޫން އެއްޗެއް ލައިކާއަށް ބުނެވުނުހެން ހީވިއެވެ.\n"މަންމަގެ ބައްޕަ..؟؟؟؟ މަންމަގެ ބައްޕައަކީ ލައިކާގެ ކާފައެއް ނޫންތަ؟" ސަކީނާ އަހާލިއެވެ.\n"ކާފައެއްގެ ލަގަބު އޭނައަށް ހައްގެއް ނޫން" ހިތްހަމަނުޖެހިފައި ލައިކާ ބުނެލިއެވެ. ވާހަކަ ނުދައްކާ އިރުކޮޅަކު އިނުމަށްފަހު އަނެއްކާވެސް ލައިކާފެށިއެވެ.\n"ބައްޕަ، ދައްތަދެކެ ލޯތްބެއްވެސްނުވޭހެން ހީވަނީ... އެކަމަކު އަހަރެން ދެކެ ބައްޕަ ވަރަށް ވަރަށް ލޯބިވާނެ... އަހަރެންނަކީ ބައްޕަގެ ލޮލުގެ ނޫރު" ލައިކާގެ ލޮލުން ކަރުނަތައް ފައިބައެވެ. އެހިތުގައި ބައްޕައަށް ދެވިފައިވާ ގަދަރާއި މާތް މަގާމު، ސަކީނާ ސުވާލުކުރުމަކާއި ނުލާ ދެނެގަތްފިއެވެ. ލައިކާގެ ހިތުގައި ބައްޕައަށް އޮތް ލޯބި ކަރުނައިން ހާމަކޮށްފިއެވެ. ލައިކާގެ ބައްޕަގެ މާތްކަން ސަކީނާގެ ހިތް ރޮއްވާލައިފިއެވެ.\n"މިދުނިޔޭގައި އަހަރެން އެންމެ ބޭނުމީ ބައްޕަ... ދުވަހަކުވެސް އެބައްޕަގެ މަގާމު އެހެން މީހަކަށް ނުދެވޭނެ... އެއީ ދުނިޔޭގައި ﷲލެއްވި އެންމެ މާތް، އެންމެ ލޯބި ބައްޕަ" ސަކީނާގެ ކޮނޑުގައި ލައިކާ ބޯއަޅާލިއެވެ. ލޮލުގެ ކަރުނަތައް ފުހެލަން ލައިކާގެ ޝައުގުވެރިކަމެއް ނުވެސް ނެތެވެ.\n"ބައްޕަ ނިޔާވިކަން އެގުނީ ވަރަށް ތޫފާނީ ވިއްސާރައަކަށްފަހު" ލައިކާއަށް ރޮވުނީއެވެ.\nޒައިނަބު މެން ކަހަލަ ގޮތް ކުޑަ މީހުން ވެސް ދުނިޔޭގަ ބައިވަރު ވަރައް ދެރަވޭ ދޯ\nވަރަށް ރީތި ވާހަކައެއް... ޝުކުރިއްޔާ ފުނަމާ\nޒައިނަބުގެ ބައްޕައާއި ޒައިނަބުގެ ދަރިފުޅުގެ ބައްޕައަކީ އެއް ބައްޕައެއް...ޒައިނަބޫ 😡😡😡\nހާދަ ރީއްޗޭ. ފުނަމާ ހާދަ އިންތިޒާރެއް ކުރެވިއްޖެ އޭ.....


Clique College In Alah 13 Course Eh Thaaraf Kohfi - Vaguthu\nކްލީކް ކޮލެޖުން އަލަށް 13 ކޯހެއް ތައާރަފްކޮށްފި\nކްލީކް ކޮލެޖުން ކުރިއަށްގެންދިޔަ ރަސްމިއްޔާތެއްގެ ތެރެއިން - ފޮޓޯ: ކްލީކް ކޮލެޖް\nކްލީކް ކޮލެޖުން މަތީ ތައުލީމުގެ 13 ކޯހެއް ތައާރަފްކޮށް އެކޯސްތަކަށް ކުރިމަތިލުމުގެ ފުރުސަތު މިއަދު ހުޅުވާލައިފިއެވެ.\nމި ޕްރޮގްރާމްތައް ރަސްމީކޮށް އިފްތިތާހުކޮށްދެއްވާ ކްލީކް ކޮލެޖުގެ ވައިސް ޕްރެސިޑެންޓް ހަސަން އަބްދުﷲ ސައީދު ވިދާޅުވީ އަލަށް ތައާރަފު ކުރެވުނު ޕްރޮގްރާމްތަކުގެ ކޯސް ކޮންޓެންޓާއި ކިޔަވައިދެވޭ ބައިތައް ކަނޑައެޅުމުގައި އޮސްޓޭލިއާއާއި އިނގިރޭސިވިލާތުގެ ކަރިކުލަމްތައް ދިރާސާކޮށްފައިވާނޭކަމަށާއި އަދި ރާއްޖޭގެ މާހައުލާއި ގުޅޭ ގޮތަށް ކޯސްތައް ބައްޓަންކުރުމަށް ސަމާލުކަން ދީފައިވާނެ ކަމަށެވެ.\nކްލީކް ކޮލެޖުން އަލަށް ތައާރަފް ކުރި ކޯސްތަކުގެ ތެރެއިން ފައުންޑޭޝަން ސްޓަޑީސްގެ ގޮތުގައި، އާލީ ޗައިލްޑްހުޑް އެޑިޔުކޭޝަން އާއި އެޑިޔުކޭޝަން މެނޭޖްމަންޓް އާއި ބިޒްނަސް މެނޭޖްމަންޓް އާއި ބޭންކިންގް އެންޑް ފައިނޭންސް، ސެޓްފިކެޓް ލެވަލް3އަދި4ގެ ޕްރޮގްރާމްތަކުގެ ގޮތުގައި ވަނީ ތައާރަފް ކޮށްފައެވެ.\nއެޑްވާންސް ޑިޕްލޮމާ ލެވެލް އިން އިނގިރޭސިވިލާތުގެ އޭސީސީއޭ ޕްރޮގްރާމްގެ ސްކިލްސް ލެވެލް ކޯހެއް އަލަށް ތައާރަފުކޮށްފައިވާއިރު ސޯސަލް ސާވިސް އާއި މާކެޓިންގް އާއި ހިއުމަން ރިސޯސް މެނޭޖްމަންޓް އާއި ޓްރެވަލް އެންޑް ޓުއަރިޒަމް އަދި އިންފޮމޭޝަން ޓެކްނޮލޮޖީގެ ކޯސްތައް ވެސް ވަނީ ތައާރަފުކޮށްފައެވެ.\nޑިގްރީ ލެވެލްއިން އަލަށް ތައާރަފުކޮށްފައިވަނީ ބެޗްލާސް އޮފް އިންފޮމޭޝަން ޓެކްނޮލޮޖީ މޯބައިލް އެޕްލިކޭޝަން ޑިވެލޮޕްމަންޓް އާއި ބެޗްލާސް އޮފް އިންފޮމޭޝަން ޓެކްނޮލޮޖީ ގްރެފިކްސް އެންޑް މަލްޓިމީޑިއާއެވެ. އަދި ހާއްސަ ޕްރޮގްރާމެއްގެ ގޮތުގައި ޔުނިވާސިޓީ ޕްރިޕަރޭޝަން ޕްރޮގްރާމެއްވެސް ވަނީ ތައާރަފުކޮށްފައެވެ.\nއަލަށް ތައާރަފް ކުރި ކޯސްތަކަށް ކުރިމަތިލުމުގެ ފުރުސަތު މިމަހުގެ 24 ވަނަ ދުވަހާ ހަމައަށް ހުޅުވާލާފައިވާނެ ކަމަށް އެ ކޮލެޖުން ބުނެއެވެ.\nސެޕްޓެމްބަރު 13, 2017 - 18:08\nތިޔަކު އަހަރެން ބޭނުންވާ ވައްތަރެއް ނެތް!! ސޯ ސޭޑް!!\nކްލިކް ކޮލެޖުން މާލޭ ސްވިމް ޓްރެކް ސާފުކޮށްފި\n2 މަސް ކުރިން 1\nކްލީކް ކޮލެޖާއި ނޭޝަނަލް ކެރިއަރ ގައިޑެންސް ސެންޓަރ ގުޅިގެން ވޯކްޝޮޕެއް ބާއްވައިފި\nކްލިކް ކޮލެޖްގެ ޖެނުއަރީ އިންޓޭކްގައި ބައިވެރިވުމުގެ ފުރުސަތު ހުޅުވާލައިފި


SunOnline: Dhuniyeygai enme baarah fethuremun dhanee COVID ge Indian variant : WHO\nދުނިޔޭގައި އެންމެ ބާރަށް ފެތުރެމުންދަނީ ކޮވިޑްގެ އިންޑިއަން ވޭރިއަންޓް: ޑަބްލިޔުއެޗްއޯ\nމުހައްމަދު ޖަވާދު ޔޫސުފު 20 Jun 2021, 17:34\nޖެނީވާ (މޭ 20) : ކޮވިޑް-19ގެ ދުނިޔޭގެ ހާލަތަށް ބަލާއިރު ގިނަގައުމުތަކުގައި އެންމެ ބާރަށް ފެތުރެމުންދާ ކޮވިޑްގެ ވައްތަރަކީ އިންޑިއަން ވޭރިއަންޓް ކަމަށް ދުނިޔޭގެ ސިއްހަތާބެހޭ ޖަމްއިއްޔާ، ޑަބްލިޔޫއެޗްއޯ އިން ބުނެފިއެވެ.\nޑަބްލިއުއެޗްއޯ ކޮވިޑް ގެ ދިރާސާތަކާބެހޭ ރީސާޗަރެއް ކަމަށްވާ ސޮމްޔާ ސުވާމިނަތަން ވިދާޅުވީ ކޮވިޑްގެ އިންޑިއަން ވޭރިއަންޓް ގެ ނަމުން މަޝްހޫރުވެފައިވާ ޑެލްޓާ ވޭރިއަންޓަކީ ކޮވިޑް-19 ގެ އާދައިގެ ވައިރަސްއަށްވުރެ 20 ގުނަ ބާރުގަދަ ވައިރަސް އެއްކަމުގައެވެ. ދުނިޔޭގެ ގައުމުތަކުގައި އެންމެ ބޮޑަށް ފެތުރޭ ކޮވިޑްގެ ވޭރިއަންޓަކީވެސް ޑެލްޓާ ވޭރިއަންޓް ކަމަށާ އަދި އެންމެ ގިނަބަޔަކު މަރުވަނީވެސް މިވޭރިއަންޓްގެ ސަބަބުންކަން ތަފާސްހިސާބުތަކުން ހާމަވާކަން އޭނާ ފާހަގަ ކުރެއްވިއެވެ. ނަމަވެސް މިހާތަނަށް އުފައްދާފައިވާ ކޮވިޑް ވެކްސިންތަކަށް ޑެލްޓާ ވޭރިއަންޓް ނުގުޑާކަމަށް ދެކެވޭވާހަކަ ސޮމްޔާ ދޮގު ކުރެއްވިއެވެ.\nކޮވިޑްގެ ދެ ޑޯޒު ވެކްސިން ފުރިހަމަ ކުރުމުން ޑެލްޓާ ވޭރިއަންޓް އާ ދެކޮޅަށްވެސް އިންސާނުންގެ ހަށިގަނޑުގައި ދިފާއީ ބާރު އުފެދޭކަން އޭނާ ކަށަވަރުކޮށް ދެއްވިއެވެ. ނަމަވެސް އެއްވެސް ވެކްސިންއަކީ ސައްތައިން ސައްތަ ގެރެންޓީ އޮން އެއްޗެއް ނޫންކަމުން ދެ ޑޯޒު ވެކްސިން ފުރިހަމަ ކޮށްފައިވާ މީހުންނަށްވެސް ކޮވިޑްގެ ހުރިހާ ވޭރިއަންޓްތަކެއްވެސް ޖެހޭކަމަށާ ނަމަވެސް ދެޑޯޒު ފުރިހަމަ ކުރުމުން ބަލީގައި ތަހައްމަލް ކުރަންޖެހޭ ވޭންތައް ކުޑަވެފައި ބަލިން ސަލާމަތް ވުމުގެ ފުރުސަތު ބޮޑުވާކަން އޭނާ ފާހަގަ ކުރެއްވިއެވެ.\nޑަބްލިއުއެޗްއޯ މަސްއޫލުވެރިން ވިދާޅުވާ ގޮތުގައި އެޖަމްއިއްޔާއިން އެންމެ ކަންބޮޑުވަނީ ކޮވިޑް-19 ގެ ވޭރިއަންޓްތައް ގިނަވެ ހަލުއިކަމާއެކު އެ ވައިރަސް ފެތުރެމުން ދާއިރުވެސް ފަގީރު ގައުމުތަކުގެ ގިނަ ބަޔަކަށް ވެކްސިންގެ ލިބުން ދަތިވެ ވެކްސިން ލިބުން ލަސވާ މައްސަލައަށެވެ. ދުނިޔޭގެ ފަގީރު ގައުމުތަކަށް މަދުވެގެން4ބިލިޔަން ޑޯޒު ބޭނުންވާއިރު ޑަބްލިއުއެޗްއޯ ގެ ކޮވެކްސް ޕްރޮގްރާމުގެ ދަށުން މިހާތަނަށް ފަގީރު ގައުމުތަކަށް ފޯރުކޮށްދީފައިވަނީ އެންމެ 90 މިލިޔަން ޑޯޒެވެ.\nވެކްސިން ނުލިބޭތީ ފަގީރު ގައުމުތަކުގެ ޑޮކްޓަރުންނާއި ނަރުހުންނާއި ހެލްތްވާކަރުންގެ އިތުރުން އާންމުންވެސް ތިބީ ކަންބޮޑުވުމެއްގެ ތެރޭގައި ކަމަށް ޑަބްލިއުއެޗްއޯ އިން ބުނެއެވެ.\nއަނެއްކޮޅުން އެފްރިކާ އިއްތިޙާދުގެ "ސެންޓާސް ފޯ ޑިޒީޒް ކޮންޓްރޯލް އެންޑް ޕްރިވެންޝަން" ގެ ވެރިޔާ ޖޯން އިންކެންގަންސޯންގް ވިދާޅުވިގޮތުގައި އެފްރިކާގެ ފަގީރު ގައުމުތައްކަމަށްވާ ޒެމްބިއާ، ޒިމްބާބުވޭ، މަލާވީ، ކޮންގޯ، ސެންޓްރަލް އެފްރިކަން ރިޕަބްލިކް، މާލީ، ނައިޖަރ އަދި ޗާޑް، ސޮމާލިޔާ ފަދަ ގައުމުތަކުގައި ކޮވިޑް ގެ އައު ވޭރިއަންޓްތަކުގައި އެތަށް ބަޔަކުދަނީ މަރުވަމުންނެވެ. މިގައުމުތަކަށާ އަދި އެފްރިކާގެ އެހެން ގައުމުތަކަށްވެސް ލިބިފައިވަނީ ކޮވިޑް ވެކްސިންގެ ވަރަށްމަދު ޑޯޒު ކޮޅެއްކަމަށާ އެގައުމުތަކުގެ ސަރުކާރާއި ރައްޔިތުން ތިބީ ވެކްސިންގެ އިންތިޒާރުގައި ކަމަށް ޖޯން ވިދާޅުވިއެވެ.


މަސައްކަތު - ފިރިހެން\nމި އިޢުލާންވަނީ 16 ޑިސެންބަރު 2021 13:04 ގައި ބާތިލް ކުރެވިފައެވެ.\n1- ނުކުޅެދުންތެރިކަންހުންނަ ދަރިވަރުންގެ ތެރެއިން ފިރިހެން ދަރިވަރުން ސްކޫލްގައި ހޭދަކުރާ ވަގުތުތަކުގައި ފާޚާނާއަށް ގެންގޮސް ސާފުކުރުވުމާއި ނެޕީ ބަދަލުކުރަންޖެހޭ ދަރިވަރުންގެ ނެޕީ ބަދަލުކުރުވުމާއި ސާފުކުރުން.\n2- ސްކޫލްގައި ކުރަންޖެހޭ މަރާމާތުގެ މަސައްކަތްކުރުން.\n3- ސްކޫލްތެރެ ސާފުކޮށް ބެލެހެއްޓުން.\n4- ސްކޫލްގެ އިމާރާތުގައި ހަރުކުރެވިފައިވާ ފަންކާތަކާއި ލައިޓްތައް ބަދަލުކުރަންޖެހޭ ވަގުތުތަކުގައި އެކަންކަންކުރުން.\nސްކްރީނިންގ މަރުހަލާގައި ލިޔަންކިޔަން އެނގޭކަން ކަށަވަރުކޮށް އިދާރާއިން ދޫކޮށްފައިވާ ލިޔުމަށް ބަލައިގެންނެވެ.\nމަޤާމްގެ ތަޢުލީމީ ރޮނގުތައް:\nފުރިހަމަ ކޮށްފައިވާ ސިވިލް ސަރވިސްގެ ވަޒީފާއަށް އެދޭ ފޯމު (މި ފޯމު ސިވިލް ސަރވިސް ކޮމިޝަނުގެ ވެބްސައިޓުން އަދި އިދާރާގެ ވެބްސައިޓުންނާއި (http://www.csc.gov.mv/dv/download/15151) މިސްކޫލްގެ ކައުންޓަރުން ލިބެންހުންނާނެއެވެ.)\n(ހ) މޯލްޑިވްސް ކޮލިފިކޭޝަން އޮތޯރިޓީން ފެންވަރު/ލެވަލް ކަނޑައަޅައި ތައްގަނޑު ޖަހާފައިވާ، މަތީ ތަޢުލީމުދޭ ރާއްޖޭގެ މަރުކަޒަކުން ދޫކޮށްފައިވާ ތަޢުލީމީ ސެޓުފިކެޓުތަކުގެ ކޮޕީއާއި ޓްރާންސްކްރިޕްޓުގެ ކޮޕީ؛ ނުވަތަ: ސެޓްފިކެޓު ނެތް ހާލަތްތަކުގައި، ކޯސް ފުރިހަމަކުރިކަމުގެ ލިޔުމުގެ ކޮޕީއާއި، މޯލްޑިވްސް ކޮލިފިކޭޝަންސް އޮތޯރިޓީން ދޫކޮށްފައިވާ އެސެސްމެންޓް ރިޕޯރޓްގެ ކޮޕީ އަދި ޓްރާންސްކްރިޕްޓްގެ ކޮޕީ\nމިބައިތައް ކުރިއަށް ގެންދެވޭނީ ސިވިލް ސަރވިސްގެ ވަޒީފާތަކަށް މީހުން ހޮވުމާއި އައްޔަންކުރުމުގެ މިންގަނޑުތަކާއި އުސޫލުތައް 2021 (ދެވަނަ އިސްލާހު) ގެ 12 ވަނަ ނަންބަރުގައި ހިމަނާފައިވާ ބައިތައް ހިމަނައިގެންނެވެ.\n- އަސާސީ ޝަރުތު ހަމަވުން 50\n- ޝަރުތުހަމަވުމަށް ބޭނުންވާ ސަނަދަށްވުރެ މަތީ ސަނަދެއް އޮތްނަމަ ދެވޭ ޕޮއިންޓް 5\n- ތަޖުރިބާ 5\n- އިންޓަރވިއު 40\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ، 26 ޑިސެމްބަރ 2021 އާއި 30 ޑިސެމްބަރ 2021 އާ ދެމެދު، ޢިމާދުއްދީން ސްކޫލްގައެވެ.\nމި އިޢުލާނާ ގުޅިގެން މަޢުލޫމާތު ސާފުކުރުމަށް ގުޅާނީ 3315759 އަށެވެ. އީ-މެއިލް ކުރާނީ [email protected] އަށެވެ.\nޕަބްލިޝްކުރި ގަޑި: 18:04


Midhiya aharu lakkah vure gina meehun KRH in hidhumai hoadhi!\nއެޑްމިޓްކޮށްފައި އޮތް މީހަކަށް ފަރުވާދެނީ--ފޮޓޯ: ކޭއާރުއެޗް\nމިދިޔަ އަހަރު ލައްކައަށްވުރެގިނަ މީހުން ކޭއާރުއެޗުން ހިދުމަތް ހޯދި\nނިމިގެން މިދިޔަ 2020 ވަނަ އަހަރު ވެގެންގޮސްފައިމިވަނީ ކުޅުދުއްފުށީ ރީޖަނަލް ހޮސްޕިޓަލްގެ ހަޔާތުގައި އެންމެ ގިނަ މީހުން ހިދުމަތް ހޯދި އަހަރުގެ ގޮތުގަ އެވެ. ކޮވިޑްގެ ހާލަތުގައި މާލެއަށް އަރާ ފޭބުމުގައި ހުރި ދަތިތަކާ ހެދި ގިނަ ބަޔަކު ހިދުމަތް ހޯދީ އެ ހޮސްޕިޓަލުންނެވެ. އެގޮތުން މާލޭން އުތުރާއި އަދި މެދުރާއްޖޭގެ އެކި ސަރަހައްދުން ސިއްހީ ހިދުމަތް ހޯދުމަށް ކުޅުދުއްފުއްޓަށް އައިސްފަވެ އެވެ.\nޓާޝިއަރީ ފެންވަރަށް ތަރައްގީކުރަން ސަރުކާރުން ނިންމާފައިވާ މި ހޮސްޕިޓަލަކީ ކޮވިޑްގެ ކުރިންވެސް އަތޮޅުތެރޭގައި ހުންނަ ހޮސްޕިޓަލުތަކުގެ ތެރެއިން އެންމެ ގިނަ މީހުން ހިދުމަތް ހޯދަމުން އަންނަ ހޮސްޕިޓަލެވެ.\nކޭއާރުއެޗުގެ މިދިޔަ އަހަރުގެ ތަފާސް ހިސާބުތަކަށް ބަލާލާއިރު އެ ހޮސްޕިޓަލުން 101،362 މީހުން ހިދުމަތް ހޯދާފައިވެ އެވެ. އޭގެ ތެރޭގައި ރާއްޖޭގެ 184 ރަށަކަށް ނިސްބަތްވާ 184 މީހުން ހިމެނެ އެވެ. މީގެ ތެރެއިން 51،382 މީހުން ނިސްބަތްވަނީ ކުޅުދުއްފުއްޓަށެވެ. ހދ އަތޮޅުގެ އަނެއް 12 ރަށަށް ނިސްބަތްވާ 23،155 މީހުން މި ހޮސްޕިޓަލުން މިދިޔަ އަހަރު ހިދުމަތް ހޯދި އެވެ.\nހއ އަތޮޅަށް ނިސްބަތްވާ 9002 މީހަކު ހިދުމަތް ހޯދާފައިވާއިރު ށ އަތޮޅަށް ނިސްބަތްވާ 8285 މީހުން ވަނީ ހިދުމަތް ހޯދާފަ އެވެ. އަދި 23 ގައުމަކަށް ނިސްބަތްވާ 1763 ބިދޭސީން ހިދުމަތް ހޯދާފައިވާއިރު އެންމެ ގިނައިން ހިދުމަތް ހޯދާފައި ވަނީ އިންޑިޔާ އަދި ބަންގުލަދޭޝްގެ ރައްޔިތުންކަމަށް ހޮސްޕިޓަލުން މައުލޫމާތުދެ އެވެ.\nމިދިޔަ އަހަރު 2565 މީހުންނަށް އެޑްމިޓްކޮށްގެން ފަރުވާދީފައިވާއިރު 450 މީހުން ވިހާފައިވެ އެވެ. އޮބްސްޓެެޓްރިކް އަދި ގައިނީ ވާރޑްގައި 1200 އަށްވުރެ ގިނަ މީހުން އެޑްމިޓްކޮށްގެން ފަރުވާ ދީފައިވާކަމަށް ކޭއާރުއެޗުން މައުލޫމާތުދެ އެވެ. އެ ހޮސްޕިޓަލުން ބުނީ މިދިޔަ އަހަރު 8013 މީހުންނަށް ބޭސް އަޅައި ރޫމްގައި ފަރުވާދިން އިރު 6955 މީހުންނަށް އެމެޖެންސީ ވާރޑްގައި ފަރުވާދީފައިވާ ކަމަށެވެ.\nމިވަގުތު 18 މީހުން ޑަޔަލިސިސިސް ހަދަމުންދާއިރު ޖުމްލަ 1662 ޑަޔަލިސިސިސް ވަނީ އެ ހޮސްޕިޓަލުން ހަދައިފަ އެވެ. އަދި ދާން މަތީ ބަލި މީހުންނަށާއި ހޯމް ވިޒިޓްގެ ގޮތުގައި ޖުމްލަ 202 ވިޒިޓް ކުރެވިފައިވާކަމަށް ހޮސްޕިޓަލުގެ ތަފާސް ހިސާބުތަކުން ދައްކަ އެވެ.\nކުޅުދުއްފުށީގައި އައިސޮލޭޝަން ފެސިލިޓީއެއްގެ ގޮތުގައި ކަނޑައެޅުނު ކޭޕީއެލް ގެސްޓު ހައުސްގައި 70 މީހުންނަށް ވަނީ ފަރުވާ ދީފައިވާއިރު އެތަނުގައި އެކަކު ވިއްސާފައިވާކަންވެސް ފާހަގަކުރެވެ އެވެ.\nމިދިޔަ އަަހަރު ވެގެން ގޮސްފައިވަނީ އެ ހޮސްޕިޓަލުގެ ތަރައްގީއަށްވެސް ގިނަ މަސައްކަތްތަކެއް ކުރެވުނު އަހަރެއްގެ ގޮތުގައި އެވެ. އެގޮތުން ރައީސް އިބުރާހިމް މުހައްމަދު ސޯލިހްގެ އިސްނެއްގެވުމުގެ މަތިން އަލަށް ގިނަ ހިދުމަތްތަކެއް ފެށި ޑޮކްޓަރުންގެ އަދަދު އިތުރުކުރެވިގެންދިޔަ ކަން ފާހަގަކޮށްލެވެ އެވެ.


ތެދުވެރިކަމާއެކު ޞައްޙަ މަޢުލޫމާތު ފެތުރުމުގައި ދެމިތިއްބެވުމަށް ރައީސުލްޖުމްހޫރިއްޔާގެ ނައިބު ނޫސްވެރިންނަށް ގޮވާލައްވައިފި - The President's Office\nތެދުވެރިކަމާއެކު ޞައްޙަ މަޢުލޫމާތު ފެތުރުމުގައި ދެމިތިއްބެވުމަށް ރައީސުލްޖުމްހޫރިއްޔާގެ ނައިބު ނޫސްވެރިންނަށް ގޮވާލައްވައިފި\n3 މޭ 2019، ރިފަރެންސް: 2019-338\nނޫސްވެރިކަމުގެ މިނިވަންކަމުގެ ވާހަކަދައްކާއިރު އެ މިނިވަންކަމުގެ ބޭނުން ހެޔޮގޮތުގައި ހިފުމަށާއި، ނޫސްވެރިކަމުގެ މަސައްކަތްތުގައި ވީހާވެސް ތެދުވެރިކަމާއެކު ޞައްޙަ މަޢުލޫމާތު ފެތުރުމުގައި ދެމިތިއްބެވުމަށް ރައީސުލްޖުމްހޫރިއްޔާގެ ނައިބު ފައިޞަލް ނަސީމް ރާއްޖޭގެ ނޫސްވެރިންނަށް ގޮވާލައްވައިފިއެވެ. އެމަނިކުފާނު މިކަމަށް ގޮވާލެއްވީ، ދުނިޔޭގެ ނޫސްވެރިކަމުގެ މިނިވަންކަމުގެ ދުވަސް ފާހަގަކުރުމުގެ ގޮތުން މިރޭ ނެޝަނަލް އާޓް ގެލަރީގައި ބޭއްވެވި ޙަފްލާ ޝަރަފުކޮށްދެއްވައި ދެއްކެވި ވާހަކަފުޅުގައެވެ.\nރައީސުލްޖުމްހޫރިއްޔާގެ ނައިބުގެ ވާހަކަފުޅުގައި ވޭތުވެދިޔަ އަހަރުތަކަކީ ނޫސްވެރިކަމުގެ މާހައުލަށް އައި ކަޅު އަނދިރި ދުވަސްތަކެއް ކަމަށާއި، އަދި ރާއްޖޭގެ ނޫސްވެރިން ނޫސްވެރިކަމުގެ ޒިންމާ އަދާކުރަމުން ދިޔައީ ވަރަށް ގިނަ ގޮންޖެހުންތަކަކާއިއެކު، ވަރަށް ބޮޑު ބިރުވެރިކަމެއްގެ ތެރޭގައިކަން ފާހަގަކުރެއްވިއެވެ. ނަމަވެސް މި ބިރުވެރިކަމުގެ ތެރޭގައިވެސް ދިވެހި ނޫސްވެރިން ވަރަށް ސާބިތުކަމާއެކު އެބޭފުޅުންގެ މަސްއޫލިއްޔަތު ވަރަށް ފުރިހަމަޔަށް އަދާކުރައްވައިފިކަން ފާހަގަ ކުރައްވައި އެކަމަށްޓަކައި ދިވެހިރާއްޖޭގެ އެންމެހައި ނޫސްވެރިންނަށް ރައީސުލްޖުމްހޫރިއްޔާގެ ނައިބު ޝުކުރު އަދާކުރެއްވިއެވެ.\nމި ރަސްމިއްޔާތުގައި ރައީސުލްޖުމްހޫރިއްޔާގެ ނައިބު އިތުރަށް ދެއްކެވި ވާހަކަފުޅުގައި މިނިވަން ނޫސްވެރިކަމަކީ ފުރިހަމަ ޑިމޮކްރަސީއެއްގެ މުހިންމު އެއް އަސާސްކަމަށާއި، ހަޤީޤަތަކީ މިނިވަން ނޫސްވެރިކަމަކާ ނުލާ ޤައުމަކަށް ދިރުމެއް އަދި ހަމަޖެހުމެއްވެސް ނާންނާނެކަމުގައި ވިދާޅުވިއެވެ.\nމި ޙަފްލާގައި ރައީސުލްޖުމްހޫރިއްޔާގެ ނައިބު ދެއްކެވި ވާހަކަފުޅުގައި މީޑިއާ ކައުންސިލްގެ މަސްއޫލިއްޔަތުތައް އަދާކުރުމުގައި މި ސަރުކާރުން ކޮށްދޭން ޖެހޭ ކަންތައްތައް ކޮށްދެއްވާނެކަމުގެ ޔަގީންކަން ދެއްވައި އެމަނިކުފާނު ވިދާޅުވީ ރައީސުލްޖުމްހޫރިއްޔާ އިބްރާހިމް މުޙައްމަދު ޞޯލިޙް ވެރިކަމާ ހަވާލުވެވަޑައިގެންނެވުމަށްފަހު އެންމެ ފުރަތަމަ ކުރެއްވި މަސައްކަތްޕުޅަކީ ނޫސްވެރިކަމަށް ދިމާވެފައިވާ އެންމެ ބޮޑު ގޮންޖެހުން ކަމުގައިވާ އަބުރުގެ ޤާނޫނު އުވައިލައްވައި ނޫސްވެރިންނަށް ދުލާއި ޤަލަމުގެ މިނިވަންކަން އަލުން އިޢާދަކޮށްދެއްވުންކަން އެމަނިކުފާނު ފާހަގަކުރެއްވިއެވެ. އަދި، ދުނިޔޭގެ ޤައުމު ތަކުގެ ނޫސްވެރިކަމުގެ މިނިވަންކަމުގެ މިންގަޑު ވަޒަންކޮށް ކަނޑައަޅާ ރިޕޯޓަރސް ވިތައުޓް ބޯޑަރސްގެ ޕްރެސް ފްރީޑަމް އިންޑެކްސްއިން ދިވެހިރާއްޖެ ހޯދި ކުރިއެރުމުން އެކަނިވެސް މި ސަރުކާރު އައި ފަހުން ނޫސްވެރިކަމަށް އައި ފަހި މާހައުލު ރަމްޒުކޮށްދޭ ކަމުގައި އެމަނިކުފާނު ވިދާޅުވިއެވެ.\nމި ޙަފްލާގައި ވާހަކަފުޅުދައްކަވަމުން ރައީސުލްޖުމްހޫރިއްޔާގެ ނައިބު އިތުރަށް ވިދާޅުވިގޮތުގައި ނޫސްވެރިކަމުގެ މިނިވަންކަމުގެ ދުވަސް ފާހަގަކުރާއިރު، ވީނުވީއެއް ނޭނގި ގެއްލުވައިލާފައިވާ، މިނިވަން ނޫހުގެ ނޫސްވެރިޔާ އަހްމަދު ރިޟްވާނާއި ވަރަށް އިހާނެތިގޮތަކަށް މަރާލާފައިވާ އިންޓަނެޓް ބްލޮގަރ ޔާމީން ރަޝީދުގެ ހަނދާން އާ ކުރަން ޖެހޭކަމަށާއި، އެ ދެ ނޫސްވެރިން ވަކިވެދިއުމަކީ، ދިވެހި ނޫސްވެރިންގެ އާއިލާއަށް ލިބުނު ވަރަށް ބޮޑު ހިތާމައެއްކަމުގައި ސިފަކުރެއްވިއެވެ. އަދި އުންމީދުކުރައްވަނީ، އިންސާނިއްޔަތުކަމެއްނެތި ހިންގާފައިވާ އެ ދެ ޖަރީމާގެ ޙަޤީޤީ ކުށްވެރިން ހޯދައި، އެކަމުގެ ޙަޤީޤަތް ވީހާވެސް އަވަހަކަށް ހާމަކުރެވޭނެ ދުވަހެއް އައުން ކަމުގައިވެސް ރައީސުލްޖުމްހޫރިއްޔާގެ ނައިބު ވިދާޅުވިއެވެ.\nރައީސުލްޖުމްހޫރިއްޔާ ނ. މަނަދޫއަށް ކުރެއްވި ދަތުރުފުޅު ނިންމަވާލެއްވުމަށްފަހު މާލެ ވަޑައިގެންފި\n15 ސެޕްޓެންބަރު 2019, ޚަބަރު\n"ނޭޝަނަލް ޑްރަގް އޭޖެންސީގެ އޯޕަން ޑޭ 2019" ހުޅުއްވައިދެއްވުމުގެ ރަސްމިއްޔާތުގައި ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް ދެއްކެވި ވާހަކަފުޅު\n14 ސެޕްޓެންބަރު 2019, ރައީސްގެ ވާހަކަފުޅު\nރައީސުލްޖުމްހޫރިއްޔާ 'މިލަދެކުނު އަދަބީ ޢީދު 2019' ނިންމުމުގެ ޖަލްސާ ޝަރަފުވެރިކޮށްދެއްވައިފި\n14 ސެޕްޓެންބަރު 2019, ޚަބަރު\nރައީސުލްޖުމްހޫރިއްޔާ ނ. މަނަދޫއަށް ވަޑައިގެންފި\nމަސްތުވާތަކެތީގެ ވަބާއިން މިޤައުމާއި މި ޖީލުގެ ދަރީން ސަލާމަތް ކުރުމަށް މަސައްކަތް ކުރުމަކީ ކޮންމެ މީހެއްގެ ކޮނޑުގައި އެޅިފައިވާ މުހިންމު ވާޖިބެއް- ރައީސުލްޖުމްހޫރިއްޔާ


މޮނިޓަރިންގ ރިޕޯޓް | Hahdhunmathi Atoll Council\nލ. އާރަހާ (މާވަށް ފަޅުތެރެ) ވަގުތީގޮތުން ބެލެހެއްޓުން ޙަވާލުކުރުމާއި ގުޅޭ\nލ. ދެކުނުވިނަގަނޑު (މާވަށް ފަޅުތެރެ) ވަގުތީގޮތުން ބެލެހެއްޓުން ޙަވާލުކުރުމާއި ގުޅޭ\nލ. ފެންބޯހުރާ (މާވަށް ފަޅުތެރެ) ވަގުތީގޮތުން ބެލެހެއްޓުން ޙަވާލުކުރުމާއި ގުޅޭ\nލ. މެދުވިނަގަނޑު (މާވަށް ފަޅުތެރެ) ވަގުތީގޮތުން ބެލެހެއްޓުން ޙަވާލުކުރުމާއި ގުޅޭ\nހައްދުންމަތީ އަތޮޅު ކައުންސިލްގެ 04 ވަނަ ދައުރުގެ 19 ވަނަ ޖަލްސާގެ ނިންމުން\nރަށު ކައުންސިލްތަކުގެ 2021 ވަނަ އަހަރުގެ ފުރަތަމަ6މަސްދުވަހުގެ މޮނިޓަރިންގ ރިޕޯޓް\n15/01/2022 15/01/2022 Hussain Rafeeu\nހައްދުންމަތީ އިސްދޫ ކައުންސިލް ހައްދުންމަތީ ކަލައިދޫ ކައުންސިލް ހައްދުންމަތީ ދަނބިދޫ ކައުންސިލް ހައްދުންމަތީ މާބައިދޫ ކައުންސިލް ހައްދުންމަތީ މުންޑޫ ކައުންސިލް ހައްދުންމަތީ ގަން ކައުންސިލް ހައްދުންމަތީ ފޮނަދޫ\nރަށު ކައުންސިލްތަކުގެ 2020 ވަނަ އަހަރުގެ މޮނިޓަރިންގ ރިޕޯޓް\n16/12/2021 15/01/2022 Hussain Rafeeu\nހައްދުންމަތީ އިސްދޫ ކައުންސިލްގެ އިދާރާ ހައްދުންމަތީ ކަލައިދޫ ކައުންސިލްގެ އިދާރާ ހައްދުންމަތީ ދަނބިދޫ ކައުންސިލްގެ އިދާރާ ހައްދުންމަތީ މާބައިދޫ ކައުންސިލްގެ އިދާރާ ހައްދުންމަތީ މުންޑޫ ކައުންސިލްގެ އިދާރާ\nރަށު ކައުންސިލްތަކުގެ 2020 ވަނަ އަހަރުގެ ފުރަތަމަ 06 މަސް ދުވަހުގެ މޮނިޓަރިންގ ރިޕޯޓް\n14/05/2021 15/01/2022 Hussain Rafeeu\nރަށު ކައުންސިލްތަކުގެ 2019 ވަނަ އަހަރުގެ މޮނިޓަރިންގ ރިޕޯޓް\n16/12/2020 15/01/2022 Hussain Rafeeu\nރަށު ކައުންސިލްތަކުގެ 2018 ވަނަ އަހަރުގެ މޮނިޓަރިންގ އަދި 2019 ފުރަތަމަ6މަސްދުވަހުގެ މޮނިޓަރިންގ ރިޕޯޓްތައް\n01/03/2020 15/01/2022 Hussain Rafeeu\nއެނުއަލް މޮނިޓަރިންގ ރިޕޯޓްތައް 2018 ފުރަތަމަ6މަސްދުވަހުގެ މޮނިޓަރިންގ ރިޕޯޓްތައް 2019 އެނުއަލް މޮނިޓަރިންގ 2018 ފުރަތަމަ6މަސްދުވަހުގެ މޮނިޓަރިންގ 2019\nރަށު ކައުންސިލްތަކުގެ 2017 ވަނަ އަހަރުގެ މޮނިޓަރިންގ ރިޕޯޓް\n19/04/2018 15/01/2022 Hussain Rafeeu0Comments\nރަށު ކައުންސިލްތަކުގެ 2017 ވަނަ އަހަރުގެ ފުރަތަމަ 06 މަސް ދުވަހުގެ މޮނިޓަރިންގ ރިޕޯޓް\n12/11/2017 15/01/2022 Hussain Rafeeu0Comments\nއިސްދޫ ކައުންސިލް ކަލައިދޫ ކައުންސިލް ދަނބިދޫ ކައުންސިލް މާބައިދޫ ކައުންސިލް މުންޑޫ ކައުންސިލް ގަން ކައުންސިލް ފޮނަދޫ ކައުންސިލް މާމެންދޫ ކައުންސިލް ހިތަދޫ ކައުންސިލް ކުނަހަންދޫ ކައުންސިލް\nރަށު ކައުންސިލްތަކުގެ 2016 ވަނަ އަހަރުގެ މޮނިޓަރިންގ ރިޕޯޓް\n31/07/2017 15/01/2022 Hussain Rafeeu0Comments\nއިސްދޫ ކައުންސިލް ކަލައިދޫ ކައުންސިލް ދަނބިދޫ ކައުންސިލް މާބައިދޫ ކައުންސިލް މުންޑޫ ކައުންސިލް ގަން ކައުންސިލް ފޮނަދޫ ކައުންސިލް މާމެންދޫ ކައުންސިލް ހިތަދޫ ކައުންސިލް ކުނަހަންދޫ ކައުންސިިލް\nރަށު ކައުންސިލްތަކުގެ 2016 ވަނަ އަހަރުގެ ފުރަތަމަ 06 މަސް ދުވަހުގެ މޮނިޓަރިންގ ރިޕޯޓް\n30/07/2017 16/01/2022 Hussain Rafeeu\n26/05/2022 Aishath Saadhuna Comments Off on ލ. އާރަހާ (މާވަށް ފަޅުތެރެ) ވަގުތީގޮތުން ބެލެހެއްޓުން ޙަވާލުކުރުމާއި ގުޅޭ\n26/05/2022 Aishath Saadhuna Comments Off on ލ. ދެކުނުވިނަގަނޑު (މާވަށް ފަޅުތެރެ) ވަގުތީގޮތުން ބެލެހެއްޓުން ޙަވާލުކުރުމާއި ގުޅޭ\n26/05/2022 Aishath Saadhuna Comments Off on ލ. ފެންބޯހުރާ (މާވަށް ފަޅުތެރެ) ވަގުތީގޮތުން ބެލެހެއްޓުން ޙަވާލުކުރުމާއި ގުޅޭ\n26/05/2022 Aishath Saadhuna Comments Off on ލ. މެދުވިނަގަނޑު (މާވަށް ފަޅުތެރެ) ވަގުތީގޮތުން ބެލެހެއްޓުން ޙަވާލުކުރުމާއި ގުޅޭ


Riyaasy Inthihaabu Olhuvaalee India In Haradhukohgen: Thoriq - Vaguthu\nމަހިބަދޫ ދާއިރާގެ މެންބަރު އަހުމަދު ތޯރިގް، ޓޮމް ފޮޓޯ: މަޖިލީސް\nރާއްޖެ އަށް އިންޑިއާގެ ނުފޫޒު ފޯރަން ފެށީ ކުރީގެ ރައީސް އަދި މިހާރުގެ ރައްޔިތުންގެ މަޖިލިހުގެ ރައީސް މުހައްމަދު ނަޝީދުގެ ވެރިކަމުގައި ކަމަށާއި ނިމިދިޔަ ރިޔާސީ އިންތިހާބު އޮޅުވާލީ އިންޑިއާ އިން ހަރަދުކޮށްގެން ކަމަށް މަޖިލިހުގެ މަހިބަދޫ ދާއިރާގެ މެމްބަރު އަހުމަދު ތޯރިގް (ޓޮމް) ރޭ ވިދާޅުވެއްޖެއެވެ.\nއިދިކޮޅު ޕީޕީއެމް އޮފީހުގައި ބޭއްވި ހާއްސަ ޖަލްސާއެއްގައި ތޯރިގް ވިދާޅުވީ ގާނޫނުއަސާސީގައި ސާފުކޮށް ބޭރުގެ ސިފައިންނަށް މި ގައުމުގައި ނުތިބެވޭނެ ކަމަށް އޮއްވާ ހެލިކޮޕްޓަރާއެކުގައި ހެދި އެއްބަސްވުންތަކެއްގެ ދަށުން ޓެކްނީޝަނުންގެ ނަމުގައި މިތަނަށް ސިފައިންތަކެއް ބޭތިއްބުމުގެ ނަތިޖާއަކަށްވީ ހަތިޔާރު ގެންގުޅޭ ޓެކްނީޝަނުން އަދިވެސް މިގައުމުން ނުފޭބުން ކަމަށެވެ.\nމިގޮތުން އިންޑިއާއިން ބޭނުންވާ އެނޫންވެސް ސްޓްރެޓެޖިކް ލޮކޭޝަންތަކުގައި މިލިޓަރީ ބޭސްތައް ހެދުމުގެ މަސައްކަތް އެދުވަސްވަރު އިންޑިއާއިން ފެއްޓިކަން ހާމަކުރައްވާ ތޯރިގް ވިދާޅުވީ އެކެއް ފެބްރުއަރީގައި ރާއްޖޭގެ ސުޕްރީމް ކޯޓުން ނެރުނު އަމުރަކީ ރައީސް ޔާމީންގެ ޒައާމަތެއްގައި ރާއްޖެ އަޅުވެތި ނުކުރެވޭނެ ކަން އެނގުމުން އިންޑިއާ އަޑީގައި އޮވެގެން ނެރުނު އަމުރެއް ކަމަށެވެ.\n"ނުވަ ވަނަ ހަސަން ރަސްގެފާނު ފަދަ ރާއްޖޭގެ ސިޔާސީ ލީޑަރުންތަކެއް މިތަނުގައި ތިބީ ޕާޓީތަކާ ހަވާލުވެ. އޭގެ ތެރޭގައި ރައީސް މައުމޫނާއި، ޖުމްހޫރީ ޕާޓީގެ ލީޑަރާއި، އަދާލަތު ޕާޓީގެ ރައީސް އާއި، މިފަދަ ނުވަ ވަނަ ހަސަން ރަސްގެފާނުން ތަކަކާއި ގުޅިގެން، އެބޭފުޅުންގެ މަޝްވަރާއާއި ހާއްސަކޮށް ބޮޑެތި ކެކުރިތައް ފެޅި ބޭފުޅުން ހަނދު ސާބިތުކުރުމުގެ ގޮތުން އެކެއް ފެބްރުއަރީގައި އަމުރެއް ނެރުނީ ދިވެހިރާއްޖޭގެ ސުޕްރީމް ކޯޓުން. އެ އަމުރަކީ މި ދެންނެވި ގޮތަށް އިސްތިއުމާރުކުރަން އުޅޭ ބާރުން އަޑީގައި އޮވެގެން ދިވެހިރާއްޖޭގެ ވެރިކަން ވައްޓާލުމަށްޓަކައި ނެރުނު އަމުރެއް" ތޯރިގް ވިދާޅުވިއެވެ.\nމީގެ އިތުރުން އެ އަމުރާއިއެކުގައި ވެސް އިދިކޮޅު ލީޑަރ ރައީސް އަބްދުﷲ ޔާމީންގެ ވެރިކަން ނުވެއްޓުނީމާ ދެން އިންޑިއާއިން ވިއްދީ 2018 ވަނަ އަހަރުގެ ރިޔާސީ އިންތިހާބަށްކަން ފާހަގަ ކުރައްވާ ރޭގެ ޖަލްސާގައި ވާހަކަ ދައްކަވަމުން ތޯރިގް ވިދާޅުވީ ރިޔާސީ އިންތިހާބަކީ ސާފުކޮށް އޮޅުވާލާފައި އޮތް އިންތިހާބެއް ކަމަށެވެ.\n"އަޅުގަނޑުމެން އެންމެންނަށް މިހާރު އެނގޭ. ޖުމްހޫރީ ޕާޓީގެ ލީޑަރަށް ވެސް އަދި ރައީސް މައުމޫނަށް ވެސް އެނގޭނެ. އަދި އޭރުގައި ސިފައިންގެ އިސްކޮށް ތިބި ފަރާތްތަކަށްވެސް އަދި މޯލްޑިވްސް ޕޮލިސް ސާވިސްގައި އޭރު ތިބި ފަރާތްތަކަށް އެނގޭނެ ދިވެހިރާއްޖޭގެ ރިޔާސީ އިންތިހާބު އޮތީ، އިންޑިއާ އަޑީގައި އޮވެގެން، ފައިސާ ހަރަދުކޮށްގެން، އީސީ ޝަރީފު ލައްވާ އޮޅުވާލާފައިކަން" ތޯރިގް ވިދާޅުވިއެވެ.\nޖެނުއަރީ 18, 2022 12:08\nކޯއްޗެއް ނުލިބިގެން ތެޅޭ ބައެއްތަ ތީ. ތިތިބީ ރަގަޅަށް ވޯޓް އަވަލައިފަ.\nދެފަހަރު ކޯޓުން ވެރިކަން ހޯދިބައެއް އަތަށް ގޮވީމަ ކޮސްގޮވަނީ.\nމިދިވެހި ބިން ދެވަނަ ކަޝްމީރަށްވެ މި ފަސްގަޑު ދިވެހިންގެ ލެއިން ކަޅިވެގެންދާދުވަހު، ލޮލާ އަށް މިއަދު ތިކުރި ކޮމެންޓް މަތިނަ ހަދާންވާނެ. ދިރިތިބި ބަޔަކަށް ވަރަށް އަވަހަށް އެ މަންޒަރު ފެންނާނެ!!\nޖެނުއަރީ 18, 2022 13:13\nޖެނުއަރީ 18, 2022 14:19\nބަލަ ކަލޭމެން ފަނަރަ ފަހަރަށް ކޯޓަށްގޮސްގެން އިންތިޚާބު ބާތިލު ކޮށް ކަލޭމެން ބޭނުންވިގޮތަށް ކޯޓުން ޔާމީނަށް ވެރިކަމުގެ ކޯޓުފަހާދީފަ ކޯޓުލެއްވީމަ އެހެންބަޔަކު ތަނަކަށް ފާވެގެން ވެރިކަން ހޯދާދިނީއެކޭ ނުގޮވާ ! ކަޅޭމެންނަކީ އެއްވެސް ކަމެއް ތަހައްމަލް ކުރަން ދަންނަ ބައެއް ނޫން ކަން އެންމެންވެސް ދަނޭ ! ކަލޭމެންނަކީ މުޅިންވެސް ގޮށްމުށުގެ ބާރުން ކަންތަށް ކުރަން ބޭނުންވާ ބައެއް.!


(26 ޖޫން 2019 އާ ގުޅޭ)\n"ނޭގެންޏާ ދަސްކުރަންވެސް ވާނެއެއްނު، މިހާރު ތީވެސް މިކުއްޖާގެ މަންމައެކޭ........." މޫމިނާ ޒާރާގެ އަތަށް ކުޑަކުއްޖާ ލާދިނެވެ.\n"ތެދެއް ޒާ.......މިއަދުން ފެށިގެން މީ އަހަރުމެން ދެމީހުންގެ ދަރިއެއް، އަޅެ ޒާ ބުނެބަލަ ކާކާތަ ވައްތަރީ" މަންހާ ހިނިއައިސްފައި ވާހަކަދެއްކިއެވެ. ޒާރާ މަންހާއަށް ބަލާލީ ވަރަށްވެސް ފުންނަޒަރަކުންނެވެ. މަންހާއަށް އޭނަގެ ހިތުގައި އަޅަމުން އެވަގުތު ދިޔަ ވޭނާ ކުރަމުންދިޔަ ހިތްދަތި އަސަރުތައް އެނގޭނެނަމައޭ ޒާރާ ހިތަށް އަރަމުންދިޔައެވެ. ނޫނީ މަންހާ ގަސްދުގަ ދާއިންގެ ކުރިމަތީ ގޮތްދައްކަނީބާއޭ ޒާރާ ހިތަށް އަރަމުންދިޔައެވެ. އޭނަގެ އަތުގެ ތެރޭ ލޯމަރާލައިގެން މުއްކަވާލެވިފައިވާ އަތް އަނގައިގައި ޖައްސާލައިގެން އެތުއްތުކުއްޖާ އޮތްތަން ބަލާލިއެވެ.\n"ދާއިންގެ ކުއްޖެއް ވައްތަރުވާނީ އޭނަ އާއެއްނު، ނޫނީ އޭނަގެ މަންމަ އާއިއެއްނު" ޒާރާ އިރުކޮޅަކު ހުރުމަށްފަހު ބުނެލިއެވެ. އަދި ގިނައިރުތަކެއް ނުކޮށް ޒާރާ އަވަސް އަވަހަށް މޫމިނާއަށް އެކުޑަދަރިފުޅު ދިއްކޮއްލައިފިއެވެ.\n"މަންމާ، ހިނގާ ދާން......." ޒާރާ މަންހާގެ އެނދާއި ފުރަގަސްދީގެން ހުރެ ބުނެލިއެވެ. ދާއިން ހުރީ ޒާރާއަށް ބަލަހައްޓައިގެން ބުނާނެ އެއްޗެއް ނޭގިފައެވެ. ޒާރަގެ ފަރާތުން ފެންނަ ހަރަކާތްތަކުން އޭނަ ހުރީ ހިތްހަމަނުޖެހިފަ ކަމެއް ނޫނީ އެހެން ކަމެއް ވެފަކަމެއް ނޭގެއެވެ. ޔަގީނުންވެސް ތަފާތުތަކެއް ޒާރާއަށް އައިސްފިއެވެ.\n"ހާދަ އަވަހަށް، ޒާރާ މަޑުކޮއްނުލާނަންތަ.........އާދެބަލަ މިތާ ވާހަކަ ދައްކާލަން މަޑުކޮއްލަން، ދެން އާދެވުނު ފަހަރު އެހާއަވަހަށް ދާއެއްޗެއް ނޫން، އަހަރެންވެސް ވަރަށް ފޫހިވެފަ މިއޮންނަނީ........ގެއަށް ދާންބޭނުންވަނީ، އެކަމަކު ޑޮކްޓަރުން ފޮނުވާލީމަތާ ގެއަށް ދެވޭނީ............" މަންހާ ޒާރާއަށް ގޮވާލަމުން ބުނެލިއެވެ.\n"މަންމާ، ކުރިންވެސް އަޅުގަނޑު ބުނިންދޯ ބޮލުގަ ރިއްސާވާހަކަ، އަރާމުކޮއްލަން ބޭނުންވަނީ........ދާއިން ހުންނާނެ އެއްނު އޭނަގެ ގާތުގައި" ޒާރާ މިހެން ބުނެލަމުން އެތަނުން ނުކުންނަން ހިނގައިގަތެވެ. އެހިނދު ދާއިން އޭނަގެ ފަހަތުން ދިޔައެވެ.\n"ޒާރާ، ކިހިނެއްތަވީ؟ ވަރަށް ބޮޑަށް ބޮލުގަ ރިއްސަނީތަ" ދޮރުން ނުކުތް ޒާރާގެ އަތުގައި ހިފަމުން ދާއިން ބުނެލިއެވެ. އޭރު ބޭރުގައި މަޑުކޮއްލައިގެން ވާހަކައިގައި ތިބި ޒައުލް އާއި ޖޫން އާއި ޖެނީއަށް މިމަންޒަރު ފެނުނެވެ. އެކަން އެނގި ދާއިން ޒާރާގެ އަތުން ދޫކޮއްލިއެވެ.\n"ހޫމް، ވަރަށް ބޮޑަށް ރިއްސަނީ، ދާއިން އަންނަންވީނު އަހަންނާއިއެކު ގެއަށް، މަންމަ ހުންނާނެއެއްނު މިކޮޅުގަ.........އަނެއްކާ އޭނަގެ އާއިލާ މީހުންވެސް އެބަތިއްބެއްނު.........." ޒާރާ ނިތުގައި އަތްހާކާލާފައި ބުނެލިއެވެ.\nޒާރާ ބުނި އެއްޗެކުން އިރުކޮޅަކު ވިސްނާލަން ދާއިންއަށް ޖެހުނެވެ. ބޮލުގައި އަތްހާކާލުމަށްފަހު ޒާރާގެ އަތުގައި ހިފައިގެން ހިނގައިގަތެވެ. މަންހާގެ އާއިލާގެ މެންބަރުންނާއި ޒައުލް އާއިވެސް ދުރަށްދެވުމުން ދާއިން ޒާރާ އާއި ވާހަކަދައްކަންފެށިއެވެ.\n"ޒާ، އަހަރެން ނުދާކަށް ނޫޅެން، އެކަމަކު ކުރިންވެސް އަހަރެން ބުނިންދޯ މިކޮޅުގެ ކަންތައްތައް ބަލަހައްޓަން އަހަރެން ހުންނަން ޖެހޭނެ ވާހަކަ، ރަނގަޅު، މަންހާގެ އާއިލާ ކުދިން އެބައުޅޭ، އެހެންވިޔަސް އަހަރެން ނުވާނެއެއްނު އެމީހުން ކޮއްދޭނެކަމަށް ހުރެގެން، މީ އަހަރެންގެ މަސްޢޫލިއްޔަތެއްނު، އަހަރެންގެ ޒިންމާއެއް.........ގިނަ ދުވަހެއް ނުވެ މަންހާ ގެއަށް ފޮނުވާލާނެ، އޭރުން އަހަރެންގެ ހުރިހާ ވަގުތެއް ޒާރާއަށް ހުސްކޮށްލަ ދޭނަން........އެގޮތް އެންމެ ރަނގަޅުތަ" ދާއިން ޒާރާގެ އުނަގަނޑުގައި ހިފަހައްޓާލައިގެން ހުރެ ހިނގަމުން ވާހަކަދެއްކިއެވެ.\n"އަހަރެންގެ ހާލުވަކި ދެކޭނީ ކާކު، އަހަރެންވެސް ކަމަކު އެދެން ހުރީ ހަމައެކަނި ދާންއެއްނު......." ޒާރާ ޝަކުވާގެ ރާގެއްގައި ބުނެލިއެވެ.\n"ޒާ، މިކަން އިޝޫއަކަށް ހަދަން ނޫޅެބަލަ.......އަހަރެން މިބުނަނީނު ދެވެން އޮތްނަމަ ދާނަމޭ، އެކަމަކު މަންހާ އާއި ބޭބީ އެހެންބައެއްގެ އަތްމައްޗަށް ދޫކޮއްލާފަ އަހަންނަކަށް ނުދެވޭނެ، ޕްލީޒް ޒާ، އަންޑަސްޓޭންޑް ވެބަލަ.....މިކަހަލަ ވަގުތެއްގަ ޒާރާ ވިސްނަންވާނެ އެހެންމީހުންނަށްވުރެވެސް ބޮޑަށް، މީ އަހަރުމެން ދެމީހުންގެ ދިރިއުޅުމާވެސް ގުޅިފައިވާ ކަމެއް، މަންހާގެ ކަންތައް ބެލެހެއްޓުމުގައި އަހަރުމެން ދެމީހުންވެސް އެއްބާރުލާން ޖެހޭނެ..........އަހަންނަށް އެނގޭ މިވަގުތު ޒާރާވެސް ބޭނުންވަނީ އަހަންނާއިއެކު އެކަނިވެލަންކަން، އެހެންވިޔަސް ވަގުތާ ހާލަތު އެކަމަށް ތަނެއްނުދޭ، ހަމަ ކުޑަކުޑަ އިންތިޒާރަކަށް އަހަރެން މިއެދެނީ" ދާއިން ޒަރާއަށް ބުނެލިއެވެ.\n"ޒާ....ލޯބީ.......ކީއްވެތަ އެއްޗެއް ނުބުނީ، ތިހެން ހުރީމަ އަހަންނަށް ހީވާނީ ޒާ އަހަރެންދެކެ ހިތްހަމަނުޖެހިފައި ހުންނަހެން..........." ދާއިން އެނބުރި މަންހާގެ ކޮޓަރި އާއި ދިމާލަށް ހިނގައިގަންނަމުން މިހެން ބުނެލިއެވެ. ޒާރާ އެއްވެސް އެއްޗެއް ނުބުނެ އިސްޖަހާލައިގެން ހުރެ ދާއިން އާއިއެކު ހިނގަމުން ދިޔައެވެ. އެހެންނަމަވެސް އެގޮތެއް ދާއިންއަށް ކަމަކު ނުދިޔައެވެ. ކޮންމެވެސް ޖަވާބެއް ޒާރާގެ ފަރާތުން އޭނަ ބޭނުންވެއެވެ.\n"ހިތްހަމަ ނުޖެހިފައެއްނޫން، އަހަރެން މަންމަ އާއިއެކު ގެއަށް ހިނގައިދާނަން........އެހެންވިޔަސް އަހަރެން ދާއިންއަށް އިންތިޒާރުކުރާނަން" ޒާރާ މަޑުމަޑުން މިހެން ބުނެލިއިރުވެސް ހުރީ އިސްޖަހާލައިގެންނެވެ. ދާއިން ޒާރާ ގޮވައިގެން މަންހާ އޮތް ކޮޓަރިއަށް ވަނެވެ.\n"ދަރިފުޅު ގެއަށް ދާން ބޭނުންވަނީތަ؟" ހިނިއައިސްފައި މަންހާގެ ގާތުގައި އިން މޫމިނާއަށް އެކޮޓަރިއަށް ވަދެގެން އައި ޒާރާ އާއި ދާއިން ފެނުމުން ބުނެލިއެވެ.\n"އަޅުގަނޑު ބޮލުގަ ރިއްސާތީ އެހެންވެ" ޒާރާ އަނެއްކާވެސް ބުނެލިއެވެ. ހަގީގަތުގައި އޭނަގެ ބޮލުގަ ރިއްސަންފެށީ އެކޮޓަރިއަށް ވަތްފަހުންނެވެ. މަންހާ ފެނުމުންނެވެ. ދާއިން އާއި އެހެންމީހުން މަންހާގެ ވަށައިގެން އުޅޭ މަންޒަރު ފެނުމުންނެވެ.\n"ދާއިން، ދަރިފުޅު ދާންވީނު ޒާރާ ގޮވައިގެން، މަންމަ މަޑުކޮއްލަ ފާނަން" މޫމިނާ ދާއިންއަށް ބަލާލަމުން ބުނެލިއެވެ. އެހިނދު ޒާރާއަށްވެސް ދާއިންއަށް ބަލާލެވުނީ މޫމިނާ އެހެން ބުނުމުން ހިތުގައި އުފެދުނު ކުޑަނަމަވެސް އުއްމީދާއެކުއެވެ.\n"ނޫން، މަންމާ.....އަޅުގަނޑު ގެއަށް ދާނަމޭ، މަންހާ ދޫކޮއްލީމަ އޭނަ ގޮވައިގެން ދާނަން، މިވަގުތު ހޮސްޕިޓަލުގައި ހުރުން މާމުހިންމު، އަނެއްކާ މަންމަ އެހާ ގިނައިރު ކިހިނެއް މިހަކަލަ ތަނެއްގަ އިންނާނީކީ......ޒާރާ އަރާމުކޮއްލަނިކޮށް ބޮލުގެ ރިހުން ކެނޑިދާނެ، މަންމަ ދާންވީނު ޒާރާ އާއިއެކު" ދާއިން ކުރިއަށް ޖެހިލަމުން ބުނެލިއެވެ. މޫމިނާ ބޯޖަހާލަމުން ޒާރާ އާއިއެކު ނުކުތެވެ. މަންހާ ސުވާލުން ފުރިގެންވި ފަދަ ގޮތަކަށް ޒާރާގެ ހަރަކާތްތަކަށް ބަލަހައްޓައިގެން އޮތެވެ. އެހާބޮޑު ބަދަލެއް އައީތީ ހައިރާންވެފައެވެ. އެހެންނަމަވެސް އެވާހަކަ ދައްކަން ނުކުރިފަވެސްމެއެވެ.\nދާއިންގެ ފަރާތުން އިންތިހާ ދަރަޖައިގެ އަޅާލުމާއި ލޯތްބާއި އޯގާތެރިކަން ފެނި އެކަން އިޙްސާސް ކޮއްލުމަށް ލިބިދާނެއޭ މަންހާ މީގެ ކުރިން ހީވެސް ނުކުރެއެވެ. އެހެންނަމަވެސް އާލަމްތަކުގެ ވެރި ރަސްކަލާނގެ ހުރިހާ ކަމަކަށް ކުޅަދުންވަންތަ ވެގެންވެއެވެ. މިންވަރުފުޅުގެ ފުރިހަމަކަން ނިކަން ދެކެބަލާށެވެ. މިއަދު އޭނައަކީ ދާއިންގެ އަންބެއްގެ މަގާމުގެ އިތުރުން ދާއިންގެ ދަރިފުޅުގެ މަންމަވެސް މެއެވެ. ހަތަރު ދުވަހަށްފަހު މަންހާ ގެއަށް ފޮނުވާލީ ދަރިފުޅާއި އޭނަވަނީ ފުރިހަމަ ދުޅަހެޔޮ ޞިއްޙައްތެއްގައިކަން ޑޮކްޓަރުން ޔަގީން ކުރުމަށްފަހުއެވެ. ހޮސްޕިޓަލުން ގެއަށް އައީ މަންހާ ދާއިންމެންގެއަށް ފުރަތަމަ ފިޔަވަޅު އަޅާލިއިރު އެދެމަފިރިންގެ ދަރިފުޅު ދާއިންގެ އަތުގެތެރޭގައި ނިދިފައި އޮތެވެ. ދާއިންގެ ސަމާލުކަން އަތުގައި އޮތް ކުޑަދަރިފުޅަށް ދެވިފައިވިޔަސް މަންހާއަށް ދެމުންދިޔަ ސަމާލުކަންވެސް ކުޑައެއްނޫނެވެ. އެތެރެއަށް ވަކިވަރަކަށް ވަދެވުމާއިއެކު އެމީހުންގެ ފަހަތުން އާމޯސް ވަނީ ބޭބީގެ ވަށިގަނޑާއި މަންހާ ހޮސްޕިޓަލުގައި ބޭނުންކުރުމަށް ގޭން ގެންދިޔަ ބައެއް ސާމާނުތައް ހިފައިގެންނެވެ.\n"މަންހާގެ އެޕާރޓްމެންޓަށް........" ލިފްޓަށް އެރި ދާއިން އާމޯސްއަށް ބުނެލިއެވެ.\n"އެކަމަކު އޭރުން، މަންމަމެން ކައިރިއަކަށްނު ދާންވާނީ އެންމެ ފުރަތަމަ" މަންހާ ހައިރާންވެފައި ބުނެލިއެވެ.\n"ދާނަމޭ، މަންހާ އަދި އެއްކޮށް ތެދުވެ އުޅޭކަށް ފިޓެއްނޫނެއްނު، މަންމަމެން އަންނާނެ މަން ކައިރިއަށް، ރަނގަޅުވީމަ ދަރިފުޅު ގޮވައިގެން ތިރިއަށް ދާނީ" ދާއިން ވިސްނާދޭފަދަ ގޮތަކަށް އޯގާތެރިކަމާއިއެކު ދަރިފުޅު އުރާލައިގެން ހުރި އަތްނޫން އަނެއް އަތުން މަންހާ ގާތްކޮއްލާފައި ބުނެލިއެވެ. މަންހާ ހޫން ލައްވާލަމުން ދާއިން އާއި ގާތްވެލިއެވެ.\n"ސަޕްރައިޒް........." މަންހާގެ އެޕާރޓްމެންޓް ހުޅުވާލި ތަނާހެން އެތަށް ބައެއްގެ އަޑު އެދެމަފިރިންނަށް އިވިގެން ދިޔައެވެ. މަންހާ ހިނިއައިސްގެންގޮސް ދެލޯބޮޑުވެފައި ހުއްޓެވެ. ހަމަ އެވަގުތު ނިދިފައި އޮތް ކުޑަދަރިފުޅު ސިހި ރޯންފެށިއަޑުއިވިގެން ދިޔައެވެ. އެންމެންގެ އަޑުތަށް ކަނޑައިގެން ދިޔައީ އެހެންވެއެވެ.\n"ސަޕްރައިޒް މަން" ދާއިން މަންހާގެ ކަންފަތްކައިރީ މަޑުމަޑުން މިހެން ބުނެލާފައި ކޯތާފަތުގައި ސިއްރުން ބޮސްދިނެވެ. މަންހާގެ ކޯތާފަތް ނޭފަތާއިއެކު ޖަންބުކުލަ އަރައިގެންދިޔައެވެ. ދާއިންގެ އޮފީހުގެ ހުރިހާ މުވައްޒަފުން އެ އެޕާރޓްމެންޓުގައި ތިއްބެވެ. އެންމެ ކުރީ ސަފުގައި މޫމިނާ އާއި ކާއިލް އާއި އަލީޝާ ތިއްބެވެ. ދާއިންގެ އަތުގައިއޮތް ދަރިފުޅު މޫމިނާ އުރާލާފައި ނާނާ ކިޔާލިއެވެ. ހުރިހާ އެންމެން އެކުޑަކުއްޖާފުޅު ވަށައިލިއެވެ. ކޮންމެ މީހެއްގެ ދުލުން އެތަށް ތައުރީފަކާއި ލޯތްބާއި ހެޔޮދުޢާ އަޑުއިވިގެން ދިޔައެވެ.\n"މަން، ވެލްކަމް ހޯމް......." އަލީޝާ އައިސް މަންހާގެ ގައިގާ މަޑުމަޑުން ބައްދާލިއެވެ. އަދި އޭނަގެ އަތުގައި އޮތް ހަދިޔާ މަންހާއަށް ދިއްކޮއްލިއެވެ. ދާއިންގެ އޮފީހުގެ ކޮންމެ މުވައްޒަފެއްގެ އަތުން ހަދިޔާއެއް ލިބުނެވެ.\n"ދާއިން އަށް އެނގިގެން ވީކަމެއްދޯ މީ" އަލީޝާ މޫމިނާގެ ގާތަށް ދިއުމުން މަންހާ ދާއިންއަށް ބަލާލާފައި ބުނެލިއެވެ. ދާއިން ލުއިގޮތަކަށް ހީލާފައި އިސްތަށިގަނޑުގައި އަތް ހާކާލަމުން ބޯޖަހާލީ އެއްބަސްވުމުގެ ގޮތުންނެވެ.\n"ތެންކިއު......." މަންހާ ލޯބިވެތި ހިނިތުންވުމަކާއިއެކު ބުނެލިއެވެ. އަދި ދާއިންގެ އެހީގައި ނިދާ ކޮޓަރިއަށް ދިއުމަށް އުޅުނެވެ. ގިނައިރުތަކެއް ނުވެ ދާއިންގެ މުވައްޒަފުންވެސް އެމީހުންގެ މަސައްކަތަށް އެނބުރި ދިއުމަށް ދާއިން އެދުނެވެ. އަދި ކާއިލް ގާތު ހުރިހާ ކަމެއް ބަލަހައްޓާދިނުމަށް އެދުނެވެ. އެހެނީ ދާއިން އޮފީހަށް ނުކުންނާނީ އަދި ދެދުވަސް ފަހުންކަމުގައި އޭނަ ބުނެފައިވާތީއެވެ. ނަމަވެސް މުހިއްމު ކަމެއް ޖެހިޖެއްޔާ އަބަދުވެސް އޭނައަށް ގުޅާފަ ނޫނީ އެއްވެސް ކަމެއް ނުނިންމުމަށް އޭނަ ކާއިލް ގާތު ބުނެއެވެ. ކާއިލް ނުކުމެގެން ދިޔައީ އަލީޝާވެސް ގޮވައިގެންނެވެ.\n"މަންމާ.......ކޮބާތަ ޒާރާ" ދާއިން މަންހާ އެނދުގައި އޮށޯތުމަށް އެހީތެރިވަމުން މޫމިނާގެ ގާތުން އަހާލިއެވެ.\n"އޭނަވީ އޭނަގެ މަންމަ މެންގެއަށް ގޮސް، އޭނަގެ ހާލު އެހާ ރަނގަޅެއްނޫން، ދާއިން ނިކަން އޭނައަށް ވެގެން އުޅޭގޮތެއް ބަލާބަލަ، މިހާރު ތިހިރީ ގެއަށްވެސް އައިހެއްނު، ޒާރާ ކަނީވެސް ވަރަށް މަދުން، ކޮޓަރިން ނުކުންނަނީވެސް ވަރަށް މަދުން......." މޫމިނާ މަންހާ އޮށޮތް އެނދުގެ ގާތުގައި ހުރި ކުޑައެނދުގައި މާމަދަރިފުޅު ބާއްވާލަމުން ބުނެލިއެވެ. މަންހާއަށް އެވާހަކަތައް އަޑުއިވުނެވެ.\n"އަޅުގަނޑު ޒާރާއަށް ގުޅާނަން....." ދާއިން މިހެން ބުނެލުމާއިއެކު މޫމިނާ ހޫން ލައްވާލަމުން އެދެމަފިރިން އެކަނިވެލުމަށް ވަގުތު ދީފައި އެކޮޓަރިން ނުކުތެވެ.\n"ދާއިން، ޒާރާ އެކަނިވެގެންކަންނޭގެ އެއުޅެނީ، އަހަރެންވެސް މިހާރު މިހިރީ ގޭގަ، ކަމެއް ބޭނުންވެއްޖެޔާ މަންމަވެސް ހުންނާނެއެއްނު، ޒާރާއަށް އަވަހަށް ގުޅާ.......ޝީ ނީޑްސް ޔޫ" މޫމިނާ ނުކުތުމުން މަންހާ އޭނަގެ ދާދި ގާތުގައި ހުރި ދާއިންގެ އަތުގައި ހިފާލާފައި ބުނެލިއެވެ.\n"ގުޅާނަމޭ، އެހަށް ފެންވާރަލިޔަ ދީބަލަ" ދާއިން ބުނެލިއެވެ. އެއާއިއެކު މަންހާ ދާއިންގެ އަތުން ދޫކޮއްލިއެވެ.\n"މަންމާ........" ޒާރާ ސިޓިން ރޫމުގައި އިން ފަހީމާއަށް ގޮވާލިއެވެ.\n"ދަރިފުޅާ، ޒާރާ...." ފަހީމާއަށް ލިބުނީ ކުއްލި ހައިރާންކަމެކެވެ. އޭނައަށް ޒާރާ ރަނގަޅުވި ޚަބަރެއް އަދި ނުލިބެއެވެ. ޒާރާގެ ހަމަވިސްނުން ފިލައިގެން ދިޔަ ފަހުން އެގެއަށް ޒާރާއެއް ނާދެއެވެ. ފަހީމާ އެދަރިފުޅާއިމެދު ނުވިސްނާ އެންމެ ދުވަހެއްވެސް ނުދެއެވެ. ކުރާ ކޮންމެ ނަމާދެއްގައި އެދަރިފުޅަށް ރަނގަޅު ގޮތް މިންވަރުކޮއްދެއްވުމަށް އެދި ދުޢާ ކުރެވެއެވެ. މިއަދު އޭނައަށް ސިޓިން ރޫމު ދޮރުމަތީ ފެންނަން ހުރި ޒާރާ އަކީ އޭނަގެ ދަރިފުޅު ޒާރާކަން ޔަގީންވިއެވެ.\n"ވަންނާކަށް ނުބުނާނަންތަ؟" ޒާރާ މަޑުމަޑުން ބުނެލިއެވެ.\n"މަންމަ ދަރިފުޅު ކައިރީ ވަންނާށޭ ނުބުންޏަސް މީ ދަރިފުޅުގެ ގެއެއްނު، ކޮންމެ އިރަކު އަޔަސް މިގޭ ދޮރެއް ދަރިފުޅަކަށް ބަންދެއްނުވާނެ.........ތިފަދަ އެއްޗެއް ބުނެ މަންމަ ދުރުކޮއްނުލާ.........." ފަހީމާ ހިފައިގެން އިން ނޫސް ކުރިމަތީ ހުރި މޭޒުގެ މަތީ ބާއްވާފައި ލޮލުގައި އަޅާލާފައިވާ ނަންބަރު އައިނު ނަގައިގެން ހުރެ ވާހަކަ ދެއްކިއެވެ.\n"މަންމާ......" ޒާރާ އަނެއްކާވެސް ފަހީމާއަށް ގޮވާލިއެވެ. ގޭތެރެއަށް ވަދެގެން ފަހީމާގެ ގާތަށް އައި ޒާރާއަށް ކޮންމެވެސް ކަމެއް ވެއްޖެކަން އޭނައަށް ނަގައިގަނެވުނެވެ.\n"މިތާ މަންމަ ގާތު އިށީނދެބަލަ، ދަރިފުޅު ކާނަންތަ؟ މަންމަ މިއަދު ބަށިހަދާފަ ހުންނާނެ ހިކިކޮށް" ފަހީމާ އެންމެ ފުރަތަމަ ސުވާލެއް ކުރުމުގެ ބަދަލުގައި ބޭނުންވީ އެހެންޏާވެސް ޒާރާ އެގެއަށް އައުމުން ކަންތައްކުރާގޮތަށް ކަންކުރުމަށެވެ.\n"މަންމާ، އަޅުގަނޑު ބަޑުހައެއްނުވޭ، އެއްވެސް އެއްޗެއް ނުކާނަން........." ޒާރާގެ އަޑުގައިވެސް ބުނެދޭންނޭގޭ މަޑުމޮޅިކަމެއް އެކުލެވިފައި ވިކަން ފަހީމާއަށް އިޙްސާސް ކުރެވުނެވެ.\n"މަންމާ، އަޅުގަނޑު މަންމަގެ އުނގުގައި ބޯއަޅާލިޔަސް އެންމެ ރަނގަޅުތަ..........." ޒާރާ ސޯފާއިން ތެދުވެ ޓައިލްސްތަކުގެ މަތީ ފަހީމާގެ ފައިކައިރީ އިށިންނަމުން އަހާލިއެވެ.\n"އާން.....ދަރިފުޅު ބޭނުންވަނީ އެގޮތްކަމުގަ ވާނަމަ އެންމެ ރަނގަޅު" ފަހީމާއަށް އަދިމިވަނީ ކިހިނެއްކަމެއް ނޭގި އިނދެ ބުނެލިއެވެ. ޒާރާ ފަހީމާގެ އުނގުގައި ބޯއަޅާލަމުން އޭނަގެ ފައިގާ ފިރުމާލިއެވެ. އަދި އެއްވެސް އެއްޗެއް ނުބުނެ އެހެން އިންނަން ފެށުމުން ފަހީމާގެ ހިތަކަށް ކުޅަދާނައެއް ނުވިއެވެ.\n"ދަރިފުޅާ، ކިހިނެއްތަވީ، ގޭތެރޭގަ ކަމެއް ހިނގީތަ؟ މަންމަ ގާތު ބުނީމަ ދޯ އެނގޭނީ، ތިހެން އޮތަކަސް ހިޔާލެއް ދޭކަށް ނޭގޭނެ" ފަހީމާ ޒާރާގެ ބޮލުގައި ފިރުމަމުން ބުނެލިއެވެ.\n"ހުރިހާ ކަމެއް ބަދަލުވެއްޖެ، އަހަންނަށް ހޭލެވުނީ ނުބައި ހުވަފެނެއްގެ ތެރެއިން، މަންމާ، އަޅުގަނޑުގެ ކުށަކީ ކޮބާތަ؟" ޒާރާ މިހެން ބުނެލިއިރު އޭނަގެ ލޮލުން ކަރުނައަތުވެއްޖެއެވެ. ރޮވިއްޖެއެވެ.\n"ޒާރާ......ކެތްތެރިވޭ ދަރިފުޅާ، ކެތްތެރިވޭ، ނުރޮއެ ހުއްޓާލާ......" ފަހީމާ ކަންބޮޑުވެފައި އިނދެ ޒާރާގެ ބޮލުގައި ފިރުމަމުން ބުނަމުންދިޔައެވެ.\n"ޕްލީޒް، މަންމާ، މިއަދު އަޅުގަނޑު ކައިރީ ނުރޯށޭ ނުބުނޭ، އަޅުގަނޑު ބޭނުންވަނީ ހިތްފުރެންދެން ރޯން، އަޅުގަނޑަށް މިލިބެނީ ކޮންކުށެއްގެ ސަޒާކަމެއްވެސް ނޭގެ، އަންހެނަކަށް މިއަށްވުރެ ބޮޑު ދެރައެއް ލިބޭނެތަ.........އަޅުގަނޑު ކޮންއިރަކު ބޭނުންވީ ދާއިންގެ ދޮށީ އަންބަށް ވާން...........މަންމާ، އަޅުގަނޑަށް ކޮންކަމެއްތަ ގޯސްކޮށް ކުރެވުނީ............ދާން މިއަދު ފެންނަނީ އަޅުގަނޑާ ނުލާވެސް އުފަލުގައި ހުންނަތަން، އުފާނުވާންވީ ކީއްވެ، ދާންގެ ހުރިހާ އުއްމީދަކާއި ހުރިހާ ހުވަފެނެއް މަންހާ ފުރިހަމަ ކޮއްދެމުން އެދަނީ، އޭނަ އަޅުގަނޑުގެ މަގާމަށް އައީ ކިހިނެއްކަންވެސް އަޅުގަނޑަށް ނޭގުނު...........ދާންގެ ހަޔާތަށް އެއަންހެން ކުއްޖާ އަންނަނީވީ ކީއްވެ.........ކީއްވެ........." ޒާރާ ގިސްލަމުން ވާހަކަދެއްކިއެވެ. އޭނަގެ މުޅި ހަށިގަނޑުވެސް ރޫރޫއަޅަމުން ދިޔައެވެ. އިންތިހާ ދަރަޖައަށް ޒާރާގެ ހިތުގައި ވަނީ ޖެހިފައެވެ.\n"ދަރިފުޅާ، މަންމައަށް އިޙްސާސް ކުރެވޭ ދަރިފުޅު ދެރަވާނެވަރު، އެކަމަކު ހެޔޮ އެއްޗެއް ނޫނީ ހިތަށް ނާރުވާތި، ދަރިފުޅަށްޓަކައި ދާއިންވެސް ވަރަށް ބޮޑު ގުރުބާނީއެއް ވިކަން ހަނދާންކުރަންވާނެ، މިއަދުވެސް ދާއިން ޒާރާއަށް ބޭނުންވާތި ދޫކޮއްނުލާ ބަހައްޓާފަ ތިހިރީ، އެކަން ހަނދާން ކުރަންވާނެ.........ދާއިންއަކީ ބުއްދި ސަލާމަތުން ހުރި ހުރިހާ ހިއްސެއް މަސައްކަތްކުރާ ފިރިހެނެއް، އޭނަ ދަރިފުޅަށް ޓަކައި ދިގު އިންތިޒާރެއް ކުރި، ދެވަނަ ދިރިއުޅުމަކަށް ކުރިމަތި ލަމުން މިމަންމަގެ ގާތުގައިވެސް ބުނި، މަންމަ ހުއްދަވެސް ދިނިން.........ފަހަރެއްގަވެސް އެއީ ދަރިފުޅަށް ދެރައެއް ދިނުމުގެ ގޮތުން ކުރިކަމެއްނޫން، ދަރިފުޅާ، ދާއިން އާއިމެދު ގޯސްކޮށް ނުވިސްނާ، މިވެސް އިމްތިހާނެއް ކަމުގައި ދެކޭ، މަންހާ އާއިއެކު ގުޅިގެން އުޅެން ވިސްނާ، ފަހަރެއްގަވެސް ދާއިން އާއި ދުރުވުން ފަދަ ނުބައި ހިޔާލެއް ނުކުރައްޗޭ........ދެން ހުއްޓާލާ އަވަހަށް، ރުއިމަށްވުރެ ބުއްދީގެ ބޭނުން ކުރުން ރަނގަޅުވާނެ..........މަންމަ ބުނީތީވެސް ދެން ހުއްޓާލާ" ފަހީމާ އޭނަގެ އުނގުގައި އޮތް ޒާރާގެ މޫނުގައި ހިފާ އުފުލާލަމުން ރަތްވެފައިވާ އެދެލޯ ފޮހެލަދިނެވެ. އެހެންނަމަވެސް ރުއިން ހުއްޓާލުން ޒާރާއަށް ފަސޭހަކަމަކަށް ނުވިއެވެ.\n"މަންމާ، އަޅުގަނޑު އެގޭގައި އުޅޭހިތެއް ނުވޭ މިހާރު، އެއަށްވުރެ މަރުވުންވެސް މާ ރަނގަޅު، ދާއިން ކުރީގަ އަޅުގަނޑުދެކެ ލޯބިވިޔަސް މިހާރު އަޅުގަނޑަށްވުރެ އެމަންހާދެކެ މާލޯބިވޭ، އެކޮޓަރީގެ ހަތަރުފާރުގައި ހައްޔަރުވެފައިވާ މީހެއްހެން އިންނާކަށް އަޅުގަނޑު ބޭނުމެއްނޫން..........މަންމާ އަޅުގަނޑު ބޭނުމެއްނޫން އެގެއަށް ދާކަށް" ޒާރާ އަދިވެސް ރޮއެ ރޮއެފައި އޭނަގެ ހިތުގައިވާ އުދާސްތައް ބަންޑުންކުރަމުންދިޔައެވެ. ފަހީމާގެ ނަސޭހަތާއި ހިތްވަރުން ޒާރާއަށް ކުޑަވެސް ތަސައްލީއެއް ލިބިދިންހެނެއް ހިއެއްނުވެއެވެ. ފަހީމާ ޒާރާގެ ކޮނޑުގައި ހިފާ އޭނަ ތެދުވުމަށް އެހީތެރިވަމުން ސޯފާގައި ޒާރާ ބައިންދާފިއެވެ. އެއާއިއެކު ޒާރާ ފަހީމާގެ ކަރުގައި އޮޅުލައިގަނެގެން އޮވެ ރޮމުންދިޔައެވެ. ގޭތެރޭގައިވެސް ޒާރާގެ ރުއިމުގެ އަޑެވެ.\n"ކިހިނެއްވީ މަންމާ، ޒާރާ........." ދެދަރިންނާއިއެކު ބޭރުން އައި ފަލަކްއަށް ސިޓިން ރޫމު ދޮރުމައްޗަށް އެރުމާއިއެކު ޒާރާގެ ރުއިމުގެ އަޑުއިވިގެންދިޔައެވެ. އެހެންވެ އޭނައަށް ފަހީމާގެ ގާތުން ވެގެން އުޅޭގޮތެއް އަހާލެވުމާއިއެކު ޒާރާގެ ނަންކިޔާލެވުނީއެވެ.\n"ލަޔާން......ލޫތް، ކަލޭމެން ދޭ ކޮޓަރިއަށް" އެތެރެއަށް ވަތް ފަލަކް އޭނަގެ ދެދަރިންނާއި ދިމާލަށް ބުނެލިއެވެ އެކުދިންވެސް ބޮޑެތިވެ ޒުވާންވެފައިވެއެވެ. ލަޔާންގެ ގައިގާ މިހާރުވެސް ޖަހަނީ ހަރުފާޑެވެ. އެކަމަކު ލޫތުގެ މޫނުމަތީގައި އަދިވެސް ވަނީ މައުސޫމުކަމެވެ. ލަޔާންއަށް ފުރިހަމަ ހަށިގަނޑެއް ލިބިފައި ދިގު އިސްކޮޅެއް ހުރިއިރު ލޫތުގެ ހަށިގަނޑު ކުޑަކޮށް ފަލައެވެ. އިސްކޮޅުވެސް ލަޔާން އާއި އެއްވަރެއްނުވެއެވެ. އެކުދިން ހިނގައިގަތީ އެމީހުންގެ ކޮޓަރިއަށް ދިއުމަށެވެ.\n"ޒާރާ........ކިހިނެއްތަވީ، މަންމާ!... ކޮންއިރަކު ޒާ އައީ، ކޮބާ ދާއިން" ޒާރާ އެވަރަށް ރޯތަންފެނި ފަލަކްވެސް ކަންބޮޑުވިއެވެ.\n"އިރުގަނޑެއް ވެއްޖެ، ޒާރާ ދެރަވެގެން މިއުޅެނީ، މިހާރު ބުނެފިން ދެން ހުއްޓާލާށޭވެސް، ދަރިފުޅާ ޒާރާ، ތިހެން އުޅޭކަށްނުވާނެ، ނިކަން ހުއްޓާލަބަލަ" ފަހީމާ ފަލަކްއަށް ޖަވާބުދެމުން އަނެއްކާވެސް ރުއިން ހުއްޓާލަން ޒާރާގެ ގާތުން އެދުނެވެ.